Positivevi2Dhivehinnaai Dhimaavi 29 Meehaku Home Quarantine Ah, 48 Meehaku Isolation Ah!\nޕޮޒިޓިވްވި ދެ ދިވެހިންނާއި ދިމާވި 29 މީހަކު ހޯމް ކަރަންޓީނަށް، 48 މީހަކު އައިސޮލޭޝަނަށް!\nދާދިފަހުން ރާއްޖެއިން ކޮވިޑް19 އަށް ޕޮޒިޓިވްވި ދެ ދިވެހިންނާއި ކޮންޓެކްޓުވި މީހުން ދެނެގަނެވިފައިވާ ކަމަށް ސަރުކާރުން ހާމަކޮށްފިއެވެ.\nދަރުބާރުގޭގައި މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ކޮވިޑް19 ގެ ތަރުޖަމާން މަބްރޫކް އަޒީޒް ވިދާޅުވީ ކޮވިޑް19 އަށް ރާއްޖެއިން ޕޮޒިޓިވްވި ދެ ދިވެހިންގެ ތެރެއިން ފުރަތަމަ އަށް ޕޮޒިޓިވްވި މީހާ (ރާއްޖެއިން ކޮވިޑް19 އަށް ޕޮޒިޓިވްވި 16ވަނަ މީހާ)އާ ކޮންޓެކްޓުވި 29 މީހަކު ދެނެގަނެވިފައިވާ ކަމަށާއި އެމީހުން ހޯމް ކަރަންޓީގައި ތިބުމަށް އަންގާފައިވާ ކަމަށެވެ.\nއިނގިރޭސި ވިލާތުން އެނބުރި ރާއްޖެއައި އުމުރުން 38 އަހަރުގެ ދިވެހި މީހާ މިހާރު ކަރަންޓީނުކޮށް ދަނީ ފަރުވާދެމުންނެވެ. މިމަހުގެ 22ވަނަ ދުވަހު ރާއްޖެ އައި މިމީހާގެ ކިބައިން ކޮވިޑް19 އަށް ޝައްކުކުރެވޭ އަލާމާތްތަކެއް ހުރެގެން ފުރަތަމަ ޓެސްޓްކޮށްފައި ވަނީ މިމަހުގެ 25ވަނަ ދުވަހުއެވެ. އަދި އެޓެސްޓުގެ ނަތީޖާ ޕޮޒިޓިވްވެފައި ވަނީ މިމަހުގެ 27ވަނަ ދުވަހުއެވެ.\nމިރޭގެ ބައްދަލުވުމުގައި ވާހަކަދައްކަވަމުން މަބްރޫކް ވިދާޅުވީ ދެވަނައަށް ރާއްޖެއިން މި ބައްޔަށް ޕޮޒިޓިވްވި ދިވެހި މީހާ (ރާއްޖެއިން ކޮވިޑް19 އަށް ޕޮޒިޓިވްވި 17ވަނަ މީހާ)އާ ކޮންޓެކްޓުވި 48 މީހަކު ދެނެގަނެވިފައިވާ ކަމަށެވެ. އަދި އެ މީހުން އައިސޮލޭޓު ކޮށްފައިވާ ކަމަށް މަބްރޫކް ވިދާޅުވިއެވެ.\nދެވަނަ ދިވެއްސެއްގެ ގޮތުގައި ރާއްޖެއިން ކޮވިޑަށް ޕޮޒިޓިވްވެފައި ވަނީ ވެސް އިގިރޭސިވިލާތުން ރާއްޖެއަށް އެނބުރި އައި ދިވެއްސެކެވެ. އެ މީހާ ޕޮޒިޓިވްވިކަން އެގުނުއިރުވެސް ހުރީ ރޯޔަލް އައިލެންޑް ރިސޯޓްގައި ގާއިމްކޮށްފައިވާ ކަރަންޓިން ފެސިލިޓީގައެވެ.\nމިހާތަނަށް 1093 ސާމްޕަލްއެއް ނަގާފައިވާއިރު އޭގެތެރެއިން ޕޮޒިޓިވްވެފައި ވަނީ 17 ސާމްޕަލްއެކެވެ. އަދި 1065 ސާމްޕަލް ނެގެޓިވްވެފައިވާއިރު ނަތީޖާ ނުލިބި 11 ސާމްޕަލްއެކެވެ. އައިސޮލޭޝަން ފެސިލިޓީތަކުގެ ތެރެއިން ވެލިދޫ އައިސޮލޭޝަންގައި 17 މީހަކު ހުރިއިރު ދަރުމަވަންތަ ހޮސްޕިޓަލުގެ އައިސޮލޭޝަންގައި ތިން މީހަކު އެބަހުއްޓެވެ. ކަރަންޓީން ފެސިލިޓީތަކުގައި ޖުމްލަ 867 މީހަކު އެބަހުއްޓެވެ.\nރާއްޖެއިން ކޮވިދް19 އަށް 17 މީހަކު ޕޮޒިޓިވްވެފައިވާއިރު އޭގެތެރެއިން 15 މީހެއް ވަނީ އެބަލިން ރަނގަޅުވެފައެވެ ބާކީ މިހާރު ފަރުވާ ދެމުން ދަނީ އެންމެ ފަހުން މި ބައްޔަށް ޕޮޒިޓިވްވި ދެ ދިވެހިންނަށެވެ.


އަންނާރު — Ihavandhoo.com\n4 ފެބުރުއަރީ 20140އަޙްމަދު ޢާޞިމް\nމޭވާއާއި ތަރުކާރީން ސިއްހީ ގޮތުން ލިބޭ ނަފާތަކަށް ބަލައިލާ ގެނެސްދޭ ސިލްސިލާގެ ތިންވަނަ ބަޔަށް، މަރުހަބާ! މިފަހަރު އިހަވަންދޫ ޑޮޓްކޮމްގެ ޒަރިއްޔާއިން މިގެނެސްދެނީ އަންނާރަށް ލިބޭ ސިއްހީ ފައިދާއަށެވެ. އަންނާރުން ލިބޭ ސިއްހީ ފައިދާއަށް ބަލައިލުމުގެ ކުރިން އަންނާރުގެ ކުރުތައުރޭފެއް ދިނުން މުހިންމު ކަމެއް ކަމަށް ދެކެމެވެ. އަންނާރަށް އަރަބި ބަހުން ކިޔާ ނަމަކީ رمّان މިހެންނެވެ. އިންސާނުން ކެއުމަށް ބޭނުންކުރެވޭ އެންމެ ދުވަސްވީ މޭވާ ކަމުގައި ބުނެވެނީ އަންނާރު އެވެ. މިއީ ގަހެއްގައި އަޅާ މޭވާ އެކެވެ. ދިވެހިރާއްޖޭގެ އިތުރުން އިރާންއިން ފެށިގެން ހިމާލަޔާގެ އުތުރުގައިވާ އިންޑިޔާގެ ޝަހަރުތަކުގައި ވެސް އަންނާރު ހައްދައި އުޅެއެވެ.\nއަންނާރުގެ ކޮންމެ 100 ގްރާމަކުން 65 ކިލޯ ކެލެރީ ހަކަތަ އިންސާނާއަށް ލިއްބައިދޭކަމަށް ސިއްހީ ދާއިރާގައި މަސައްކަތްކުރާ މީހުން ހާމަކުރެވެ. ކޮންމެ 100 ގްރާމެއްގެ އަންނާރަކުން ހަށިގަނޑަށް ލިއްބައިދޭ ކާބޯހައިޑްރޭޓްގެ މިންވަރު 14.5 ގްރާމަށް އަރާކަމަށް ސިއްހީ މާހިރުން ހާމަކުރެއެވެ. އަދި ހަމައެހެންމެ ފެޓްގެ 0.1 ގުރާމްގެ މިންވަރު އަންނާރުގެ ކޮންމެ 100 ގްރާމަކުން ލިއްބައިދެއެވެ. އިންސާނާގެ ހަށިގަނޑަށް 1.6 ގްރާމްގެ ޕްރޮޓީންގެ މިންވަރު ކޮންމެ 100 ގްރާމެއްގެ އަންނާރަކުން ލިއްބައިދެއެވެ.\nކޮންމެ 100 ގަރާމެއްގެ އަންނާރަކުން ވިޓަމިން-އޭ ( ކެރޮޓީން) ލިއްބާދޭ މިންވަރު0މައިކުރޯގްރާމަށް އަރާކަމަށާއި 16 މިލިގްރާމްގެ ވިޓެމިންސީ ހަށިގަނޑަށް ލިބޭކަމަށްވެސް ސިއްހީ މާހިރުން ވިދާޅުވެއެވެ. އަދި ކެއުމަށް ބޭނުންކުރާ ކޮންމެ 100 ގްރާމް އަންނާރަކުން 10 މިލިގްރާމްގެ ކެލިސިއުމް ހަށިގަނޑަށް ލިއްބާދެއެވެ. އަދި ދަގަނޑުގެ މިންވަރު 1.79 މިލިގްރާމާ ހަމައަށް ހަށިގަނޑަށް ލިބޭނެކަމަށްވެސް ހާމަކުރެއެވެ. ކޮންމެ 100 ގްރާމް އަންނާރަކުން ފޮސްފަރަސް ލިބޭމިންވަރު 70 މިލިގްރާމަށް އަދި ފައިބަރު ލިބޭމިންވަރު 5.1 ގްރާމަށް އަރާކަމުގައި ސިއްހީދާއިރާގައި ހަރަކާތްތެރިވާ ފަރާތްތަކުން ހާމަކުރެއެވެ. ކޮންމެ 100 ގްރާމް އަންނާރަކުން 0.06 މިލިގްރާމްގެ މިންވަރަށް ތިއެމިންލިބޭ ކަމަށާއި އަދި 0.1 މިލިގްރާމްގެ ރައިބޯފްލެވިން ހަށިގަނޑަށް ލިއްބައިދެއެވެ.\nއަދި ކޮންމެ 100 ގްރާމް އަންނާރުން ނިއެސިން 0.3 މިލިގްރާމަށް ލިއްބައިދޭކަމަށާއި އިސްވެދެންނެވި މައުދަންތަކުގެ އިތުރަށް 100 ގްރާމްގެ އަންނާރުން އެހެނިހެން މަޢުދަންތަށް ލިއްބައިދޭ މިންވަރަކީ 0.7 މިލިގްރާމެވެ.\nއަޅުގަނޑުމެންގެ ތެރޭގެ ވަރަށް އާއްމުކޮށް ދިމާވާ ކަމެއް ކަމަށްވާ ބޭރަށް ހިންގުން ފަދަ ހާލަތްތަކުގައި ފޮނިތޮށި ކާފޫރު ތޮޅިއާއި އެކު އަންނާރު ކެއުމުން ބޭރަށް ހިންގުން ރަގަޅުވާ ކަމުގައި ދިވެހިބޭސް ވެރިކަމުގެ ފޮތްތަކުގައި ދިވެހި ބެސްވެރިން ލިއްޔާވާފައިވެއެވެ. އަޑު ރީތިކޮށް ބެހެއްޓުމަކީ އަޅުގަޑުމެންގެ ޒުވާނުން ވަރަށް ކުރާހިތްވާ ކަމެކެވެ. އަޑުކުރަކިވެ، ނުވަތަ އަޑުކުރެހުމުން އަންނާރު ޖޫސް ބޭނުންކޮށްގެން އަގަދޮވުން ފަރުވާއެއް ކަމުގައި ފުދޭކަމަށްވެސް ފޮތްތަކުގައި ހުރެއެވެ. ހަމައެހެންމެ ކަންފަތުގައި ރިހޭނަމަ، މާމުޔާއި އެކު ބޭނުންކުރުމުން އެރިހުން ކުޑަކޮށްދެއެވެ. އަޅުގަނޑުމެންނަށް އާއްމުގޮތެއްގައި އިވެމުންދާ އެއްއަޑަކީ ކުޑކުދިންނުކާ ވާހަކައެވެ. އެފަދަކުދިންނަށް އަންނާރު ދިނުން ރަނގަޅުކަމަށް ގަބޫލު ކުރެވެއެވެ. އެހެނީ އަންނާރަކީ ކާހިތްވުން އިތުރުކޮށްދޭ އެއްޗެކެވެ. އޭގެ އިތުރުން ގުރުދާގެ ބަލިތައް ކުޑަކޮށްދީ ހަޖަމު ކުރުމުގެ ނިޒާމު ރަނގަޅުކޮށްދެއެވެ.\nއަންނާރު ބޭނުންކުރުމުން ލޮލުގެ ފެނުން ސާފުކުރުމުގައްޔާއި، ހިރުގަނޑާއި، ދަތުގެ ބަލިތައް ކުޑަކޮށްދިނުމުގައި ވެސް އަންނާރު އެހީތެރިވެދެއެވެ.


Indiagai Muslimunnah Aniyaa Kurumaai Dhekolhah Sarukaarun Bas Bunumah JP In Govaalaifi - Vaguthu\nއަވަށްޓެރި އިންޑިއާގައި ކުށެއް ނެތް މުސްލިމުންނަށް ކުރަމުން ގެންދާ އަނިޔާ އާއި ބެހޭގޮތުން މަޖިލީހަށް ކުއްލި މައްސަލައެއް ހުށަހަޅައިގެން ބަހުސްކޮށް، އަދި އެކަމާއި ބެހޭ ގޮތުން ސަރުކާރުންވެސް ބަސް ބުނުމަށް ޖުމްހޫރީ ޕާޓީ (ޖޭޕީ)ން ގޮވާލައިފިއެވެ.\nޖުމްހޫރީ ޕާޓީގެ އޮފީހުގައި މީޑިއާއަށް މަޢުލޫމާތު ދެއްވަމުން އެ ޕާޓީގެ ލީޑަރު ޤާސިމް އިބްރާހިމްގެ އެޑްވައިޒަރު އަދި ކުރީގެ ދަނގެތި ދާއިރާގެ މެމްބަރު އިލްހާމް އަހުމަދު މިއަދު ވިދާޅުވީ އިންޑިއާ މުސްލިމުންނަށްކުރާ އަނިޔާ ޖޭޕީގެ ފަރާތުން "ހަރުކަށި އިބާރާތުން" ކުށްވެރިކުރާ ކަމަށެވެ. އޭނާ ވިދާޅުވީ ރައްޔިތުންގެ މަޖިލީސްގެ ރައީސް މުޙައްމަދު ނަޝީދު، ޚާއްސަކޮށް އެމްޑީޕީއާ ގުޅޭ މައްސަލަތަކުގައި ކުއްލި މައްސަލަތައް ވައްދައިގެންނާއި އެކި ގޮތްގޮތަށް މަސައްކަތްކުރާ ތަން ފެންނަ ކަމަށާއި އެހެންކަމުން މިކަމުގައިވެސް އެފަދައިން ޢަމަލު ކުރުމަށް ގޮވާލާ ކަމަށެވެ. އަދި ވިދާޅުވީ ސަރުކާރު ލެވެލްގައި މިހާތަނަށް އެކަން ކުށްވެރިކޮށް ހުއްޓުވައިދީފައިވެސް ނުވާ ކަމަށެވެ.\n"ޖޭޕީގެ ފަރާތުން ރަސްމީކޮށް ޢިއުލާން މިކުރަނީ، އިންޑިއާ މުސްލިމުންނަށްކުރާ އަނިޔާ ޖޭޕީގެ ފަރާތުން ކުއްވެރިކުރާ ވާހަކަ. ހަމަ އެއާއިއެކު އަޅުގަނޑު ދަންނަވާލަން ރައްޔިތުންގެ މަޖިލީސްގެ ރައީސް މުޙައްމަދު ނަޝީދު ވަރަށް ގިނައިން ކަންކަމުގައި ކުއްލި މައްސަލަތައް ވައްދައިގެންނާއި އެކި ގޮތްގޮތަށް މަސައްކަތްތައްކުރާ މަންޒަރު ފެނޭ ބައެއް އިޝޫތަކުގަ. ޚާސަކޮށް އެމްޑީޕީ އާ ގުޅޭ އިޝޫތަކުގަ. އެހެންވީމަ އަޅުގަނޑު ވަރަށް ބޮޑަށް އެދެން އިންޑިއާ މުސްލިމުންނަށްކުރާ އަނިޔާތަކާއިބެހޭ ގޮތުން މަޖިލީހަށް ކުއްލި މައްސަލައެއް ވައްދައިގެން ކުރިއަށް ގެންދިއުމަށް،" އިލްހާމް ވިދާޅުވިއެވެ.\nއިލްހާމް ވިދާޅުވީ އެމްޑީޕީއަށް ސުޕަރ މެޖޯރިޓީ ލިބިފައިވާއިރު، އިންޑިއާ މުސްލިމުން ތަޙައްމަލް ކުރަމުން އެގެންދަނީ ބޮޑެތި އަނިޔާތަކާއި ވޭން ކަމަށާއި، އެހެންކަމުން އެކަމާއި ދެކޮޅަށް މިއަދު ސަރުކާރުންވެސް އަދި މަޖިލީހުންވެސް އެއްޗެކޭ ބުނުމަކީ ޖޭޕީގެ ވަރަށް ބޮޑު އެދުމެއް ކަަމަށެވެ.\nއިންޑިއާގައި މުސްލިމުންނަށް ދެމުންދާ ޙަމަލާތަކާއި ބެހޭގޮތުން ނޮޅިވަރަމް ދާއިރާގެ މެންބަރު މުހައްމަދު ނަޝީދު (މޮސްޓާ) މިއަދުގެ މަޖިލީހަށް ވަނީ ކުއްލި މައްސަލައެއް ހުށަހަޅާފައެވެ. ނަމަވެސް އެ މައްސަލަ ބަލައިގަތުމަށް މަޖިލީހުގެ ޤަވައިދު ތަން ނުދޭކަމަށް ވިދާޅުވެ ނަޝީދު ވަނީ އެކަމަށް ދެކޮޅު ހައްދަވާފައެވެ.\nތީރިއަލިޓީ ބޯއި...އަގެއްނެތް 2ބޯގެރިދުއްވާދުއްވާ ރައްޔިތުން ފޫހިވެއްޖެ..ގައުމު ބޮޑުއަނދަވަޅަކަށްވައްޓާލީ ކަލޭމެން....\nމާޗް 3, 2020 19:40\nބަލައިލްހާމޫ ވަޓްއީސް ދިސް... ސަ ރުކާ ރަކީކޮބާ..ޖޕއޮތީ ސަ ރުކާ ރު ކޯލިޝަނުގަ ނޫންތަ...ޖޕ ކޯލިޝަނާ ވަކިވީތަ. މިސަ ރުކާ ރު ގެނައީ ޖޕ އިސްވެއޮވެ..އިލްހާމަކީ މިސަ ރުކާ ރު ގެނައުމަށް ދިޔަހިއްކި މީހެއް..ކަޅުފޮށީގެ ހިއްސާދާ ރެ..ދެން ކޮންގޮވުމެ ގޮވާކަށް..13ވަނަދުވަހު ބާއްވަންއުޅޭ ޖަލްސާއަށް މީހުންއާދޭތޯ ހިންތާއެ ހަދާނެކަމެނެތް...ފައިސާހިންނާނެ ސޭޓްއަތުގަ ގަނެގެން މީހުންގެންދޭ..ހިތާ ރޫހުން އެދިގެންދާނެ ބައެއްނެތް..ފައިސާދީފަ ގަނެގެން ގެންދަންޖެހޭނީ.. މިއީ ރިއަލިޓީއަކީ.. ރައްޔިތުންނަކީ މަ ރުމޯލުންކަމައްތަ ތިމީހުން ހީކު ރަނީ..ނޮންސެންސް...\nމާޗް 3, 2020 19:46\nގ. ކެނެރީގެ ބުއްޅަބޭ އަކީ ގެރިމޯދީގެ ޑޮގެއް\nމާޗް 3, 2020 20:31\nއިންޑިއާގެ މުސްލިމުން މެރުމުގެ ރަސްމިއްޔާތު ފައްޓަން އެމެރިކާ އަދި ދިވެހިރާއްޖެ އިންވެސް ބައިވެރިވި ކަން އެގޭނޫންތޯ؟ އެވަރުންވެސް ތިބޭފުޅުންނަކަށް މިހާރު ނުފެންނާނެ ތިތިބީ އަނދުން އަޅާގެން ވިއްޔާ......\nމާޗް 3, 2020 21:03\nމުސްލިމުނާ ދެކޮޅަށް ދުނިޔޭގެ ކަންކޮޅުތަކުގާ ހިނގަމުން ދާ ލާއިންސާނީ އަމަލްތަށް ކުއްވެރިކޮށް އެކަމާ ނުރުހުން ފާޅުކުރުމަކީ މިސަރުކާރަށް ކުރެވޭނެ ކަމެއްނޫން އެއީ މިގައުމުގާ ލާދީނީ އިސްލާމް ދީނަށް ފުރައްސާރަކުރުމާ ﷲރަސޫލާޔަށް މަލާމާތް ކުރުމާ ލާދީނީ ހުރިހާ ކަމެއް ކުރަނީ އމޑޕ އަށް ނިސްބަތްވާ މީހުން ކީއްކުރާނީ ދޯ ދުވެހިން މިތިބީ ޒާތީ ހަސަދަޔާ ބަދަލް ހިފުމުގާ ތިއްބާ އަހަރެމެންގެ ތެރެއަށް ޔަހޫދީން ވަދެ ފައިސާދީގެން މިގއުމު ހަލާކު ކުރަމުން ދާއިރުވެސް މިތިބެނީ މިސަރުކާރަށް ސަނާކިޔަކިޔާ ސޭކު އިމްރާނު އިލްޔާސް އިޔާޒް ކަހަލަގެ މީހުން ކޮބާ އިލްޔާސް ރަސޫލާ ދުޢާދެއްވި މީހުންނަކީ އިސްލާމްދީނަށް ފުރައްސާރަ ކުރާމީހުންތަ މީ މިގައުމަށް އެންމެ ބޮޑަށް ޙިޔާނަތް ތެރިވި ސޭކު\nމާޗް 3, 2020 21:15\nހޭއެރީރަ ނޫނީ ހޭބަލިވީތަ؟ ކިހާ ބޮޑު އެއް.\nމާޗް 3, 2020 22:18\nޖޭޕީން ލަދުގަންނަން ޖެހޭނެ މިހާރު ތިގޮވެލިފަތިގޮވަން ކަލޭމެން ކޮބާ އިހައްދުވަހު ދީނައްފުރައްސާރަކޮއް ރަސޫލާއައް ޖޯކުޖަހާ އެމްޑީއެންއޭ ކިޔާ ލާދީނީބަޔަކު ރިޕޯޓު ނެރުނުއިރު މިއަދު ދީނާ ޤައުމައްޓަކައޭ ކިޔާފަނިކުންނަންތިއުޅެނީ އެވެސް އަދި ލޯކަލް ކައުންސިލް އިންތިޚާބައް ތައްޔާރުވުމުގެ ގޮތުން ބާއްވާ ޖަލްސާއަކައް މީހުން ނުނިކުންނާނެހެންހީވީމާ މިކިޔަނީ ދީނާޤައުމައްޓަކާ މިހާމަކަރާ އޮޅުވާލުންބޮޑު ބައެއްމީ\nމާޗް 3, 2020 23:29\nލާދީނީ އެމްޑީޕީއަކުން ތިކަމެއް ނުކުރާނެ\nމާޗް 3, 2020 23:50\nމިއަދު މިޙާލަތަށް މިޤައުމުގެ ގެންދިއުމުގެ ބާނީން ޤާސިމާއި މައުމޫނާއި އިމްރާނާއި ޝޭޚް އިލްޔާސް އިޔާޒް މެންފަދަ ބޭޅުން. ގެރިމޯދީއަށް އަޅުވެތި ވެފައި ވާ މިންވަރު ފެނޭދޯ ލަދު ޙަޔާތް ކުވެސް ކުޑައީ މިސަރުކާރު ގެ .ދިނީ ޢިލްމު ވެރިންނޭ ކިޔާ ބޭފުޅުން ކޮޅެއް. މުސްލިމުންނަށް އިންޑިޔާގައި އެދޭ އަނިޔާ ފެނޭތޭ. ކެހި ކަނޑުލުން ހިތި ފިލުވާ.\nމާޗް 4, 2020 08:45\nއަމިއްލަ އެދުމާއި ވެރިކަމުގެ ދަހިވެތިކަމުގަ އިންޑިޔާއަށް ޤައުމު ވިއްކާލާގެން ރައީސް ސާލިހު އެހުންނެވީ އަދިވެސް ކޯލީޝަނޭކިޔަ. ޖޭޕީ އަމިއްލަޔަށް ކޯލީޝަނުން ވަކިވެބަލަ. އީރާނާ ޤަތަރާއެކުގަ ޑިޕޮލޮމެޓިކް ގުޅުން ޤާއިމްކުރުމަށްވީ ވަޢުދިވެސް ނުފުެއދުނެއްނު ޝާހިދުވެސް ހިންގަނީ ހުސްކަރެޕްޝަން.


Hiyaa Flatverinnah Ehee Dheyn NSPA'ah City Councilun Hushahalhanee - Vaguthu\nހިލާ މަޝްރޫއުގެ ފްލެޓްތަކުގެ ފިނިޝިން މަސައްކަތްތައް ނިންމަން އެ ފްލެޓް ލިބުނު ފަރާތްތަކަށް ސަބްސިޑީ އެހީއެއް ފޯރުކޮށްދޭން އެދި އެންސްޕާއަށް ހުށަހަޅަން މާލެ ސިޓީ ކައުންސިލުން ނިންމައިފިއެވެ.\nހިޔާ ފްލެޓްތަކުގެ ފިނިޝިން މަސައްކަތް ނިންމުމަށް ސަރުކާރުން ދީފައި ވަނީ ތިން މަސް ދުވަހުގެ މުއްދަތެކެވެ. ހިޔާ ފްލެޓުތަކުގައި ތަށިމުށި ޖެހުމާއި، ދޮރުތައް ހަރު ކުރުމާއި، ފަންކާ އާއި ބޮކި ފަދަ ތަކެތި ހަރުކުރުމުގެ މަސައްކަތް ކުރަން ޖެހެނީ ފްލެޓް ލިބުނު މީހުންގެ އަމިއްލަ ހަރަދުގައެވެ.\nމީގެ އިތުރުން މެއިންޓެނަންސް ފީއާއެކު ހިޔާ ފްލެޓްތަކުގެ މަހު ކުއްޔަކީ 8،500 ރުފިޔާއެވެ. އެހެންކަމުން ފްލެޓް ލިބުނު ފަރާތްތަކުގެ މެދުގައި ކަންބޮޑުވުމާއި ޝަކުވާތައް އޮތީ އިތުރުވެފައެވެ.\nމާލެ ސިޓީގެ މޭޔަރު ޑރ. މުހައްމަދު މުއިއްޒު "ވަގުތު" އަށް ވިދާޅުވީ ރައްޔިތުންގެ މާލީ ހާލަތު ވެސް ދަށްވެފައިވާ މި ދަނޑިވަޅުގައި ފްލެޓް ލިބުނު ފަރާތްތަކަށް ފިނިޝިން ނިންމަން ދަތިތަކެއް ހުންނާނެ ކަމަށެވެ. އެހެންވެ އެންސްޕާއިން ސަބްސިޑީއެއް އެހީއެއް ދޭން ހުށަހަޅަން ނިންމާފައިވާ ކަމަށް ވިދާޅުވިއެވެ.\n"ސިޓީ ކައުންސިލުން އެ ގޮތަށް ނިންމައި ފާސްކޮށްފަ ވާނެ، އަޅުގަނޑުމެން މިއަދުގެ ވަގުތެއްގައި އެންސްޕާއަށް މި ނިންމި ނިންމުން ހުށަހަޅާނަން،" މުއިއްޒު ވިދާޅުވިއެވެ.\nހިޔާ ފްލެޓް ލިބުނު ފަރާތްތައް ލުއިތަކެއް ހޯދައިދޭން މުއިއްޒު ގޮވާލައްވަމުން ގެންދަވާތާ ދުވަސްތަކެއް ވެއްޖެއެވެ. މި ގޮތުން ފިނިޝިން މަސައްކަތްތައް ނިންމަން ދީފައިވާ ތިން މަސް ދުވަހަކީ ކުރު މުއްދަތެއް ކަމަށާއި އެ މުއްދަތު ނުވަ މަސް ދުވަހަށް ދިގުކޮށްދޭން މުއިއްޒު ވަނީ ގޮވާލައްވައިފައެވެ.\nމީގެ އިތުރުން ފިނިޝިން މަސައްކަތްތައް ނިންމަން ދާނެ ޚަރަދުތައް ފްލެޓް ލިބުނު މީހުންގެ ޕެންޝަން ފަންޑުން ހަމަޖެހޭނެ ގޮތެއް ހަމަޖައްސައިދޭން ވެސް މުއިއްޒު ވަނީ ގޮވާލައްވައިފައެވެ.\nހުޅުމާލޭގެ ދެ ވަނަ ފިޔަވަހީގެ ބިން ހިއްކައި، އެ ބިމުގެ ސަރަހައްދުގައި ހިޔާ މަޝްރޫއުގެ 7،000 ފްލެޓް ގާއިމް ކޮށްފައިވަނީ ކުރީގެ ރައީސް އަބްދުﷲ ޔާމީންގެ ވެރިކަމުގައި، އޭރު ހައުސިން މިނިސްޓަރު ކަމުގައި މުއިއްޒު ހުންނަވައިގެންނެވެ.\nއޮގަސްޓް 2, 2021 14:44\nއަހަރެމެންވެސް މިތިބީ ގެދޮރުމަރާމާތު ކުރަންޖެހި ނުކުރެވިފައި މިދަތި ދަޑިވަޅުގައި ތިޔައެހީ ލިބެންޖެހޭނެ އެއްނު..\nއޮގަސްޓް 2, 2021 20:14\n1000 ރުފިޔާ ދޭންޖެހުނަސް ކަންބޮޑުވެ މުޒާހިރާ ކުރާނެ ދިވެހިންނަށް ކަމެއްދަސްވެއްޖެ.\nއޮގަސްޓް 2, 2021 20:47\nއެތައްބައެއްގެ ތެރެއިން އެވަރުގެ އެއްޗެއް ލިބުނީމާވެސް ޝުކުރުކުރުމެއް ނެތެވެ. އަދިވެސް ހަމަ ދޭންވީ ލިބުނު މީހުންނަށެވެ. ތިއަށްވުރެ ބޮޑެތި އަގުތަކުގައި ތިތަންތަން ހިފާނެ ގެދޮރުނެތް މީހުންވެސް އެބަތިއްބެވެ.\nއޮގަސްޓް 19, 2021 03:02\nޢެހެން މީހަކައް މިންވަރު ކުރައްވާ ރިޒްގައް ހަ ސަދަލުމަކީ ހާދަހާވާ ދެރަކަމެކެވެ. ޢެއީ އަނެކާއަށް ކިތަންމެ ބޮޑު ރިޒްގެއް މިންވަރު ކުރެއްވިޔަ ސް ތިބާ އަށް މިންވަރު ކުރެވިފައި ވާ ރިޒްގަކުން ޒައްރެއްގެ މިންވަރުވެ ސް އެކަމާ ހެދި އުނިނުވާނެކަމީ ކަށަވަރުކަމެއް. ޔާ ﷲ އަޅަމެން މިފަދަ ފިތުނަވެރިން ގެ ފިތުނައިން ސަލާމަތް ކުރައް ވާ އަޅަމެން ގެ ހިއްތައް އަނެކުން ގެ މައްޗައް ސާފު ކުރައް ވާނދޭވެ.


OT aa eku kureen libunu varah vure bodu musaara eh OT nulaa ves dhen libeyne: Raees\nއޯޓީއާ އެކު ކުރީން ލިބުނު ވަރަށް ވުރެ ބޮޑު މުސާރައެއް އޯޓީ ނުލާ ދެން ލިބޭނެ: ރައީސް\nތައުލީމީ ދާއިރާގެ މުވައްޒިފުންނަށް މިހާތަނަށް އިތުރު ގަޑީގެ ފައިސާއާ އެކީ ގައި ލިބޭ ވަރަށް ވުރެ ބޮޑު މިންވަރެއް މިއަދު ގެނައި ބަދަލާއެކު ހަމައެކަނި މުސާރަ އާއި އިނާޔަތްތަކުންވެސް ލިބޭނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ. އެމަނިކުފާނު މިހެން ވިދާޅުވީ ޓީޗަރުންގެ މުސާރަ ބޮޑުކުރުން އިއުލާނު ކުރައްވާ މިއަދު ދެއްވި ވީޑިއޯ މެސެޖެއްގައެވެ.\nރައީސްގެ މެސެޖްގައި ވިދާޅުވީ ކިޔަވައިދިނުމަކީ އެކަމަށް އަގު އަދާކުރެވޭ ވަރަށް ވުރެ މާ މަތިވެރި ކަމެއް ކަމަށާ ދައުލަތުގެ ކެރިފޯރުންތެރިކަން ހުރި މިންވަރުން މިއަދު ހަމަޖެއްސި މުސާރަ އަކީ ރަނގަޅު މުސާރައެއް ކަމަށް ޓީޗަރުން ގަބޫލުކުރައްވާނެ ކަމަށް އުންމީދު ކުރައްވާ ކަމަށެވެ.\n"ކޮންމެ ގައުމެއްގައިވެސް ދައުލަތުގެ ކެރިފޯރުންތެރިކަން އިތުރުވުން ބިނާވެފައި އޮންނަނީ އެ ގައުމެއްގެ އިންސާނީ ވަސީލަތްތައް ބިނާކުރެވޭ ހަރުދަނާ ކަމެއްގެ މައްޗަށް. ރާއްޖޭގައިވެސް އިންސާނީ ވަސީލަތް ބިނާކުރުމުގެ އެންމެ ބޮޑު ބުރައެއް އުފުއްލަވާ ބަޔަކީ ޓީޗަރުންކަން ޔަގީން. ނަމަވެސް އެ މުހިންމު ޒިންމާ އަދާކުރައްވާ ޓީޗަރުން މިހާތަނަށް ތިއްބެވީ އެބޭފުޅުން ކުރައްވާ މަސައްކަތަށް ހައްގުވާ މިންވަރަށްވުރެ މާ ދަށް އުޖޫރައެއްގައި،" ރައީސް ވިދާޅުވިއެވެ.\nރައީސް ވިދާޅުވީ ދައުލަތުގެ ޒިންމާތަކާ ހަވާލުވެ ތިބެ ކުރާ މަސައްކަތަށް އެކަށީގެންވާ ވަރުގެ އާމްދަނީއެއް ހޯދައިދިނުމަކީ ވެރިކަމުގެ މައްޗަށް ލާޒިމުކުރާ ކަމެއް ކަމަށާ އެންމެ ކުޑަމިނުން ދޭންޖެހޭނެ އުޖޫރަ ގާނޫނީ ގޮތުން ކަނޑައަޅައި އެކަން ތަންފީޒު ކުރުމާއި ޓީޗަރުންގެ މުސާރައަށް މިގެނައި ބަދަލަކީ ސަރުކާރު މުވައްޒަފުންގެ މުސާރަ އިތުރުކޮށްދިނުމަށް ފެށި މަސައްކަތުގެ ވަރަށް މުހިންމު ދެ ބައި ކަމަށެވެ.\n"ޓީޗަރުންގެ މުސާރައަށް މިއަދު މި ގެނައި ބަދަލުގެ އެންމެ މުހިންމު ބޭނުމަކީ އިތުރު ގަޑީގެ ފައިސާއާ ނުލައިވެސް އެކަށީގެންވާ ރަނގަޅު އުޖޫރައެއް ގެޔަށް ގެންދަން ލިބޭނެ ވަރު ކޮށްދިނުން. މިހާތަނަށް އިތުރު ގަޑީގެ ފައިސާއާ އެކީގަ އި ލިބޭ ވަރަށް ވުރެ ބޮޑު މިންވަރެއް މިގެނައި ބަދަލާއެކު ހަމައެކަނި މުސާރަ އާއި އިނާޔަތްތަކުންވެސް ލިބޭނެ. އަލަށް މި އެކުލަވައިލި ޓީޗަރުންގެ މުސާރައިގެ އޮނިގަނޑުގެ ސަބަބުން ޓީޗަރުކަމުގެ ފަންނުން އިތުރަށް ކުރިއަށް ދެވޭނެ މަގު ދައްކައިދޭނެ،" ރައީސް ވިދާޅުވިއެވެ.\nޓީޗަރަކު ކިޔަވައިދެއްވަނީ: ޓީޗަރުންގެ މުސާރައަށް ގެނައީ ވަރަށް ބޮޑު ބަދަލެއް --\nޓީޗަރުންގެ މުސާރައަށް މިއަދު މި ގެނައި ބަދަލުގެ އެންމެ މުހިންމު ބޭނުމަކީ އިތުރު ގަޑީގެ ފައިސާއާ ނުލައިވެސް އެކަށީގެންވާ ރަނގަޅު އުޖޫރައެއް ގެޔަށް ގެންދަން ލިބޭނެ ވަރު ކޮށްދިނުން. މިހާތަނަށް އިތުރު ގަޑީގެ ފައިސާއާ އެކީގަ އި ލިބޭ ވަރަށް ވުރެ ބޮޑު މިންވަރެއް މިގެނައި ބަދަލާއެކު ހަމައެކަނި މުސާރަ އާއި އިނާޔަތްތަކުންވެސް ލިބޭނެ. އަލަށް މި އެކުލަވައިލި ޓީޗަރުންގެ މުސާރައިގެ އޮނިގަނޑުގެ ސަބަބުން ޓީޗަރުކަމުގެ ފަންނުން އިތުރަށް ކުރިއަށް ދެވޭނެ މަގު ދައްކައިދޭނެ\nރާއްޖޭގެ ތައުލީމީ ދާއިރާއަށް ބަލާއިރު މިވަގުތު ކުރިމަތިވެފައިވާ އެންމެ ބޮޑު ގޮންޖެހުމަކީ ރަށްރަށުގެ ސްކޫލްތަކަށް ފެންވަރު ރަނގަޅު ޕްރިންސިޕަލުން ލިބެން ނެތުން ކަމަށް ރައީސް ވިދާޅުވިއެވެ. އަދި ޓީޗަރުންގެ މުސާރައިގެ އޮނިގަނޑަށް ގެނައި ބަދަލަކީ ރަށްރަށުގައި ވަޒީފާ އަދާކުރުމަށް ޕްރިންސިޕަލުންނާއި ޓީޗަރުންނަށްވެސް ލިބޭނެ އިތުރު ބާރަކަށް ވާނެ ކަަމަށް ވިދާޅުވިއެވެ.\nރައީސް ވިދާޅުވީ މިފަދަ ބަދަލުތައް ގެންނަނީ ހަމައެކަނި ވަކި ދާއިރާތަކެއް ކުރިއެރުވުމަށް ނޫން ކަމަށާ މިއީ މުޅި ރާއްޖޭގެ ތަރައްގީއަށް އަދި ލާމަރުކަޒީ ނިޒާމުން ރާއްޖެ ތަރައްގީ ކުރުމުގެ ސިޔާސަތުގެ ދަށުން ގައުމު ކުރިއެރުވުމުގައި ބައިވެރިވުމަށް ހިތްވަރު ދިނުމުގެ ގޮތުން ފަށާފައިވާ މަސައްކަތެއް ކަމަށެވެ.\n"އަޅުގަނޑު ޤަބޫލުކުރާ ގޮތުގައި ޓީޗަރުންގެ މުސާރަ ބޮޑުވުމުން ގައުމު ބިނާކުރުމުގެ މުޅިން އާ ބާބެއް ފެށިގެން ދާނެ. އަދި ކިޔަވައިދިނުމުގެ ދާއިރާއަށް ޝައުގުވެރިވާ މީހުންގެ އަދަދުވެސް އިތުރު ވެގެން ދާނެ. މިއީ ދިވެހިން އެދޭ ގޮތަށް ދިވެހިންގެ އަތްމަތިން ދިވެހި ގައުމު ބިނާކޮށް އާރާސްތު ކުރުމަށްވެސް އެޅުނު ވަރަށް މުހިންމު ފިޔަވަޅެއް،"\nއެމަނިކުފާނު ވިދާޅުވި ގޮތުގައި ޓީޗަރުކަމުގެ ފަންނާ ގުޅޭގޮތުން ހެދި ދިރާސާއިން ފާހަގަވި ގޮތުގައި ޓީޗަރުންނަށް ކުރިމަތިވެފައިވާ ހަމައެކަނި މައްސަލައަކީ މުސާރަ ކުޑަވުމެއް ނޫނެވެ. އޭގެ ތެރެއިން އެންމެ މުހިންމު ހަތަރު މައްސަލައަކީ މުސާރަ ކުޑަވުމާއި ވާކްލޯޑާއި މަސައްކަތުގައި ހޭދަކުރަންޖެހޭ ވަގުތު ގިނަވުމާއި ހައްގުތައް ކަށަވަރު ނުވުމުގެ މައްސަލައިގެ އިތުރުން ވަސީލަތްތައް މަދުވުމުގެ މައްސަލަ ކަމަށެވެ. މިކަންކަން ހައްލުކުރުމުގެ މަސައްކަތް އަމަލީ ގޮތުން ފައްޓަވާފައިވާ ކަމަށް ވިދާޅުވިއެވެ.\nރައީސް އިބްރާހިމް މުހައްމަދު ސޯލިހު މިނިސްޓްރީ އޮފް އެޑިއުކޭޝަން ޑރ. އައިޝަތު އަލީ + ހަޔާ އެޑިއުކޭޝަން މިނިސްޓްރީ ޓީޗަރުން


ފުވައްމުލަކު ރައްޔިތުންނަށް މަދިރީގެ ދުއްތުރާތަކާއެކު ދިރިއުޅެން މިހާރު ވަނީ އާދަވެފަ! :: މިކަލް ނޫސް\nފުވައްމުލަކު ރައްޔިތުންނަށް މަދިރީގެ ދުއްތުރާތަކާއެކު ދިރިއުޅެން މިހާރު ވަނީ އާދަވެފަ!\n01 އެޕްރީލް 2016 21:34\nފުވައްމުލަކުގައި އަދަޔާ ހިލާފަށް މަދަރި ދަނީ އާލާތް ވަމުން\nފުވައްމުލަކަކީ ރާއްޖޭގެ އެހެން ރަށްތަކާއި ހިލާފަތް ގުދުރަތީ ގޮތުން ތަފާތު ސިފަތަކެއް ލިބިފައިވާ، ރާއްޖޭގައި އެފަދަ ދެވަނައެއް ނެތް ރީތީރަށެކެވެ. އެހެންކަމުން ރާއްޖޭގެ އެކި ކަންކޮޅުތަކުގެ ރައްޔިތުން ފުވައްމުލަކަށް ވަރަށް ދާހިތްވެއެވެ.\nނަމަވެސް، ފުވައްމުލަކަށް ދާ ކޮންމެ މެހްމާނަކުވެސް ދަތުރު ނިންމާފައި އެނބުރި ދަނީ ވަރަށް ހިތްދަތިކަމާ އެކުގައެވެ. ފުވައްމުލަކަށް ޗުއްޓީ ހޭދަކޮއްލަން ދިޔަ ބައެއް ރައްޓިހންނާއި ސުވާލެއް ކޮއްލީމެވެ! ސުވާލަކީ ފުވައްމުލަކުގައި އުޅުނު އިރު އެންމެ އުނދަގޫވި ކަމަކީ ކޮބައިތޯއެވެ. ޖަވާބުގައި އެންމެވެސް ބުނީ އާދަޔާ ހިލާފަށް މަދިރި ގިނަވުން ކަމަށެވެ.\nފުވައްމުލަކުގައި އިންސާނުން އުޅެން ކަމުނުދާ ވަރަށް މަދިރި މިހާރުވަނީ ވަކި ހިއްޕާލާފައެވެ. މަދިރި އަކީ ނުރައްކާތެރި އެތަކެއް ބަލިތަކެއް ފަތުރާ އެއްޗަކަށް ވަތީ މިކަމަކީ ސީރިއަސް ވާން ޖެހޭ މައްސަލައެކެވެ.\nރަށުގެ ދުވަސްވީ މީހަކު ބުނިގޮތުގައި އޭނާ ކުޑައިރު މަދިރި މިހާ ގިނައެއް ނޫނެވެ. ވޭތުވެދިޔަ 15 ވަނަ ވަރަކަށް އަހަރު ތެރޭގައި މަދިރިގެ އަބާދީ އާދަޔާ ހިލާފަށް ގިނަވެގެން ދިޔައީ، ނަރުދަމާއެއްނެތި ނަޖިސް ވަޅުތައް ގިނަވުމުން ކަމަށް އޭނާ ބުންޏެވެ. ރަށުގެ އެންމެ ގިނައިން މަދިރި އުފައްދާ ކާރުޚާނާތަކަކީ މިއީކަމަށް އެނާ ގަބޫލު ކުރެއެވެ. ނަޖިސް ވަޅެއްގައި ކުޑަ ލޯވަޅެއް އަޅަފިއްޔާ އެކަން އެނގޭނެ ކަމަށް އެނާ ބުންޏެވެ. ހޯސްލާފައި ދުންހޮޅިއަކުން ކަޅު ދުންއަންނަހެން، އެފަދަ ލޯވަޅަކުން މަދިރިތައް ނުކުމުގެން ދާތަން ފެންނާނެކަމަށް އޭނާ ބުންޏެވެ.\nފުވައްމުލަކު ގިނަ މީހުން ބުނާގޮތުން މަދިރި ފުވައްމުލަކުގައި އެހާ ގިނައީ ޗަކަ ބިން ބޮޑުވެފައި އޮޅުތައް ގިނަވީމައެވެ. ވިއްސާރަ ވެއްޖެނަމަ ފުވައްމުލަކުގެ ޗަކަ ބިންތައް އޮންނަނީ ފެންބޮޑުވެފައެވެ. އަދި މި ފެންތައް ހިނދެނީ މޫސުމް ރަނގަޅުވާތާ ދުވަސްކޮޅެއް ފަހުންނެވެ. އަދި، ރަށުން ފެން ބޭރުކުރަން ހަދާފައިވާ ކާނުތަކުގައި ފެން ހަރުލާފައި އެތައް ދުވަހެއް ވަންދެން ހުރެއެވެ. މިއީ ހައްތާވެސް މަދިރި އާލާވާ ތަންތަނެވެ.\nމަދިރި ކޮންމެ ގޮތަކަށް އުފެދުނަސް، މިހާރު ފުވައްމުލަކުވަނީ މަދިރީގެ ހާއްޔަކަށްވެފައެވެ. އިންސާނުން އުޅެން ހަޤީޤަތުގައި ކަމުނުދާ ހިސާބަށް މަދިރި ގިނައެވެ. މަދިރިތައް ފަތުރާ ވަރަށް ނުރައްކާތެރި ބޮޑެތި ބަލިތައް އެބަހުއްޓެވެ. ފުވައްމުލަކަށް މީގެ ބައްޔެއް ތަޢާރަފް ވެއްޖެނަމަ ދެނަކާ ދެނެއް ނޯންނާނެއެވެ. ދުނިޔޭގެ އެއްބިތުގައި ކިތަންމެ ނުރައްކާތެރި ބައްޔެއް ފެތުރުނަސް އަޅުގަނޑުމެން ދިވެހިން ތިބީ މިހާތަނަށް ރައްކާތެރިކަމުގެ ތެރޭގައެވެ. ނަމަވެސް، ޒަމާން ބަދަލުވެ ދަތަރު ކުރުން ގިނަވުމުގެ ސަބަބުން ދުނިޔޭގައި ކިތަންމެ ނުރައްކާ ބައްޔެއް ފެތުރުނަސް އެބައްޔެއް ރާއްޖެއަށް ނައިސް ނުދެއެވެ. މަދިރީގެ ސަބަބުން ޖެހޭ ނުރައްކާތެރި ފުރާނައަށް ގެއްލުންވާ ބައްޔެއް ފުވައްމުލަކު ފަދަ ރަށަކަށް ފާ ނުކުރައްވަނީ ހަމަ ﷲ ގެ އޯގާވެރިވަންތަކަމުން ކަން ޔަޤީނެވެ.\nމަދިރި ކޮންޓްރޯލް ކުރުމާ ގުޅޭ ވާހަކަ ދައްކާ އަޑު ދޭތެރެއަކުން އިވެއެވެ. ދޭތެރެއަކުން ކޮށްލާ ހައިރާތެއްގައި ރަށުތެރެއަށް ފޮގް ކުރާ ވާހަކަވެސް އަޑުއިވެއެވެ. އެކަމަކު ގަބޫލުކުރަން ޖެހޭ ހަޤީޤަތަކީ މަދިރީގެ އަދަދު މަދުކުރުމަށް މިހާތަނަށް ފުވައްމުލަކުގައި ސީރިއަސް މަސައްކަތް ތަކެއް ކުރެވިފައި ނެތްކަމެވެ. ސަބަބެއްކަމަށް ބެލެވެނީ މިކަމުގެ ސަބަބުން ދިމާވާ އެތަކެއް ބަލިތަކުން ލިބިދާނެ ގެއްލުމަކަށް އަޅާނުލެވުމާއި މަދިރީގެ ސަބަބުން ދިމާވާ ދަތިތަކަށް ރައްޔިތުންނާއި ވެރިންގެ ފަރާތުން މާބޮޑު ފަރުވާލެއް ނުބެހެއްޓެވުމެވެ. ފުވައްމުލަކު ރައްޔިތުންނަށް މަދިރީގެ ދުއްތުރާތަކާއެކު ދިރިއުޅެން މިހާރު ވަނީ އާދަވެފައެވެ.\nމިދާއިރާއިން ފުންނާބުއުސް ފަރާތެއްގެ ގާތުގައި ފުވައްމުލަކުގައި މަދިރީގެ އަދަދު ހަމަ މަދު ނުކުރެވޭނެ ބާވައޭ އެހުމުން ވިދާޅުވީ މަދިރި މަދުކުރުމަކީ ރަނގަޅަށް އެކަން ކޮށްފިއްޔާ ފަސޭހަކަމާއެކު ވެދާނެ ކަމެއް ކަމަށެވެ. އެގޮތުން ދެ ހަފްތާއިން އެއް ހަފްތާގައި ގަވާއިދުން ފޮގް ކުރެވޭނަމަ މަދިރި ވަރަށް ބޮޑުތަން މަދުވެގެން ދާނެ ކަމަށް އޭނާ ބުންޏެވެ. ސިއްޚީގޮތުން ރައްޔިތުންނަށް ލިބޭ ގެއްލުން ތަކުން ސަލާމަތްވުމަށް އެއީ ކޮންމެހެން ކުރަން ޖެހޭ ޚަރަދެއް ކަމަށާއި އަދި އެފަދަ މުހިއްމު ކަމެށް ކުރުމަށް ހޭދަކުރަން އެއީ މާ ބޮޑު ޚަރަދެއް ނުންކަމަށް ވިދާޅުވިއެވެ. އަދި އެއީ މިއަށްވުރެ މަދިރި މަދު ގައުމުތަކުގައިވެސް އާންމުކޮށް ކޮށްއުޅޭ ކަމެއްކަމަށް އޭނާ ބުންޏެވެ.\nމަދިރީގެ އުނދަގޫތަކުން ސަލާމަތްވުމަށް އަމަލީ މަސައްކަތްތަކެއް މިހާރުން މިހާރަށް ކުރަންޖެހެއެވެ. ވެރިކަން ކުރާރަށް މާލެ ގައި މަދިރީގެ ދުއްތުރާތަކާއި ކުރިމަތިލާން ޖެހިއްޖެނަމަ، އެކަންވީ ވަރަށް ސީރިއަސް ކަމަކަށެވެ. ކަމާބެހޭ އިދާރާތަކައި ޓިވީރޭޑިއޯއިން އެ ހަބަރު ވަރަށް ޝައުގުވެރި ކަމާއި އެކު ކަވަރު ކުރާނެއެވެ. އެހެންނަމަވެސް ފުވައްމުލަކު ރައްޔިތުން މަދިރި ތެރޭގައި ކައިބޮއި، ފެންވަރައި، ދަރިން ނިންދުވައި، ދެންވެސް ކުރަން ހުރި ކަންތައްތައް ކުރަމުންދާއިރު އެއީ އެއްވެސް ކަމަކަށް ނުވާކަހަލަ އެވެ. ބަލަ، ރާއްޖެތެރެއަށް ނިސްބަތް ވިޔަސް އެވެސް ދިވެހި ރައްޔިތުން ނޫންތޯއެވެ؟؟


"Kuriyah Oiy3Mas Therey Covid Ah Faruvaa Eh Hoadheyne" - Vaguthu\n"ކުރިޔަށް އޮތް ތިންމަސް ތެރޭ ކޮވިޑަށް ފަރުވާއެއް ހޯދޭނެ"\n2 މަސް ކުރިން ( ޖުލައި 18, 2020 )\nކުރިޔަށްއޮތް ތިން މަސް ތެރޭގައި ކޮވިޑް-19 އަށް ފަރުވާއެއް ހޯދޭނެ ކަމަށް އެމެރިކާގެ ނޭޝަނަލް ހެލްތް އިންޓިޓިއުޓްގެ ޑިރެކްޓަރ، ޑރ. ފްރޭންސިސް ކޮލިންސް ވިދާޅުވެއްޖެ އެވެ.\nޑރ. ކޮލިންސް މިގޮތަށް ވިދާޅުވެފައި މިވަނީ، ކޮވިޑްގެ ފަރުވާއެއް ނުވަތަ ވެކްސިނެއް އެންމެ އަވަހަށްވެސް އުފެއްދޭނީ މިއަހަރު ފަހުކޮޅު ނުވަތަ އަންނަ އަހަރުގެ ކުރީކޮޅު ކަމަށް، މީގެ ކުރިން ނޭޝަނަލް ހެލްތް އިންޓިޓިއުޓް އިން ލަފާކޮށްފައި ވަނިކޮށެވެ.\nޑރ. ކޮލިންސް މިކަމާއި ގުޅިގެން ވިދާޅުވެފައި ވަނީ، އެމެރިކާގައި މިހާރު ކޮވިޑް އަށް ފަރުވާއެއް ހޯދުމަށް ކުރާ ގިނަ މަސައްކަތްތަކުގެ ތެރެއިން މިހާތަނަށް އެންމެ ބޮޑު ކުރިއެރުންތައް ލިބިފައިވާ ދެ ބޭހެއްގެ މަސައްކަތް ކުރިޔަށް އޮތް ތިން މަސް ތެރޭ ނިންމާލެވޭނެ ކަމުގެ އުންމީދު ބޮޑު ކަމަށެވެ. ނަމަވެސް މި ބޭސްތަކަކީ ކޮވިޑަށް އެކަށީގެންވާ ބޭހެއްކަން އެނގޭނީ އިންސާނުން ބޭނުންކޮށްގެން ތަހުލީލުތައް ކުރެވުމުން ކަމަށް އޭނާ ވިދާޅުވެއެވެ.\n"މިވަގުތު ރަނގަޅު ނަތީޖާތަކެއް ލިބިފައިވާ އެންޓިވައިރަލް ދެ ބޭހެއްގެ މަސައްކަތް ކުރިޔަށް އެބަދޭ. މީގެ ތެރެއިން އެއް ބޭހަކީ ކޮވިޑް-19 ޖެހިފައިވާ މީހުންގެ ބަލި ހާލަތާއި ބަލީގެ މުއްދަތު ކުރުކޮށްދޭކަން ޔަޤީންކުރެވިފައިވާ ބޭހެއް. އަދި އަނެއް ބޭހަކީ މި ބަލީގައި މަރުވުމުގެ ފުރުސަތު ކުޑަކޮށް، ފުރާނައަށް ނުރައްކާވުން ކުޑަކޮށްދޭކަން ތަހުލީލުތަކުން ހާމަވާ ބޭހެއް،" ޑރ. ކޮލިންސް ވިދާޅުވިއެވެ.\nޑރ. ކޮލިންސް ވިދާޅުވީ މި ބޭސްތައް އުފެއްދުމުގެ އެންމެ މުޙިންމު މަރުޙަލާތައް ފަށަން މިހާރު ތައްޔާރުވަމުން ދާއިރު، ވަރަށް އަވަހަށް ކްލިނިކަލް ޓްރަޔަލްތައް ފެށިގެން ދާނެ ކަމަށެވެ. އެހެންކަމުން ކުރިޔަށް އޮތް ދެތިން މަހެއްގެ ތެރޭގައި މި ބޭހު މަސައްކަތްތައް ނިމި ބޭނުންކުރެވެން ފެށޭނެކަމުގެ އުންމީދު ބޮޑު ކަމަށް އޭނާ ވަނީ ވިދާޅުވެފައެވެ.\nޑރ. ކޮލިންސް ވަނީ ކޮވިޑްގެ ފަރުވާއެއް ގޮތަށް ބޭނުންކުރެވޭ ބޭހުގެ އިތުރުން މި ބައްޔަށް ޚާއްސަ ވެކްސިނެއް މިއަހަރުގެ ފަހުކޮޅު ތައްޔާރުކުރެވޭނެ ކަމަށްވެސް ވިދާޅުވެފައެވެ. މިގޮތުން ކުރިއެރުންތައް ލިބިފައިވާ ވެކްސިނެއްގެ ތަހުލީލު، އިންސާނުން ބޭނުންކޮށްގެން މިމަހުގެ ފަހުކޮޅު ކުރިޔަށްގެންދަން ފަށާނެކަންވެސް އޭނާ ވަނީ ހާމަކޮށްފައެވެ.\nޑރ. ކޮލިންސް ވިދާޅުވީ ވެކްސިން ތަހުލީލު ކުރާނީ އެންމެ ބޮޑަށް ބަލި ފެތުރިފައިވާ ސަރަޙައްދުތަކުން ވޮލެންޓިއަރުން ބައިވެރިކޮށްގެން ކަމަށެވެ. މިގޮތުން ކުރިޔަށް އޮތް ދުވަސްތަކުގައި 30000 އަށްވުރެ ގިނަ މީހުންނަށް މި ވެކްސިން ދީގެން ތަހުލީލުތައް ކުރިޔަށްގެންދެވޭނެ ކަމަށް އޭނާ ވިދާޅުވިއެވެ.\n"މިހާރު މަސައްކަތް ކުރިޔަށްދާ ވެކްސިންގެ ކާމިޔާބުކަން ޔަޤީން ކުރެވިއްޖެނަމަ މިއަހަރުގެ ނިޔަލަށް އެތައް މިލިއަން ޑޯޒެއްގެ ވެކްސިން ތައްޔާރުކުމުގެ ޤާބިލްކަން މިހާރު އެބަހުރި. މިއީ މީގެ ކުރިން ދުވަހަކުވެސް މިހައި ކުރު މުއްދަތެއްގައި ވެކްސިނެއް އުފެއްދިފައިވާ މިންވަރެއް ނޫން،" ޑރ. ކޮލިންސް ވިދާޅުވިއެވެ.\nކޮވިޑް-19: އިންޑިއާއިން6މިލިއަން މީހުން ފައްސިވެއްޖެ\nޖުލައި 18, 2020 09:31\nހަރުކަށީން ބުނަނީ ކީކޭ؟\nޖުލައި 18, 2020 09:43\nމިމީހުންހާދަބޯގަޅިއޭދޯ ؟؟ ތިހެންކިޔަނިކޮށް ޗައިނާމީހުން ތި ފަރުވާވަގަށްގެންގޮސްފާނެކަންނޭގޭ ... އޭރުން ޓުރަމްޕު ވަރަށްކޯފާވާނެ !!


vnews - World Cup gai 48 team ah vaadhakurevey gothah gavaaidhu badhalu kohfi\nވޯލްޑް ކަޕްގައި 48 ޓީމަށް ވާދަކުރެވޭގޮތަށް ގަވާއިދު ބަދަލުކޮށްފި\n2026 ވަނަ އަހަރު ބާއްވާ ފީފާ "ވޯލްޑް ކަޕް" ފުޓްބޯޅަ މުބާރާތުގައި ޖުމްލަ 48 ޓީމަށް ވާދަކުރެވޭގޮތަށް މުބާރާތުގެ ގަވާއިދު ބަދަލުކޮށްފި އެވެ.\nމިގަވާއިދު މިގޮތައް ބަދަލުކޮށްފައި ވަނީ މީގެ ކުޑައިރުކޮޅެއްގެ ކުރިން ބޭއްވި ފީފާގެ ކައުންސިލް ބައްދަލުވުމުގައެވެ. މިބައްދަލުވުމުގައި ބައިވެރިވި ހުރިހާ މެންބަރުންވެސް ވަނީ 2026 ވަނަ އަހަރު ބާއްވާ ވޯލްޑް ކަޕްގައި 48 ޓީމަށް ބައިވެރިވެވޭ ގޮތައް އެއްބަސްވެ ވޯޓް ދެއްވާފައެވެ.\nވޯލްޑް ކަޕްގައި ޖުމްލަ 48 ޓީމަށް ވާދަކުރެވޭގޮތަށް މުބާރާތުގެ ގަވާއިދު ބަދަލުކުރަން މިދިޔަ އަހަރުގެ އޮގަސްޓު މަހުގެ ތެރޭގައި ހުށަހާޅާފައި ވަނީ އެއިދާރާގެ ރައީސް ޖިއާނީ އިންފަންޓީނޯ އެވެ. މިއީ ފީފާގެ ރައީސްކަމަށް އިންފަންޓީނޯ ވަޑައިގަތުމަށް ކެމްޕެއިން ކުރެއްވިއިރު ހުށައެޅުއްވި އަދަދަށް ވުރެ ވެސް އިތުރު އަދަދެކެވެ. އޭރު ހެށައެޅުއްވީ 40 ޓީމު ވާދަކުރާ ވޯލްޑް ކަޕެއްގެ ޕްލޭނެކެވެ.\nމިއަދު ބޭއްވި ފީފާގެ ކައުންސިލް ބައްދަލުވުމުގައި 2026 ވަނަ އަހަރު ބާއްވާ ވޯލްޑް ކަޕްގައި ޖުމްލަ 48 އަށްޓީމް ވާދަކުރެވޭގޮތައް ނިންމިއިރު، އެ 48 ޓީމް ބަހާލާފައި ވަނީ 16 ގްރޫޕަށެވެ. އަދި ކޮންމެ ގްރޫޕެއްގައި ތިން ޓީމް ހިމެނޭނެ ކަމަށް ވެސް މިއަދު ބޭއްވި ފީފާގެ ކައުންސިލް ބައްދަލުވުމުގައި ނިންމިއެވެ.\nފީފާއިން ބުނީ، ގްރޫޕް ސްޓޭޖުގެ ކުރިން ނޮކްއައުޓް ބުރެއް ބޭއްވުމަށް ފަހު 16 ޓީމު ކަޓައިގެންދާ ގޮތަށް ވެސް މިއަދުގެ ބައްދަލުވުމުގައި ނިންމިއެވެ. އަދި ގްރޫޕް ސްޓޭޖް އޮންނާނީ މިހާރު ވެސް ކުރިއަށްދާ އުސޫލުން 32 ޓީމުގެ މެދުގައި ކަމަށްވެސް ވަނީ ނިންމާފައެވެ.\nއިންފަންޓީނޯ ފީފާގެ ރައީސްކަމާ ހަވާލުވީ، އެމަގާމުގައި ކުރިން ހުރި ސެޕް ބްލެޓާގެ އިސްތިއުފާއާ ގުޅިގެން މިދިޔަ އަހަރުގެ ފެބްރުއަރީ މަހުގެ ތެރޭގައެވެ.\nއެންމެ ފުރަތަމަ 1930 ގައި އުރުގުއޭގައި ބޭއްވި ފުރަތަމަ ވޯލްޑް ކަޕްގައި ބައިވެރިކުރީ 16 ޓީމެވެ. އަދި އެއަދަދު 24 ޓީމަށް އިތުރު ކުރީ 1982 ވަނަ އަހަރުގަ އެވެ. އަނެއްކާވެސް އޭނގެ ފައުން އެއަދަދު 32 ޓީމް ވާދަކުރެވޭ ގޮތައް އިތުރު ކުރީ 1994 ވަނަ އަހަރުގެ ވޯލްޑްކަޕްގައެވެ.


Maseeh aa dhekolhah July mahu hushahelhi massala agenda kuranee | Mihaaru\nމަސީހާ ދެކޮޅަށް ޖުލައި މަހު ހުށަހެޅި މައްސަލަ އެޖެންޑާ ކުރަނީ\n31 އޮކްޓޯބަރ 2018 - 16:19 14 comments\nރައްޔިތުންގެ މަޖިލިހުގެ ރައީސްގެ މަގާމުން އަބްދުﷲ މަސީހް ވަކިކުރަން މިދިޔަ އަހަރުގެ ޖުލައި މަހު 45 މެމްބަރުންގެ ސޮޔާ އެކު ހުށަހެޅި، އެކަމަކު އެޖެންޑާ ނުކޮށް އޮތް މައްސަލަ އަލުން ތާވަލް ކުރަން އާންމު ކޮމެޓީން މިއަދު ނިންމައިފި އެވެ.\nމި ގޮތަށް ނިންމުމުން މަސީހް މަގާމުން ވަކިކުރުމުގެ މައްސަލަ ކޮންމެ ދުވަހަކު ނަމަވެސް ވެސް ކުރިއަށް ގެންދިއުމުގެ ފުރުސަތު އިދިކޮޅު ފަރާތްތަކަށް ވަނީ ލިބިފަ އެވެ.\nޖުމްލަ 45 މެމްބަރުންނާ އެކު އެފަހަރު ހުށަހެޅި މައްސަލަ އެޖެންޑާ ނުކުރީ، ރައްޔިތުންގެ މަޖިލީހުގެ ގޮނޑި ގެއްލިގފައިވާ ކަމަށް އިލެކްޝަންސް ކޮމިޝަނުން ކަނޑައެޅި އިިދިކޮޅު ހަތަރު މެމްބަރަކު، މަސީހް ވަކިކުރުމުގެ މައްސަލައިގެ ލިޔުމުގައި ސޮއިކުރައްވާފައި އޮތުމުންނެވެ. އެކަމަކު، ގޮނޑި ގެއްލިފައިވާ އިލެކްޝަންސް ކޮމިޝަނުން ނިންމި ނިންމުން ސުޕްރީމް ކޯޓުން ބާތިލް ކުރުމުން 12 މެމްބަރުންގެ ގޮނޑި ވަނީ އިޔާދަ ވެފަ އެވެ.\nމަސީހް ވަކިކުރުމަށް، ޖުލައި މަހު ހުށަހެޅި މައްސަލަ ބާތިލް ކުރިއިރު، އެ މައްސަލައިގެ ނޯޓިސް ވެސް އޮތީ އެމަނިކުފާނަށް ދީފަ އެވެ. އެހެންވެ، އިތުރު ނޯޓިހެއް ނުދީ، މަސީހްގެ އިތުބާރު ނެތް ކަމުގެ މައްސަަ މަޖިލީހުގެ ތަޅުމުގައި ކުރިއަށް ގެންދެވޭނެ އެވެ.\nމަސީހް، މަގާމުން ވަކިކުރުމަށް ޖުލައި މަހު ހުށަހެޅި މައްސަލަ ކުރިއަށް ގެންދަން ފާސްކުރި އާންމު ކޮމެޓީގައި ޕީޕީއެމް/އެމްޑީއޭ ކޯލިޝަންގެ އަޣުލަބިއްޔަތު އޮތް ނަމަވެސް އެ ކޮމެޓީގައި ގިނައިން ތިއްބެވީ، މަސީހާ ދެކޮޅަށް ފަހުން ހުށަހެޅި މައްސަލާގައި ސޮއިކުރައްވާފައިވާ އެ ކޯލިޝަންގެ މެމްބަރުންނެވެ. އެހެންވެ، ކުރީގެ މައްސަލަ ކުރިއަށް ގެންދަން ފަސޭހަ ކަމާ އެކު ފާސްވީ އެވެ.\nނަމަވެސް، ޖުލައި މަހު ހުށަހެޅި މައްސަލަ ކުރިއަށް ގެންދަން ޕީޕީއެމްގެ މެޖޯރިޓީ މެމްބަރުން އަދިވެސް ދެކޮޅެވެ. ސަބަބެއް ކަމަށް ބުނަނީ ސުޕްރީމް ކޯޓުގެ ހުކުމުން 12 މެމްބަރުންގެ ގޮނޑި އިޔާދަވުން ފިޔަވައި އިތުރު ކަމެއް ފަހި ނުވާތީ ކަމަށް ޕީޕީއެމްގެ މެމްބަރުން ވިދާޅުވެ އެވެ.\n"މަސީހްގެ ކުރީގެ މައްސަލަ އެޖެންޑާ ކުރާ ނަމަ، މަސީހް ރިޔާސަތުގައި އިންނަވައިގެން ކުރިން ނިންމެވި އެއްވެސް ކަމެއް ރަނގަޅެއް ވެސް ނުވާނެ. ސުޕްރީމް ކޯޓުގެ ހުކުމުގައި ވަނީ މެމްބަރުންގެ ގޮނޑި އިޔާދަވި ވާހަކަ. އަނެއްކޮޅުން ހިނގަމުންދާ ދައުރުގައި މަޖިލީހުގައި ނުނިމޭ މައްސަލަ ވެއްޖިއްޔާ ދެން ކުރިއަށް ގެންދެވޭނީ ދެން އަންނަ ދައުރެއްގައި. މަސީހްގެ އިތުބާރު ނެތް ކަމުގެ މައްސަލަ މިދިޔަ ޖުލައި މަހު ހުށަހެޅުމުން އެ މައްސަލަ އޮތީ އެ އަހަރު ކުރިއަށް ނުގެންދެވިފައި. އެހެންވީމާ އާ މައްސަލައެއްގެ ގޮތުގައި ދެން ހުށަހަޅަން ޖެހޭނީ،" ނައިފަރު ދާއިރާގެ ޕީޕީއެމްގެ މެމްބަރު އަހުމަދު ޝިޔާމް ވިދާޅުވި އެވެ.\nއާންމު ކޮމެޓީގެ މިއަދުގެ ބައްދަލުވުމުގައި ވަނީ މަސީހްގެ އިތުބާރު ނެތް ކަމުގެ މައްސަލަ ކުރިއަށް ގެންދާ ޖަލްސާގައި، ޖަވާބުދާރީވުމަށް އެމަނިކުފާނަށް 30 މިނިޓު ދިނުމަށް ފާސްކޮށްފަ އެވެ. އެއީ ބަހުސް ފެށުމާ އެކު ދޭ 10 މިނިޓާއި މެދުތެރެއިން 10 މިނިޓު އަދި ފަހު ބަސް ވިދާޅުވުމުގެ 10 މިނިޓެވެ. މި މައްސަލާގައި ބަހުސް ކުރައްވަން މެމްބަރުންނަށް ދޭން ފާސްކުރީ ދޮޅު ގަޑިއިރެވެ.\nއިތުރު ލިޔުންތައް ރައްޔިތުންގެ މަޖިލިސް އަބްދުﷲ މަސީހް މުހައްމަދު އިދިކޮޅު ފަރާތްތައް ޕީޕީއެމް އިތުބާރުނެތްކަމުގެ ވޯޓް\nމާދަމާ ރޭ މަޖިލިސް، މަސީހް ވަކިކުރާނެ ކަމަށް ބެލެވޭ\nމަސީހު ވަކިކުރުމުގެ މައްސަލަ އަންނަ މަހުގެ 8 ގައި\nޗައިނާގެ ޖަލަކުން ވީގޫރް މީހަކު ކުރި ވީޑިއޯއެއް ނެރެފި\nކައިވެންޏަށް އަހަން ކުރި ޕްލޭނުން އެޕާޓްމަންޓް އަޅިއަށް\nބޭރޫތުގެ ގޮވުން: މީހުންތައް ދިޔައީ "އުދުހެމުން"


SunOnline: Parasite kamu gosgen emme fahun HBO series akah\nޕެރަސައިޓް ކަމުގޮސްގެން އެންމެފަހުން އެޗްބީއޯ ސީރީޒްއަކަށް\nއަހުމަދު ޖައިޝަން 10 Jan 2020, 15:23\nޕެރަސައިޓްގެ ޕްރޮމޯ ޕޯސްޓަރެއް -- ފޮޓޯ : ސީޖޭ އެންޓަޓެއިންމެންޓް\nދެކުނު ކޮރެއާއިން މިދިޔަ އަހަރު ތައްޔާރުކުރި ޑްރާމާ އަދި ތްރިލާ ފިލްމު "ޕެރަސައިޓް" ދަނީ އެމެރިކާގައި ބޮޑެތި ކާމިޔާބީތަކެއް ހޯދަމުންނެވެ. ބޮޑު އެވޯޑު ހަފްލާއެއް ބާއްވައިފިނަމަ ޕެރަސައިޓްއަށް އެވޯޑެއް ނުލިބިއެއް ނުދާނެއެވެ. އެމެރިކާގެ ޕްރޮޑަކްޝަން ކުންފުނިތަކަށްވެސް މިކަން ފާހަގަވެއްޖެއެވެ. އެކަމާ ގުޅިގެން އެޗްބީއޯއިން އެ ފިލްމަށް ސީރީޒްއެއް ހަދަން ނިންމައިފިއެވެ.\n"ގޭމް އޮފް ތްރޯންސް" އާއި "ވެސްޓް ވޯލްޑް" ފަދަ ބޮޑެތި ހިޓް ސީރީޒްތައް ގެނެސްދޭ ނެޓްވޯކެއް ކަމަށްވާ އެޗްބީއޯއިން ވަނީ ޕެރަސައިޓްގެ ލިމިޓެޑް ސީރީޒް އެއް ހަދާނެ ކަމަށް ބުނެފައެވެ.\nލިމިޓެޑް ސީރީޒްތަކަކީ އާންމުކޮށް އެއް ސީޒަންގެ ތެރޭގައި ސީރީޒްގެ ޕްލޮޓު އެއްކޮށް ވަށާ ޖައްސާ ސީރީޒްތަކެވެ. އެޗްބީއޯއިން ވަނީ ޗެނޯބިލްގެ ނިއުކްލިއާ ޕަވާ ޕްލާންޓް ގޮވި ހާދިސާއަށް ބިނާކޮށް މިދިޔަ އަހަރުގައި ލިމިޓެޑް ސީރީޒްއެއް ނެރެފައެވެ. ޖުމްލަ ހަތަރު އެޕިސޯޑުގެ އެ ސީރީޒްއަށް ގިނަ ބައެއްގެ ލޯބި ލިބިގެން ދިޔައެވެ.\nޕެރަސައިޓް ސީރީޒްއާ ގުޅޭގޮތުން އެޗްބީއޯއިން ގިނަ މައުލޫމާތުތަކެއް ހިއްސާކޮށްފައެއް ނުވެއެވެ. އެހެންނަމަވެސް ވަރަށް އަވަހަށް ކާސްޓިންގެ މަސައްކަތް ފަށާނެކަމަށް އެޗްބީއޯއިން ބުނެއެވެ.\nދާދި ފަހުން ބޭއްވި ގޯލްޑަން ގްލޯބްސް އެވޯޑު ހަފްލާގައި އެންމެ މޮޅު ފޮރިން ފިލްމުގެ އެވޯޑު ހޯދާފައިވަނީ ޕެރަސައިޓްއަށެވެ. އަދި އަންނަ މަހުގައި ބޭއްވުމަށް ހަމަޖެހިފައިވާ އޮސްކާ އެވޯޑުގައި އެންމެ މޮޅު ފިލްމުތަކުގެ ރޭހުގައި ޕެރަސައިޓް ހިމެނޭނެކަމަށް ގިނަ ބަޔަކު ލަފާކުރެއެވެ. އޮސްކާ ނޯމިނޭޝަން މިރޭ އިއުލާނުކުރާނެއެވެ.


Aniyaage sababun Kante' France team gai nuhimeney | Mihaaru\nއަނިޔާގެ ސަަބަބުން ކާންޓޭ ފްރާންސް ޓީމުގައި ނުހިމެނޭ\n30 އޯގަސްޓް 2019 - 13:522comments\nޕެރިސް (އޮގަސްޓް 30) - ކަކުލަށް ލިބިފައިވާ އަނިޔާ އަކަށް އެންގޯލޯ ކާންޓޭ ފަރުވާ ހޯދަމުން އަންނާތީ ޔޫރޯ ކޮލިފައިންގެ ކުރިއަށް އޮތް ދެ މެޗަށް ނެގި ފްރާންސް ސްކޮޑުން އޭނާ ބާކީކޮށްފި އެވެ.\nފްރާންސްގެ މެދުތެރޭގައި މޮޅު ކުޅުމެއް ދައްކަމުން އަންނަ ކާންޓޭ އަށް މި ސީޒަނުގައި އެންމެ މޮޅު ކުޅުން ދައްކަން އުނދަގޫވެފައިވަނީ ކުޑަހުޅާއި ކަކުލަށް ލިބިފައިވާ އަނިޔާތަކެއްގެ ސަބަބުންނެވެ. އެންމެ ފަހުން އިނގިރޭސި ޕްރިމިއާ ލީގުގައި ޗެލްސީ ކުޅުނު މެޗުގައި ކާންޓޭ ނުކުޅެ އެވެ. ޗެލްސީގެ ކޯޗު ފްރޭންކް ލަމްޕާޑް ވެސް ވަނީ ފްރާންސުން ކާންޓޭ ޓީމުގައި ނުހިމަނަން ނިންމި ނިންމުމަށް މަރުހަބާ ކިޔައިފަ އެވެ.\n"މިއީ ފްރާންސްގެ ކޯޗު ވަރަށް ޕްރޮފެޝަނަލްކޮށް ނިންމި ނިންމުމެއް. އެއީ ކޮންމެ ޓީމެއް ގައުމު ވިޔަސް ކްލަބް ވިޔަސް އެންމެ މުހިއްމު ކަމަކީ ކުޅުންތެރިންގެ ސަލާމަތްތެރިކަމަށް ވިސްނުން. އެ ނިންމުމަށް އަހަރެން މަރުހަބާކިޔަން،" އިނގިރޭސި މީޑިއާ އަށް ލަމްޕާޑް ބުނެފައިވެ އެވެ.\nމި ފަހަރުގެ ސީޒަނުގައި އާސެނަލުން ވެސް އެންމެ އެކަށީގެންވާ ވަރަށް ފުރަތަމަ އެގާރައިން ފުރުސަތު ނުލިބޭތީ އަލެކްސަންޑަ ލަކަޒޭޓަށް ވެސް މި ފަހަރު ފްރާންސް ޓީމުން ޖާގަ ނުލިބެ އެވެ.\nޑެޝޯމްޕްސް މި ފަހަރު ފުރުސަތު ދިން ކުޅުންތެރިންގެ ތެރެއިން އެންމެ ފާހަގަކޮށްލެވެނީ މެންޗެސްޓާ ސިޓީގެ ޑިފެންޑަރު އައިމެރިކް ލަޕޯޓް އެވެ. ފްރާންސްގެ އުމުރުފުރާ ހަތަރު ގައުމީ ޓީމަކަށް ކުޅުނު ލަޕޯޓަށް ސީނިއާ ޓީމުން ފުރުސަތު ނުލިބޭތީ ސިޓީގެ ކޯޗު ޕެޕް ގާޑިއޯލާ ވެސް ވަނީ އެކަމާ ހައިރާންވާ ކަމަށް މީގެ ކުރިން ބުނެފަ އެވެ.\nމި ފަހަރު ސްކޮޑުން ފުރުސަތު ލިބުނު އަނެއް ކުޅުންތެރިއަކީ ޗެލްސީ އަށް މި ސީޒަނުގައި ކުޅެމުން އަންނަ ޑިފެންޑަރު ކާޓް ޒޫމާ އެވެ. އަދި މޮނާކޯ އަށް ކުޅެމުން އަންނަ ފޯވާޑް ވިސާމް ބެން ޔެޑާ މި ފަހަރު ވެސް ވަނީ ޓީމުގައި ހިމެނިފަ އެވެ. ބެން ޔެޑާ އަކީ ކުރިން ފްރާންސްގެ ފުޓްސަލް ޓީމަށް ވެސް ކުޅެފައިވާ ކުޅުންތެރިއެކެވެ.\nޔޫރޯ ކޮލިފައިންގައި އަންނަ މަހު ހަތް ވަނަ ދުވަހު ފްރާންސް ކުޅޭނީ އަލްބޭނިއާއާ އެވެ. އަދި އޭގެ ތިން ދުވަސް ފަހުން އެންޑޯރާއާ ބައްދަލުކުރާނެ އެވެ.


Story: Joodh EP33 - One Online\nޖޫދް - 33\nފުން ނޭވައެއް ދޫކޮށްލުމަށްފަހު ފޮށިގަނޑުގެ މަތިގަނޑު ނަގާފައި އެއްފަރާތުގައި ބޭއްވިއެވެ. ފޮށިގަނޑުގެ ތެރޭގައި ހުރި އެއްޗެހިތަކުގެ ތެރެއިން އޭނާގެ ލޮލުގައި ފުރަތަމަވެސް އަޅައިގަތީ ފުޅިމަދުން ތައްޔާރުކޮށްފައި އޮތް އުފަންދުވަހުގެ ކާޑެއްގައެވެ. އެ ނަގާފައި ބަލައިލިއިރު ކާޑުގެ އަނެއް ފުށުގައި އިން ފޮޓޮއެއް ފެނުނެވެ. އޭގެ ތިރީގައިވާ ލިޔުންކޮޅު ކިޔާލުމާއެކު އޭނާގެ ދެލޯ ކަރުނުން ފުރިއްޖެއެވެ.\n"އައި ލަވް ޔޫ މައި ކެޓް" ދެލޮލުން ވެއްޓުނު ކަރުނަތިއްކާއެކު ފޮޓޯގައި އިން ވާރިޝްގެ މޫނުގައި އޭނާ ފިރުމާލިއެވެ. އިސާހިތަކު އޭނާގެ ލޯކުރިމަތީގައި މާޒީގެ ތެރެއިން ދުވަހެއްގެ މަންޒަރުތައް ތަމްސީލުވާން ފެށިއެވެ.\nއެއީ ވާރިޝް އޯލެވެލްގެ ނަތީޖާ ލިބުނު ދުވަހެވެ. ބަދިގޭގައި ކައްކަން ހުރި ފަރީހާ ސިޓިން ރޫމަށް ނުކުމެ ބަލައިލީ ގޭތެރޭގައި އަޑުގަދަވެގެންނެވެ. ހުދު ކުލައިގެ އަތްދިގު ގަމީހެއްގައި ހުރި އިސްކޮޅުން ދިގު ފިރިހެން ކުއްޖެއް ސޯފާގައި އޮވެ ފުމެނީއެވެ. ބައެއްފަހަރު ވަރަށް ބާރަށް ހިނިގަނޑެއްވެސް ޖަހާލައެވެ. އެމަންޒަރުތައް ބަލަހައްޓައިގެން ހުރި ފަރީހާއަށް ހެވުނެވެ. ދުވަހަކުވެސް އޭނާގެ ދަރިފުޅު އެހާ މަޖާވެފައި އުޅުނު ދުވަހެއް ހަނދާނެއްނެތެވެ. ކޮޓަރީގައި އޮތް ނީލަމްވެސް ނުކުތީ ގޭތެރޭގައި އަޑުބާރުވެގެންނެވެ.\nޓީވީއިން ލަވަ އަންނަ ޗެނަލަކަށް ލައިގެން ހުރެ ވޮލިޔުމް އެންމެ ބާރުކޮށްލާފައި ބީޓްތަކާ އެއްވަރަށް ފައިހަމަކުރަމުން ދިޔަ ފިރިހެންކުއްޖާ ފެނިފައި ނީލަމްއަށް ހެވުނެވެ. އޭނާ ހުނުން ހުއްޓާލިއިރުވެސް އެކުއްޖާއަށް ހިލަމެއް ނުވިއެވެ. އެންމެފަހުން ނީލަމް އެދިމާލަށް ހިނގައިގަތެވެ. ސޯފާމަތީގައި އޮތް ރިމޯޓު ނެގި ގޮތަށް އޭނާ ޓީވީ ނިއްވާލައިފިއެވެ. ފިރިހެންކުއްޖާގެ ހަރަކާތްތަކަށް ހުއްޓުމެއް އައީ އެވަގުތުއެވެ. ނީލަމްއަށް ދެލޯ އަޅައިލިގޮތަށް ކުކުޅެއް ފަހާ ދުއްވައިގަންނަހެން ނީލަމް ފަހަތުން ދުއްވައިގަނެއްޖެއެވެ. ސޯފާ ވަށައިގެން ނީލަމް ފަހަތުން އޭނާ ދުވަމުން ދިޔައެވެ. އެންމެ ފަހުން ސޯފާއަށް ވެއްޓިގަތްއިރު ދެކުދިންނަށް މާނޭވާ އެޅެއެވެ.\n"ކިހާ ދެރަކަމެއް މައުސްގަނޑާ" ސޯފާގައި އޮތް ފިރިހެންކުއްޖާއަށް ނީލަމް ބުންޏެވެ.\nއެހެންމީހުންގެ ބޮލަށް އުނދަގުކުރަންޖެހޭތަ؟ ނީލަމް ބުންޏެވެ.\n"ކެޓް، ގެސްވަޓް؟ އައި ގޮޓް އޭ ހުރިހާ މާއްދާއަކުން" ފިރިހެންކުއްޖާ ބުންޏެވެ. ނީލަމްއަށް އަނގައިގައިވާ ހުރިހާ ދަތްތަކެއް ފެންނަ ވަރަށް ހީލެވިއްޖެއެވެ. ފިރިހެންކުއްޖާގެ ގައިގައި ބައްދާލިގޮތަށް ދުރުވެސް ނުވެވުނެވެ. އެންމެފަހުން ފިރިހެންކުއްޖާ ނޭވާ ހާސްވެގެން ގަދަކަމުން ދުރަށްލާން އުޅުމުންވެސް ނީލަމް ދުރަށް ނުދިޔައެވެ. ކޮއްކޮގެ ކިޔެވުމަށް އެހާ ބޮޑު ކާމިޔާބީއެއް ލިބުމުން ހަގީގަތުގައިވެސް އޭނާ ވަރަށް ހިތްހަމަ ޖެހިއްޖެއެވެ.\n"މަންމާ، ހެލްޕް" ދުރުގައި ހުރި ފަރީހާއަށް އަތްދިއްކޮށްލަމުން ފިރިހެންކުއްޖާ ގޮވާލިއެވެ.\n"ދަރިފުޅާ ލަމް، ދެން ދޫކޮށްލާ" ދެކުދިން ކައިރިއަށް އައިސް ހުއްޓުނު ފަރީހާ ނީލަމްގެ އަތުގައި ހިފައި ދުރުކޮށްލަން އުޅުނެވެ. އެންމެ ފަހުން ނީލަމް ދުރަށްޖެހުމުން ފިރިހެންކުއްޖާއަށް ހަމަޖެހުމުގެ ނޭވައެއް ލެވިއްޖެއެވެ.\n"ލެޓްސް ސެލެބްރޭޓް" ނީލަމް ބުންޏެވެ.\n"ނޫޅެން ވައިލްޑް ކެޓް އަކާއެކު ސެލެބްރޭޓްކުރަން. ކިރިޔާއޭ މަރާނުލީ"\n"ހެހެހެ... އެއީ ލޯބިންނޭ ދޮންތަގެ ލޯބިވާ މައުސް"\n"މަންމަ ބުނީމެއްނު ދެކުދިން އެކަކު އަނެކަކަށް ތިކަހަލަ ނަން ނަމުން ނުކިޔާށޭ. މާޝާﷲ. މަންމަގެ ހުރިހާ ދަރިންގެ ނަންވެސް އެއީ މި ދުނިޔެއިން މަންމައަށް އެންމެ ރީތި ނަންތައް" ދެކުދިން ކައިރީގައި އިށީނދެފައި ފަރީހާ ވާހަކަދެއްކިއެވެ.\n"އެއީ މަޖާ މަންމާ" ފަރީހާއަށް ނީލަމް ބުންޏެވެ. ދެން އޭނާ ބަލައިލީ ފިރިހެންކުއްޖާއަށެވެ. "ދެން މައުސް ޕްލޭން ކުރަނީ ކިހިނެއް؟ އިތުރަށް ކިޔަވަން ބޭނުމިއްޔާ ދޮންތަ އެހީވާނަން" ނީލަމް ބުންޏެވެ.\n"އުނހޫ. ކިޔަވާ ކިޔަވާ ވަރުބަލިވެއްޖެ. ވިސްނަބަލަ. މެދުކެނޑުމެއްނެތި ދިހަ އަހަރު ކިޔަވައިފިން. ދެން ނުކިޔަވާނަން. ބޭނުމީ އަވަހަށް މީހަކާ އިންނަން" އެހެން ބުނެފައި ފިރިހެންކުއްޖާ ޖަހާލީ ހިނިގަނޑެކެވެ. އެހުނުމުގައި ނީލަމްގެ އިތުރުން ފަރީހާވެސް ބައިވެރިވިއެވެ.\nހިޔާލުތަކުގެ ފުން ކަނޑަކަށް ގެނބިފައި އިން ނީލަމްއަށް ހެވިއްޖެއެވެ. އޭނާއަށް ހީވީ އެދުވަހު އުޅުނު ފިރިހެންކުއްޖާގެ ހިނިގަނޑު އޭނާގެ ކަންފަތާ ކައިރިން އިވިލި ހެންނެވެ. ފޮޓޯގައި އިން ވާރިޝްއަށް އަދި އެއްފަހަރު އޭނާ ބަލައިލިއެވެ. ދުނިޔެ އެކި ދުވަހު ދައްކާ ކުލަވަރު ތަފާތެވެ. އިންސާނާގެ ހަޔާތަކީވެސް އެކަހަލަ އެއްޗެކެވެ. އެކި މީހުންގެ ހަޔާތް އެކި ދުވަހު އެކިގޮތެވެ. އެދުވަހު ވާރިޝް މީހަކާ އިންނަން ބޭނުންވާ ވާހަކަ ބުނީ މަޖަލަކަށް ކަމަށް ހީކުރެވުނަސް އެކަން ވެގެން ދިޔައީ ކުށްހީއަކަށެވެ. އެދުވަހު ވާރިޝް އެވާހަކަދެއްކީ ހަގީގަތުގައިވެސް އޭނާ އެކަން އެގޮތަށް ކުރަން ބޭނުންވެގެންނެވެ. އޭނާއަށް އަންބަރް ނޫނީ އެހެން އެއްވެސް އެއްޗެއް މުހިންމެއް ނުވިއެވެ. އެންމެފަހުން އޭނާ ބަހުގައި ހިފަހައްޓައި އާއިލާއާ ވަކިވެގެން ދިޔައީއެވެ. ނީލަމްގެ ހަޔާތުގެ ހިތްދަތި ފެށުން ގެނުވި ދުވަހަކީ ވާރިޝް އޭނާ އާއި ފަރީހާ ދޫކޮށްލާފައި ދިޔަ ދުވަހެވެ. ލޭގެ ގުޅުމެއް ނެތް ނަމަވެސް ވާރިޝްއަކީ އޭނާގެ ހިތާ އެންމެ ގާތް އެއްފަރާތެވެ.\nއަންބަރްގެ ހާލު ދުވަހެއް ދުވަހަކަށް އަންނަނީ ރަނގަޅު ވަމުންނެވެ. އޭނާ މާގިނައިން ވާހަކައެއް ނުދައްކައެވެ. އަމުދުން ހިނިތުންވުމެއް އަންބަރްގެ ތުންފަތް މަތިން ނުފެނެއެވެ. ޖޫދުއާ އެއްގޮަތަކަށްވެސް ވާހަކައެއް ނުދައްކައެވެ. އެކަމާ ޖޫދު މާބޮޑަށް ނުވިސްނައެވެ. އޭނާއަށް އަންބަރްގެ ފަރާތުން ނަފުރަތެއް ނުވަތަ ހިތްހަމަނުޖެހުމެއް ނުފެންނާތީ އެކަމާ އުފާކުރެއެވެ. ބުނުމަކާ ނުލައިވެސް ނަމާދުކުރާ މަންޒަރު ފެންނާތީ އޭނާގެ ހިތުގައި ޝަކުވާ ނުއުފެދެއެވެ.\nއާދައިގެމަތިން ކައުންސެލިން ގަޑި ނިމުނުތަނާ ޑޮކްޓަރުންގެ ޓީމެއް އައިސް ވަދެއްޖެއެވެ. އެއްފަހަރާ އެހާ ބައިވަރު މީހުން ފެނުމުން އަންބަރް ހާސްވިއެވެ. ކަމެއް ގޯސްވީކަމަށް ހީކޮށް އަތްފައި ފިނިވެލިއެވެ. އަންބަރަށް ބަދަލުތަކެއް އައިސްފިކަން އެނގުމުން ޑޮކްޓަރުންގެ އެދުމަށް ސުމައްޔާ އާއި ހާތިމް ކޮޓަރިން ބޭރުގައި މަޑުކޮށްލިއެވެ. އަންބަރާ ގުޅިގެން ޑޮކްޓަރުން ސުވާލުކުރަމުން ދިޔައީ ޖޫދާއެވެ. ބައެއްފަހަރު އަންބަރް އެއްޗެއް ބުނެލައެވެ. ދެން ޑޮކްޓަރުން ދިން ހަބަރާއެކު އަންބަރަށް ހިނިތުންވެވުނެވެ.\n"ހަމަ އަސްލަށްވެސް އަޅުގަނޑު ދޫކޮށްލާންތަ ތިއުޅެނީ؟" އަންބަރަށް ހެވިއްޖެއެވެ. ޑޮކްޓަރުންގެ ޓީމުގައި ހުރި ދިވެހި ޑޮކްޓަރެއް ހިނިތުންވެލަމުން ބޯޖަހާލިއެވެ.\n"އެހެންކަމަށް. އެކަމަކު ދެން ރަށަށް ގޮސް މޫދަށް އެރުނަސް ފުން ހިސާބުތަކަށް ނުދާތި އިނގޭ. ފަތަން ދަސްކުރުމަކީ މުހިންމު ކަމެއް" ޑޮކްޓަރު ބުންޏެވެ. އަންބަރް އިސްޖަހާލިއެވެ. އެދުވަހު އޭނާއަށް ކަންތައްދިމާވި ގޮތް އެއްވެސް އިންސާނަކަށް ނޭނގޭނޭ ހިތް ބުނެލިއެވެ. އަންބަރަށް ވީގޮތް ޖޫދަށް ފެނުނެވެ.\n"އަޅުގަނޑު އޭނައަށް ފަތަން ދަސްކޮށްދޭނަން" ޖޫދު ބުނެލިއެވެ. އަންބަރް ޖޫދަށް ބަލައިލިއެވެ. އެއާއެކު ޖޫދު ނަޒަރު ހުއްޓާލީ ދުރަށެވެ.\n"ކޮންއިރަކުންތޯ ޑިސްޗާޖު ލިޔުންތައް ލިބޭނީ" ޖޫދު އެހިއެވެ.\n"މާދަމާ. މިއަދު އަދި ރަނގަޅުތޯ ބަލާލާފައި ދޯ" ޑޮކްޓަރު އަންބަރަށް ބުންޏެވެ. އެއާއެކު އަންބަރް ބޯޖަހާލިއެވެ.\nޑޮކްޓަރުންގެ ޓީމު ދިޔުމުން ސުމައްޔާގެ ދެމަފިރިން އެތެރެއަށް ވަނެވެ. އަންބަރްގެ ހިނިތުންވެފައިވާ މޫނު ފެނުމުން ރަނގަޅު ހަބަރެއް ލިބިއްޖެކަން އެމީހުންނަށް އެނގުނެވެ.\n"މާދަމާ ދޫކޮށްލާނެޔޯ" ޖޫދު ބުންޏެވެ. ސުމައްޔާއަށް ހިނިތުންވެވުނެވެ. އަންބަރަށް ދިމާވި ހާދިސާއަށްފަހު މާލޭގައި ތިބޭތާ ދޮޅު މަހަށް ވުރެ ގިނަ ދުވަސްވެއްޖެއެވެ. ވަޒަންވެރިވެފައިވާ ރަށަށް ދާން އޭނާވެސް ހުރީ ނުހަނު ބޭނުންވެފައެވެ.\n"މަންމަގެ ދަރިފުޅަށް ފަތަން ދަސްކޮށްދޭށޭ ޑޮކްޓަރުން ބުނީ" ސަމާސާ އެކުލެވޭ ރާގެއްގައި ޖޫދު ބުންޏެވެ. އަންބަރް ޖޫދަށް ބަލައިލިއެވެ. އެފަދަ ގޮތަކަށް ޖޫދު އެއްޗެއް ބުނި އަޑު އޭނާއަށް އިވުނީ ހާދަ ދުވަހެއް ފަހުންނެވެ.\n"ބަލަންވީ ދޯ ޓިކެޓްގެ ކަންތައް ހަމަޖެއްސޭތޯ" ހާތިމް ބުންޏެވެ.\n"އާނ. އަހަރެން އަދި ބޭނުން ވިޔަފާރިކޮށްލަންވެސް" ސުމައްޔާ ބުންޏެވެ. "މަންމަ މިރޭ ނުކުމެލާނަން އިނގޭ ވިޔަފާރިކޮށްލަން"\nއައްމާރު ދިން ހަބަރާއެކު ހުދާ އާއި މަތީނު ޖެހިގެން އައި ދުވަހު އައްމާރާ ބައްދަލުކުރަން އައެވެ. މައިންބަފައިން ފެނުމުން މިފަހަރު އައްމާރަށް ސިހުމެއް ނުލިބުނެވެ. އޭނާ މީހަކާ އިންނަ ވާހަކަ ބުނާއިރަށް މައިންބަފައިން ކަންބޮޑުން ފާޅުކުރާނެކަން މާކުރިންވެސް އޭނާއަށް އެނގެއެވެ. އެކަމަށް އޭނާ ހުރީ ތައްޔާރުވެސް ވެގެނެވެ. މައިންބަފައިން ބުނާ އެއްޗަކަށް މިފަހަރު އޭނާ ފަހަތަށް ނުޖެހޭނެއެވެ. އޭނާގެ ވިސްނުމާ އެއްކޮޅަށް އަރަން މައިންބަފައިން ތައްޔާރުވާންވީ ވަގުތު ޖެހިއްޖެއެވެ.\nކޮށިގަނޑަށް ހާޒިރުކުރެވިފައިވާ ކުށްވެރިއެއް ފަދައިން މައިންބަފައިންގެ ކުރިމަތީގައި އައްމާރު އިނެވެ.\n"ބައްޕަ މިއަހަނީ އެއީ ކޮންކުއްޖެއްހޭ" މަތީން ސުވާލުކުރިއެވެ.\n"އެއީ ކާކު ކަން ބުނުމުން މަންމަ އާއި ބައްޕައަށް ޝޮކެއް ލިބިދާނެ" އައްމާރު ބުންޏެވެ. ހުދާ ހިލިގަތީ އެވަގުތުއެވެ.\n"ހަނދާންނައްތާނުލާތި އަހަރެމެންގެ އާއިލާއަކީ މާލޭގައި ގަދަރުވެރި އާއިލާއެއްކަން. އިންނަން ކިޔައިގެން އެ އުޅެނީ މީހެއްގެ އަންބަކާ ނޫން ކަމެއްވެސް ނޭނގެ" ހުދާ ބުންޏެވެ.\n"އެއީ ކުރިން މީހެއްގެ އަންބެއް. އެކަމަކު މިހާރު މިނިވަނެއް. އޭނާގެ ފިރިމީހާ މިހާރު ދުނިޔެކު ނެތް" އައްމާރު ބުންޏެވެ.\n"ކިތައް ދަރިންގެ އަމައެއް. އަހަރެން ހަމަ އަޖައިބުވެއްޖެ އައްމާރުގެ ވިސްނުންކޮށި ކަމާމެދު. ބަލަ މާލޭގައި މިހާރުވެސް އައްމާރާ އިންނަން ބޭނުންވާ ކިތަންމެ ކުއްޖެއް އެބަތިބި. ބައްޕަގެ ނުލާހިކު ގާތް މުއްސަނދި މީހުންގެ ދަރިން. ބަލާލަންވެސް އެހާ ރީތި. ރަނގަޅަށް ކިޔައިވައިގެން ތިބި ކުދިން" ހުދާ ވާހަކަދެއްކިއެވެ.\n"މަންމާ، ތީއޭ މަންމަމެންގެ މައްސަލައަކީ. ބަލަ މަންމަމެންނަށް ތި މުއްސަނދިކަމާއި ހައިބަތު ދެއްވެވި ފަރާތުންނޭ މިދުނިޔޭގައި ނިކަމެތިންވެސް ލެއްވީ. އެމީހުންވެސް ޖެހެއޭ ދިރިއުޅެން. އެމީހުންނާވެސް ކޮންމެވެސް ބަޔަކު އިންނަންޖެހެއޭ. ކާކު ބުނީ މީހަކާ އިނދެފައި ހުރި މީހަކާ އިނުމަކީ ފާފައެކޭ؟ ކާކު ބުނީ ދަރިން ތިބި އަންހެނަކާ އިނުމަކީ ފާފައެކޭ؟ ހުވަފަތްވެފައި އިން މީހަކާ އެހެން ނޫނީ ތިމާއަށް ވުރެ އުމުރުން ދުވަސްވީ މީހުންނާ އިނުމަކީ ހަރާންކަމެކޭ. މަންމަ ވިސްނަބަލަ މި ދުނިޔެ މައްޗަށް ﷲ ތައާލާ ފޮނުއްވި އެންމެ މާތް އިންސާނާވެސް އުމުރުން 40 އަހަރުގެ އަންހެނަކާ އިންއިރު އެކަލޭގެފާނުގެ އުމުރުން އެންމެ ފަންސަވިސް އަހަރު. އަހަރެމެންގެ ދިރިއުޅުން ބައްޓަންކުރަންވީ އެގޮތަކަށް ނޫންތަ؟ ސީރިޔަސްލީ މަންމާ. އައި އެމް ވެރީ ޑިސަޕޮއިންޓެޑް. މަންމަމެންގެ ތި ޗީޕް ވިސްނުން ބަދަލުކުރަންވެއްޖެ" އައްމާރު ވާހަކަދެއްކިއެވެ.\nކުރިމަތީގައި އިނދެގެން ވާހަކަދެއްކީ އޭނާގެ ބަނޑުން އުފަންކުރި ދަރިއެއް ކަމަށް ގަބޫލުކުރަން ހުދާ ބޭނުމެއްނުވިއެވެ. މީގެކުރިން އޭނާ ނުބުނާ ގޮތަކަށް ފިޔަވަޅެއްވެސް އަޅާފައިނުވާ ދަރިއަކު އެ މޭރުމުން ވާހަކަދެއްކުމުން އެކަން ހުދާއަށް ބަލައިނުގަނެވުނެވެ.\n"މިއީ މަތީނުގެ ކަންތައް. ވިޔާފަރީގެ ކަންތައްތައް ހަވާލުކޮށްފައި އޭނަ މިރަށަށް ފޮނުވީ ކީއްކުރަން؟ އަހަރެންނަށް ޔަގީން އެ އުޅެނީ މިރަށުން މުސްކުޅި ދައިތަގަނޑެއް ހޯދައިގެންކަން" ހުދާގެ ހުރިހާ ރުޅިއެއް ބޭލީ ކައިރީގައި އިން މަތީނަށެވެ. މަތީނު ހަމަ ބަހެއްވެސް ނުކިޔާ އިނެވެ. އައްމާރު ދެއްކި ވާހަކަތަކާ އޭނާއަށް ދެކޮޅެއް ނުވެވެއެވެ. ނިކަމެތިންނަކީވެސް އިންސާނުންކަން ފިރިހެން ދަރިފުޅުގެ ވާހަކަތަކުން އޭނާއަށް ވިސްނިއްޖެއެވެ.\n"މަންމާ، އަހަރެން އިންނަން ހޯދީ ވަރަށް ރީތި ކުއްޖެއް. މަންމަމެންނަށް އެއީ ކާކުކަން އެނގޭނެ. ކޮންމެގޮތެއްވިޔަސް މިފަހަރު އަހަރެން ފަހަތަކަށް ނުޖެހޭނަން. މަންމަމެން އަހަރެން ހިފަހައްޓަން ނޫޅެއްޗެ. އަހަރެން މިދެނީ ޔަގީންކަން މަންމަމެން ލަދުގަންނަން ޖެހޭވަރުގެ އެއްވެސް ކަމެއް އަހަރެން ނުކުރާނަން" އައްމާރު ބުންޏެވެ. "ޕްރޮމިސް މަންމާ"\nއައްމާރު އަތް ދުރަށް ފޮޅުވާލާފައި ހުދާ ތެދުވެގެން ހިނގައިގަތެވެ. އައްމާރު ދެއްކި އެއްވެސް ވާހަކައަކަށް ހުދާ އެއްބަހެއް ނުވިއެވެ. އެކަން އޭނާގެ އަމަލުތަކުން ދައްކައިދީފިއެވެ.\n"ބައްޕަމެންނަށް ވަގުތު ބޭނުންވޭ" އެންމެ ފަހުން މަތީނުވެސް ތެދުވެގެން ދިޔައެވެ.\nފުންނޭވައެއް ދޫކޮށްލުމަށްފަހު އައްމާރު ނުކުތީ ބެލްކަންޏަށެވެ. މޫނުމަތީގައި ބީހިލި ތާޒާ ވައިރޯޅިން އޭނާގެ ސިކުނޑި ހަމަޖެހިއްޖެއެވެ. ދުރުން ފެންނަން އޮތް ކަނޑުގެ ލޮނުގަނޑަށް ނަޒަރު ހުއްޓާލުމާއެކު އޭނާ ނީލަމްގެ ނަން ކިޔާލައިފިއެވެ.\nސުމައްޔާ އާއި ހާތިމް ދިޔުމުން އަންބަރަށް އެކަނިވެރިކަމެއް އިހުސާސްވިއެވެ. ޖޫދާއެކު ހަތަރުފާރުގެ ތެރޭގައި އޭނާއަށް ބީރައްޓެހިކަމެއް އިހުސާސްވަމުން ދިޔައެވެ. ފޯނާ ކުޅެން އޮތް ޖޫދު ވަގު ލޮލުން އަންބަރަށް ބަލައިލިއެވެ. ސީލިންގަށް ނަޒަރު ހުއްޓާލައިގެން އަންބަރް އޮތީ ވިސްނުމެއްގައި ހެން ޖޫދަށް ހީވިއެވެ. ތަނަށް ވެރިވެފައިވާ ހަމަހިމޭންކަމުގެ ތެރެއިން އަންބަރާ ވާހަކަދައްކަން ޖޫދަށް ނުކެރުނެވެ. ނޭނގުމުގެ ތެރެއިންވެސް އަންބަރް ނުރުހޭ ކަމެއް ކުރެވިދާނެތީ އޭނާ ކަންބޮޑުވެއެވެ. އިރުކޮޅަކު ބާލީހުގައި ބޯއަޅާލައިގެން އޮވެފައި އަނެއްކާވެސް އަންބަރަށް ބަލައިލިއެވެ. އޭނާއަށް ފެންނަން އޮތީ އެއް އަރިއަކަށް އޮތް އަންބަރްގެ ބުރަކައްޓެވެ. ދެން ބަލައިލީ މޭޒުމަތީގައި ހުރި ކާއެއްޗިއްސަށެވެ. ސުމައްޔާ ކާންދޭން އުޅުމުން އަންބަރް ބަނޑުހައިނުވާކަމަށް ބުނުމުން ކާއެއްޗެހި ހުރީ އޭނާ ބުނަންދެން ބަހައްޓާފައެވެ. އޭގެފަހުންވެސް މިހާރު ގަޑިއެއްގެ އިރު ފާއިތުވެގެން ހިނގައްޖެއެވެ. ކިތަންމެ ގިނައިރު ވިޔަސް އަންބަރު ބަނޑުހައިވެގެން ނުބުނާނެކަން އެނގޭތީ ޖޫދު ތެދުވެއްޖެއެވެ.\n"ކާންވީނުން" ޖޫދު ބުންޏެވެ. އަންބަރްގެ ހަށިގަނޑަށް ކުޑަ ލޮޅުމެއް އެރިއެވެ. އެނބުރެން ނޭނބުރެން އުޅޭ ކަހަލަ ގޮތަކަށް އުއްޑުން ޖެހިލައިފިއެވެ. ކާއެއްޗެހި ތައްޓަށް އަޅައިގެން ސަމުސާ ލައިގެން އައިސް އަންބަރަށް ދިއްކޮށްލިއެވެ. އަންބަރް ތެދުވެފައި ޖޫދު ދިއްކޮށްލައިގެން ހުރި ތަށީގައި ހިފިއެވެ. އޭނާ ލަސްލަހުން ކާން ފެށުމުން ޖޫދު ޖޫސްތަށި ހިފައިގެން އައިސް އަންބަރާ ދުރުގައި އިށީނދެއްޖެއެވެ.\nއެއްބައި ކައިފައި ތަށި ހިފައިގެން އަންބަރް އެނދުން ފޭބިއެވެ. އޭނާ އުޅުނީ ޖޫދުއާ ނުޖައްސައި އަމިއްލައަށް ކެއި ތަށި ދޮވެލާށެވެ. އެހެންނަމަވެސް އޭގެކުރިން ޖޫދު އޭނާގެ ކުރި ބައްދައިފިއެވެ.\n"އަހަރެން ދޮވެލާނަން. ދޭ އެނދުގައި އިށީންނަން. މިހާރު ނަރުހުން އަންނާނެ ބޭސްދޭން" ތަށީގައި ހިފަމުން ބުންޏެވެ. އަންބަރް ވަރަށް ފަސޭހައިން ތަށިން ދޫކޮށްލައިފިއެވެ. އޭނާ ޖޫސްތަށި ހުސްކޮށްލާފައި ޖޫދު އަތަށް ހުސް ތަށި ދޭން ނުކެރިފައި ހުއްޓެވެ. އެކަން ޖޫދު ދެނެގަތެވެ. ތަށިތައް ހިފައިގެން އޭނާ ފާހާނާއަށް ވަނުމުން އަންބަރް އެނދުގައި އިށީނެވެ. އެއް ދިމާލަކަށް ބަލަހައްޓައިގެން އިރުކޮޅަކު އިނދެފައި އަންބަރް އިސްޖަހާލައިފިއެވެ. އޭނާއަށް ރޮވެން ނެގީ ކުޑަ ވަގުތުކޮޅެކެވެ. ނަރުހުން އައިސް ވަނީވެސް އޭނާ އެހެން އިންދައެވެ.\nސުމައްޔާ އާއި ހާތިމް ހޮސްޕިޓަލަށް އައިއިރު ހެނދުނު އެގާރަޖަހަން ގާތްވެއްޖެއެވެ. ދަތުރަށް ތައްޔާރުކޮށް ހުރިހާ ކަމެއް ނިންމާފައި އެމީހުންނަށް އާދެވޭނެ އިރެއް ވަންދެން ޖޫދު މަޑުކޮށްގެން އިނެވެ.\n"ސައި ބުއިންތަ؟" ޖޫދު ނުކުންނަން އުޅުމުން ސުމައްޔާ އެހިއެވެ.\n"ބޭރުން އެކަން ނިންމާލާނަން. ވަރަށް މުހިންމު ކަމަކު މިދަނީ" ޖޫދު ބުންޏެވެ. އަންބަރް ޖޫދަށް ބަލައިލިއެވެ. އޭނާގެ ސައި ދީ ހުރިހާ ކަމެއް ނިންމާފައި ޖޫދު ހުރީ ހުސްބަނޑާކަން އޭނާއަށް އެނގެއެވެ.\nސައިބޯން ބޭރަށް ނުކުންނާށޭ ބުނަން އޭނާ ބޭނުންވިއެވެ. އެހެންނަމަވެސް އެހިތްވަރު އޭނާއަށް ނުލިބުނެވެ.\n"ތިދާ ތަނަކަށް ދަމުން ބައްޕަ މާރުކޭޓު ކައިރިއަށް ގެންގޮސްދީފަ ދާންވީނުން" ޖޫދު ފަހަތުން ނުކުތް ހާތިމް ބުންޏެވެ.\nސުމައްޔާ ވަދެގެން ގޮސް އިށީނީ އަންބަރްގެ މަގަތުންނެވެ. ލޯތްބާއެކު އަންބަރްގެ މޫނުގައި ފިރުމާލިއެވެ. އަންބަރް ހީލިއެވެ.\n"ކޯޗެއް ސައި ބުއީ؟" ސުމައްޔާ އެހިއެވެ.\n"ރޮށި. ދެން ބަރަބޯ މަސްހުނި" އަންބަރް ބުންޏެވެ. ސުމައްޔާގެ ނިތަށް ރޫއެރިއެވެ. ވާނީވެސް އެހެންތާއެވެ. ބަރަބޮލަކީ އަންބަރަށް މީރު އެއްޗެއް ނޫނެވެ. އެއްވެސް އިރެއްގައި އޭނާ ކެއި އެއްޗެއް ނޫނެވެ.\n"ކެވުނުތަ؟ ނުބުނަންތަ ޖޫދު ކައިރީގަ" ސުމައްޔާ އެހިއެވެ.\n"އެއްކޮށް ކެއިން. ނުކެރުނު ބުނާކަށް" އަންބަރް ބުންޏެވެ. "އެހެންނޫނަސް އަޅުގަނޑަށް މީރު އެއްޗިއްސާއި ނުބައި އެއްޗިހި އޭނައަށް ނޭނގޭނެ. އަޅުގަނޑުގެ އެއްވެސް ކަމެއް ނޭނގޭނެ" އަންބަރް ބުންޏެވެ.\nއޭނގެ އެ ޖުމްލައާއެކު ޖޫދާ އަންބަރާ މެދު އޮތް ގުޅުން ހީނަރުވެފައިވާ މިންވަރު ސުމައްޔާއަށް އަންދާޒާކޮށްލެވުނެވެ. ޖޫދަކީ ކެތްތެރި ފިރިއެއް ކަމުގައި ސުމައްޔާއަށް ގަބޫލުކުރެވުނެވެ. ގޯސް ހަދައިގެން އުޅެނީ އަންބަރެވެ. ކުރިއާ ހިލާފަށް އަންބަރްގެ ދިރިއުޅުމަށް ބަދަލުތަކެއް އަތުވެއްޖެއެވެ. ރަނގަޅު ގޮތް އަންބަރަށް ވިސްނައިދޭން ރަނގަޅު ދުވަސްކޮޅެކޭ ހިތް ބުނެލިއެވެ.\n"ދަރިފުޅާ، މަންމަ ބުނަންތަ ވާހަކައެއް" އެނދު ކައިރީގައި ހުރި ގޮނޑީގައި ހަމަޖެހިލާފައި ސުމައްޔާ ބުންޏެވެ. އަންބަރް ސުމައްޔާގެ މޫނަށް ބަލަހައްޓައިގެން އޮތެވެ.\n"އިބާގެ މުށުތެރޭގައި ތިވަނީ އަގުބޮޑު ޖަވާހިރެއް. ހެދޭ ކިތަންމެ ކުޑަކުޑަ ގޯހަކުން ވިޔަސް އެ ޖަވާހިރު މުށުން ބޭރިވިޔަ ނުދޭތި" ސުމައްޔާ ވާހަކަދެއްކިއެވެ. އަންބަރަށް އެހާ ރަނގަޅަށް ސުމައްޔާ ބުނި އެއްޗެއް ނުވިސްނުނެވެ.\n"ނުވިސްނުނު ދޯ. މިއަދު މަންމަ މިއުޅެނީ ދަރިފުޅަށް މައެއްގެ ފަރާތުން ދަރިއަކަށް ދޭނެ އެންމެ ރަނގަޅު ނަސޭހަތްދޭން. ވަރަށް ރަނގަޅަށް އަޑުއަހާތި އިނގޭ" ސުމައްޔާ ބުންޏެވެ. އަންބަރް ބޯޖަހާލިއެވެ.\n"ތިމާގެ ދިރިއުޅުން އެންމެ ރަނގަޅަށް ދީނާ އެއްގޮތަށް ކުރިއަށް ގެންދެވޭނީ ތިމާގެ ބުއްދީގެ ބޭނުން ވަރަށް ރަނގަޅަށް ހިފައިގެން. އެންމެ ފުރަތަމަ ކުރަންވީ ކަމަކީ ތިމާގެ ބުއްދިއަކީ ތިމާގެ އެންމެ ގާތް އެކުވެރިޔާ ކަމުގައި ދެކެންވީ. އެ އެކުވެރިޔާދެކެ ވަރަށް ބޮޑަށް ލޯބިވާންވީ. އެ އެކުވެރިޔާ އަބަދުވެސް ރައްކާތެރިކަމަށް ދަރިފުޅަށް މަގުދައްކާނެ. ދިރިއުޅުމުން ކޮންމެ އެއްޗެއް ގެއްލުނަސް އެ އެކުވެރިޔާ ގެއްލުނަ ދީގެންނުވާނެ. އެކުވެރިޔާއަށް އިސްކަންދީ، އެކުވެރިޔާ ދައްކާ މަގުން ކުރިއަށް ދިޔައީމަ ދަރިފުޅަށް މަތިވެރި ޝަރަފު ލިބޭނެ. ހެޔޮއެދޭ މީހުން ދަރިފުޅުގެ ބޮލުގައި އިއްޒަތުގެ ތާޖު އަޅުވާނެ. ދަރިފުޅަށް ބުއްދި ލައިދީ، އުޅޭނެ ހެޔޮ ގޮތް މަންމަ ދަސްކޮށްދިނިން. ބުއްދީގެ ބޭނުން ހިފައިގެން ދަރިފުޅު ކުރިއަށްދާނަމަ އެމަގެއްގައި އެއްވެސް ހުރަހެއް ނޯންނާނެ. ދަރިފުޅު އަޅައިގަންނާނެ އެއްވެސް ގަލެއް ވެސް ނޯންނާނެ. މަންމަ މިދޭ އަގުހުރި ނަސޭހަތުގައި ދަރިފުޅު ހިފައިފިނަމަ ފައިދާ ވާނީ ހަމަ ދަރިފުޅަށް. ވިޔާނުދާ ނުލަފާ މީހުން ދައްކާ މަގުން ހިނގައިފިނަމަ އެކަމުގެ ގެއްލުން ބޮޑު. ހެޔޮލަފާ މީހުންގެ އުޅުން ހުންނަ ގޮތުގެ މިސާލަކީ ފަތިހުގެ އަލިކަން ފާޅުވީއްސުރެ މެންދުރާ ހަމަޔަށް އަލިގަދަ ވަމުންދާ ގޮތުގެ މިސާލު. ނުބައި ނުލަފާ މީހުންގެ އުޅުން ހުންނަ ގޮތުގެ މިސާލަކީ ކަނު އަނދިރީގައި ހިނގާ މީހުންގެ މިސާލު. އެމީހުން އެއްޗެއްގައި އަޅައިގަނެ ވެއްޓޭނީ ކޮންއިރަކު ކަމެއް އެއިން އެއްވެސް މީހަކަށް ނޭނގޭނެ. އަބަދުވެސް ދަރިފުޅު ވިސްނާ ކަންތައްތަކަށް ސަމާލުކަންދީ ދަރިފުޅާ! ދިރިއުޅުން ބިނާވަނީ އެމީހަކު ވިސްނާ ކަންތައްތަކުގެ މައްޗަށް. ކުރާ އެއްވެސް ކަމެއް އަދި ބުނާ އެއްވެސް ބަހެއްގައި ދޮގެއް ހީލަތެއް ބޭނުންނުކުރޭ. މަންމައަށް އެނގޭ މަންމަގެ ތި ދަރިފުޅަކީ ހެޔޮވިސްނުން ގަބޫލުކުރާ ކުއްޖެއްކަން. ބައެއްފަހަރު ބުއްދީގެ ބޭނުން ނުކުރާތީ ވިސްނުން ކަސިޔާރުވެގެން ދަނީ. އަބަދުވެސް ސީދާމަގުން ހިނގަން މަސައްކަތްކުރޭ ދަރިފުޅާ! ތިމާ ހިނގަން ސީދާ މަގެއް ގާއިމުކުރޭ. އަދި އެމަގުގައި ސާބިތުވެ ހުރޭ. މަގުގެ އެކި ދިމަދިމާއަށް އެއްލެމުން ވިޔާނުދާ މަގުން އެދާ މީހުން އެދަނީ ސީދާ އެމީހެއްގެ މަރާ ދިމާލަށް. މިއަދު ދަރިފުޅަށް ވަދެވިފައިތިވަނީ ދުނިޔެމަތީ ސުވަރުގެއެއް ކަހަލަ ތަނަކަށް. ދަރިފުޅަށް ހެޔޮ މަގު ދައްކައިދޭން އެހެރީ ހާދަހާ ހުލްގުހެޔޮ ފިރިހެނެކޭ. އެ އޯގާތެރިޔާއަށް ދަރިފުޅު ހިޔާނާތްތެރިނުވާތި. ބޭވަފާތެރި އަނބިންނަކީ އެފަދަ ފިރިންގެ ކައްޓަށްޖެހޭ ނުބައި ކެންސަރެއް ކަހަލަ އެއްޗެއް. މަންމަ މިދެއްކި ވާހަކަތަކާ މެދު ވިސްނާތި ދަރިފުޅާ. މަންމަ ފުރާ ފުރިހަމަވެގެން އައިއިރު މިވާހަކަތައް މަންމައަށް ދަސްކޮށްދިނީ ދަރިފުޅުމެންގެ މާމަ" ދުވަހަކުވެސް މީހެއްގެ ވާހަކައަކަށް ޝައުގުވެރި ނުވާވަރަށް އޭނާއަށް ސުމައްޔާގެ ވާހަކަތަކަށް ޝައުގުވެރި ވެވުނެވެ.\nކަޅިޖަހާނުލައި ސުމައްޔާގެ މޫނަށް ބަލަން އޮތްއިރު ސުމައްޔާ އެކިޔައިދިން ބުއްދި އޭނާގެ އެންމެ ގާތް އެކުވެރިޔާއަށް ހަދާނެގޮތަކާ މެދު އަންބަރް ވިސްނަމުން ދިޔައެވެ.


vnews - Raeesuljumhooriyya baavvaa noosveringe bahdhaluvun\nރައީސުލްޖުމްހޫރިއްޔާ ބާއްވާ ނޫސްވެރިންގެ ބައްދަލުވުން\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް ނޫސްވެރިންނާ ބައްދަލުކުރެއްވުމަށް ތައްޔާރުވެއްޖެ އެެވެ.\nނޫސްވެރިންގެ މިބައްދަލުވުން ރައީސް އޮފީހުގައި ކުޑައިރުކޮޅެއްގެ ތެރޭގައި ފެށޭނެ އެވެ. ރައީސް ބާއްވާ ނޫސްވެރިންގެ ބައްދަލުވުން ވީޓީވީއާއި ވީއެފްއެމުން ވަގުތުން ގެނެސްދިނުމަށް ވަނީ ހަމަޖައްސާފަ އެވެ.\nރައީސް އޮފީހުގައި ރައީސުލްޖުމްހޫރިއްޔާ ނޫސްވެރިންގެ ބައްދަލުވުމެއް މިބާއްވަނީ ދައުލަތުގެ ތިން ބާރުގެ މެދުގައި ބައެއް ކަހަލަ ކޯޅުންތައް ހިނގަމުންދާ ވަގުތެއްގަ އެވެ. މީގެ އިތުރުން ހ. ހާޖަރާގެ، އަބްދުﷲ ލުތުފީގެ މައްސަލައަކީ ވެސް މިވަގުތު ސަރުކާރަށް ފާޑުކިޔުންތަކެއް އަމާޒުވެފައިވާ ވަގުތެކެވެ.\nވީމާ ރައީސުލްޖުމްހޫރިއްޔާ މިއަދު ބާއްވާ ނޫސްވެރިންގެ ބައްދަލުވުމުގައި ގައުމީ މިފަދަ މައްސަލަތަކަށް ޖަވާބުދާރީވެވަޑައިގަންނަވާނެ ކަމަށް ބެލެވެ އެވެ.\nރައީސުލްޖުމްހޫރިއްޔާ ބޭއްވި ނޫސްވެރިންގެ ބައްދަލުުވުން ނިންމާލައިފި\nރައީސް: ޖުޑިޝަލް ރިފޯމުގެ ތެރެއިން 201 ގާނޫނު އިސްލާހުކުރަން ވަނީ ނިންމާފައި. މީގެ ތެރޭގައި އެބައޮތް ކޯލިޝަނަށް ބާރުދޭން ޖެހޭ ބިލެއް ވެސް. ސިންގަޕޫރުގައި އޯކިޑަށް ވެސް ނަމެއް ދިނިން. އެހެންވެ ނަން ދިނީ އަޅުގަނޑުމެންގެ ނަމުން. ނަމަކީ އިބްރާހީމް މުހައްމަދު ސޯލިހް ފަޒްނާ އަހްމަދު.\n301 މީހަކަށް އަނބުރާ ވަޒީފާ ދޭން އަންގާފައި އެބައޮތް އަޅުގަނޑުމެން އެކަމަށް އެކުލަވާލި ކޮމިޓީއަކުން. ބައެއް މީހުންނަށް ދެވިފައި އެބަހުރި. ވަޒީފާ ދިނުމުން ކުންފުނިތަކުން ވެސް އެބަހުރި ޝަކުވާތަކެއް އައިސްފައި\nރައީސް: މިހާރު ބާއްވަން ނިންމާފައި އޮތީ ޖުލައި 26 ގެ ކުޅިވަރުތައް ދަނޑުގައި. އެކަން އަޅުގަނޑުގެ ސަމާލުކަމަށް އައިސްފި. ހޯމް މިނިސްޓްރީއާ މިކަމުގައި ވާހަކަދައްކާނަން. ރޭގައި ފުރަތަމަ ފަހަރަށް ރާއްޖޭގެ ގައުމީ ވޮލީޓީމެއް އެދިޔައީ ސާބިއާ އަށް. ކުރިކެޓް ސްޓޭޑިއަމް އެޅުމުގެ މަސައްކަތް މިހާރު ވެސް ކުރެވެން އެބައޮތް. އެކަމަކު އަޅުގަނޑު މިމަސައްކަތް ފަށަން ބޭނުންވަނީ އެހެން ކުޅިވަރުތަކަށް ވެސް ހަމަހަމަ ފުރުސަތު ލިބޭ ގޮތަށް.\nރައީސް: މިހާތަނަށް އެބަހުރި ބޮޑެތި މައްސަލަތައް ބަދަލުދޭންޖެހިފައި. ނެކްސްބިޒް 17 މިލިއަން ޑޮލަރު ދެއްކީ ރާއްޖޭގެ ބޭންކިން ޓްރާންސެކްޝަން ހުއްޓާލާނެ ކަމުގެ އިންޒާރު ދިނުމުން. ނޫމަޑި އެބައުޅޭ. ދީބާޖާ އެބައުޅޭ. ޓާޓާ މައްސަލަ އެބައުޅޭ. ވިލާ ގުރޫޕް ވެސް އެބައުޅޭ. ވިލާ އިން ސަރުކާރަށް ދައްކަންޖެހޭ އެއްޗެތި ކަނޑާފައި ބާކީވާ5މިލިއަން ޑޮލަރެއް ވިލާއަށް ދައްކަން އަޅުގަނޑު މިއަދު އަންގައިފިން. ބަދަލުގެ ގޮތުގައި މި ދޭންޖެހޭ އަދަދުތަކަކީ ބޮޑެތި އަދަދުތަކެއް ކަމަށް ސަރުކާރުން ގަބޫލުކުރަން\nރައީސް: އެސެޓް ރިކަވަރީ ކޮމިޝަނާއި މަރުތަކުގެ މައްސަލަތައް ބަލާ ކޮމިޝަނުން އެބަހުރި މައުލޫމާތުތަކެއް އަޅުގަނޑާ ހިއްސާކޮށްފައި އެބަހުރި. މަރު ކޮމިޝަނުން އެބަވޭ އަފްރާޝީމްގެ މައްސަލައާއި ރިލްވާންގެ މައްސަލައިގައި ވަރަށް ތަފްސީލީ ރިޕޯޓެއް ހިއްސާކޮށްފައި. އެސެޓް ރިކަވަރީ ކޮމިޝަނުން އެބަވޭ އެމްއެމްޕީއާރްސީގެ މައްސަލައިގައި ރިޕޯޓެއް ހިއްސާކޮށްފައި. ހަގީގަތުގައި މީގެކުރިން ކޮމިޝަންތަކަށް ހުރި މަސައްކަތްތަކެއް ކުރަން ދަތިތަކެއް. މިހާރު އެބަދޭ އަނެއްކާވެސް މަސައްކަތްތައް ފުރިހަމައަށް ކުރަމުން. އޭސީސީ އަލުން އެކުލަވާލުމުން ވެސް ރަނގަޅު ނަތީޖާތަކެއް ލިބޭނެ.\nޕާކް ކުރަން ތަންތަނެއް ހަދައިދީފި. އަދިވެސް ދަތިތަކެއް ހުރިކަމަށް ގަބޫލުކުރަން. ސްޓިކާ މައްސަލަ ސީރިއަސްކޮށް ބަލާނަން. ރައްޔިތުންނަށް ދަތިވާނަމަ އެކަން ބަލާނަން.\nޕެންޝަން ފަންޑުގެ ފައިސާ ބޭނުންކޮށްގެން ލުއިގޮތްތަކެއްގެ ތެރެއިން ހައްޖަށް ދެވޭނެ ގޮތްތަކެއް އަދިވެސް ބަލާނަން. އަޅުގަނޑު މިހުރީ ރައްޔިތުންނަށް ހިދުމަތް ކުރުމަށް\nރައީސް: ސީލައިފްގެ މައްސަލާގައި ބަޔަކު އެބަހުރި އެޑްވާންސަށް ފައިސާ ދައްކާފައި. މައްސަލައިގެ ދެ ފަރާތުންވެސް އެބައުޅޭ ކޯޓުގައި. މައްސަލަ ހައްލުކުރުމަށް އަޅުގަނޑުމެން ވާނީ ސީލައިފްއާ ވެސް ވާހަކަދައްކާފައި. ސީލައިފްގެ ހުށަހެޅުމަށް އެޗްޑީސީއާ ވާހަކަދައްކާނަން ފެށޭ ހަފްތާގައި.\nޓާޓާ ފްލެޓްގައި އެބައުޅޭ މައްސަލަ. އެކަމުގައި ގޮތެއް ނުނިމެ. އެކަން އަވަސްކުރެވޭނެ ގޮތެއް ބަލާނަން. އިންސާފު ލިބެންޖެހޭ.\nބޯހިޔާވަހިކަން ބޭނުންވާ ހުރިހާ ފަރާތަކަށް ފްލެޓް ދޭނަން. ނަސަންދުރަ މައްސަލައިގެ ރިޕޯޓް އަޅުގަނޑަކަށް ނުލިބޭ.\nރައީސް: އަދީބު މިސަރުކާރުން މިނިވަނެއް ނުކުރޭ. އަދީބަށް ކުރި ކަމެއް ކުރީ ކޯޓުތަކުން. ސަރުކާރުން އަދީބަށް ކޮށްދިނީ ބޭސް ފަރުވާއާއި ގުޅިގެން ކުރަންޖެހޭ ކަންކަން. އަދީބް އެނބުރި ނައިސް ނުހުންނާނެ ގޮތަކަށް އަޅުގަނޑުމެން ކަންކަން ކުރިން. އަދީބްގެ މައްސަލައެއް ޝަރީއަތަށް ފޮނުވަންޖެހޭނަމަ އެކަން ކުރާނަން.\nއެމްއެމްޕީއާރްސީގެ މައްސަލައަކީ ވަރަށް ބޮޑު މައްސަލައެއް. ބައެއް ފަރާތްތަކުން އެއްބާރުލުން އެބަދޭ. މިމައްސަލައިގައި ލިބެނީ ސައްހަ މައުލޫމާތުތޯ ބަލާނީ ތަހުގީގުގައި. ތަހުގީގު ބާރަށް އެބަދޭ.\nޖަލުގެ ކަންކަން ބެލުމަށް ކޮމިޓީއެއް ހެދީމާ އެ ފަރާތުން އެބަހުރި ކަންތައްތަކެއް އިސްލާހުކުރަން ހުށަހަޅާފައި\nރައީސް: ވައުދުތައް ތައްޔާރުކުރީ ދިރާސާކޮށްފައި. ގޭގެއަށް ގޮސްފައި ރައްޔިތުންނާ މަޝްވަރާކޮށްފައި. އެހެންނަމަވެސް ވަގުތާ ހާލަތާ ގުޅިގެން އަންނާނެ ކުދި ބަދަލުތައް. އެކަން ގަބޫލުކުރަންވާނެ. ފުރަތަމަ މެނިފެސްޓޯ ހެދީ އެމްޑީޕީން އެކަނި. ފަހުން ކޯލިޝަން އައީމާ ވެސް ބަދަލުތަކެއް ވެސް އައި.\nއަޅުގަނޑުމެން އައި އިރު އޮތީ މިއަހަރުގެ ބަޖެޓް ހަދާފައި. އަޅުގަނޑުމެން އެންމެ ބޭނުންވާ ގޮތަކަށް ނޫން އޮތީ. ދެން އައީ މަޖިލިސް އިންތިހާބު. އެ އިންތިހާބާ ގުޅިގެން ބޮޑު އެއްވެސް މަޝްރޫއެއް ނުފެށުމަށް އެންގީ އިންތިހާބަށް ނުފޫޒު ފޯރުވީއޭ ބުނެފައިވާނެތީ. ޖުލައި އޯގަސްޓްގައި ސަރުކާރުގެ މަޝްރޫއުތައް ފަށާނެ. ބޮޑެތި މަޝްރޫއުތައް ނޮވެމްބަރުގައި ފަށާނެ.\nމިނިސްޓަރުންގެ މަސައްކަތްތަކާ ދޭތެރޭ ހިތްހަމަޖެހޭ\nރައީސް: ސަރުކާރުގެ ޕޭބިލް ކުރީ ސަރުކާރަށް ވުރެ ބޮޑެއް ނުވާނެ. އެކަން އަޅުގަނޑުމެން ހިފަހައްޓާނަން. ޖޭއެސްސީ ފޯމޭޝަން ބަދަލުކުރާއިރު އެތަނުގައި ތިބޭ މީހުންނަށް އެބަޖެހޭ ބަލާލަން. މިއަށް ވުރެ ނަޒާހަތްތެރި ބަޔަކު ކޮބައިތޯ ޖޭއެސްސީގެ ފޯމޭޝަން ބަދަލުކުރަން ވިސްނާއިރު. މީގެކުރިން ޖޭއެސްސީއަށް އޮތީ އެތަން ތަމްސީލް ނުކުރެވި. މިހާރު މިކުރަނީ ޖޭއެސްސީއަށް ބާރު ދިނުމުގެ މަސައްކަތް. ސުޕްރީމް ކޯޓުގެ ދަށުގައި ފާޑަކަށް މިއޮތީ ޖޭއެސްސީ. އެކަން މިއިސްލާހުކުރަނީ. ޖޭއެސްސީއަށް ބަދަލު ގެންނާނީ ދިރާސާތައް ކުރުމަށްފަހު.\nއިންޓަނެޓް އެބަހުރި ބައެއް ދިމަދިމާލުން އަގުހެޔޮކޮށްފައި. އެކަމަކު އަދި މިއީ އެންމެ ރަނގަޅު އަގުތަކެއް ނޫން. ސައިންސް އެންޑް ޓެކްނޮލޮޖީން މިކަމުގައި އެބަ ވަރަށް މަސައްކަތް ކުރޭ\nރައީސް: މަގާމަކަށް މީހަކު ލަނީ އޭސީސީއާ އެހެން ތަންތަނުން މައުލޫމާތު ހޯދާފައި. މިއަދު އެބައޮތް އޭސީސީން ޓްރާންސްޕޯޓް މިނިސްޓްރީގެ ބޭފުޅެއްގެ މައްސަލަ ބަލަމުންދާ ކަަމަށް ބުނެފަ. އެހެންވީމާ ކުރިން އަމަލުކުރި ގޮތަށް އެބޭފުޅާއާ މެދު އަމަލުކުރާނަން.\nއިންޑިއާ އާ އެކު ސޮއިކުރަން އުޅޭ އެއްބަސްވުމުގައި ގާނޫނުއަސާސީއާ ޚިލާފު ކަމެއް ނެތް ކަމަށް އޭޖީ ވަނީ ލަފާ ދެއްވާފަ.\nރައީސް: އިންޑިއާ އާ އެކު ސޮއިކުރާ އެއްބަސްވުމަކީ އަވަސް އަރުވާލައިގެން ސޮއިކުރަން އުޅޭ އެއްބަސްވުމެއް ނޫން. މިއީ ނިމިދިޔަ ސަރުކާރުން ވެސް ކުރި މަސައްކަތެއް. މިކަހަލަ އެއްބަސްވުންތައް އެބަހުރި އެހެން ގައުމުތަކާ އެކު. ޓެރަރިސްޓުން ނެތް ބޯޑަރެއް މިއަދު ނެތް. އައިސިސްގެ ޓެރަރިސްޓެއް މިއަދު ހިފެހެއްޓޭނެ ގޮތެއް ނެތް. އަޅުގަނޑުމެންގެ ތެރޭގައި ވެސް އެބައުޅޭ ނުރައްކާތެރި މީހުން. ޓެރަރިސްޓުން އެއްވެސް ފުރުސަތެއް ނުދޭތި. މިކަހަލަ ވިސްނުމެއްގައި އެންމެން ގުޅިގެން ކަމެއް ވޭތޯ މިއުޅެނީ. ދިވެއްސަކު އިންޑިއާ އަށް ފޮނުވައިގެން ޝަރީއަތެއް ކުރާކަށް ނޫން މިއުޅެނީ. ނޫނީ މިއީ ޒާތީކޮށް ވަކި މީހަކަށް ކުރާ ކަމެއް ނޫން.\nއިންސާފު ހޯދައިދިނުން އެއީ ކުރާނެ ކަމެއް. ކޯޓުތަކާއި އާބިޓްރޭޝަންގައި އެބަހުރި ފައިސާގެ ބައިވަރު މައްސަލަ. ބަދަލުދޭންޖެހޭ 800 މިލިއަނަށް ވުރެ ގިނަ ރުފިޔާ އެބަހުރި. އާބިޓްރޭޝަންގައި އެބަހުރި 350 މިލިއަން ޑޮލަރުގެ މައްސަލަ. މިމައްސަލަ ސަރުކާރަށް ވިން ނުކުރެވޭނެ ކަމަށް ވަކީލުން އެބަ ބުނޭ. މިއީ ވިސްނަން ޖެހޭ ކަމެއް. ބަދަލު ދިނުމުގައި ވިސްނަންޖެހޭ. މިކަން ކުރި ބަޔަކާ މެދުވެސް އެބަޖެހޭ ވިސްނަންޖެހޭ.\nސުޕްރީމް ކޯޓު އެކަންޏެއް ނޫން. މުޅި ޝަރުއީ ދާއިރާ އިސްލާހުކުރަންޖެހޭ. ޝަރުއީ ދާއިރާގައި އެބަތިއްބެވި ރަނގަޅު ބޭފުޅުންވެސް. ގޯސްކޮށް އަމަލުކުރާ ބޭފުޅުން ވެސް އެބަތިބި. މުޅި ސިސްޓަމަށް ބަދަލު ގެންނަންޖެހޭ. އަޅުގަނޑުމެން މިކުރަނީ އެމަސައްކަތް. ގިނަ މަސައްކަތްތަކެއް ކުރަންޖެހޭ. މުޅި ނިޒާމު އިސްލާހުކޮށްގެން އިންސާފު ލިބޭނީ.\nރައީސް ޔާމީންގެ ސަރުކާރަށް ވުރެ ސިޔާސީ މަގާމުތައް އިތުރެއް ނުކުރާނަން. ކުރީ ސަރުކާރުގައި 465. އަޅުގަނޑުމެން މިއުޅެނީ 300 ގައި\nރައީސް: ގުޅިފަޅުން ފްލެޓް ލިބުނު މީހުންނަށް ޖެހުނު މައްސަލަ މިހާރު ވަނީ ކޮންމެވެސް ވަރަކަށް ހައްލެއް ހޯދިފައި.\nލުތުފީ ހުރީ އެމްބަސީއަކު ނޫން. ލުތުފީ މިގައުމަށް އަނބުރާ ގެންނާނަން. ލުތުފީ ހުރި ތަން ހާމަކުރުން މުހިއްމެއް ނޫން. ލުތުފީ އަކަށް މައާފެއް ނުކުރާނަން. ލުތުފީ ބޭހަށް ދިޔައީ ރާއްޖެއިން ބޭރުގައި. ދެން ހުންނާނީ ޖަލުގައި. ޖަލުގައި ހުއްޓަސް ބޭނުންވާ ބޭސް ފަރުވާގެ ހިދުމަތްދޭނަން\nރައީސް: ވެރިކަމަށް އައީ ވަރަށް ގިނަ ބައެއްގެ އެހީތެރިކަމާއެކު ކޯލިޝަނަކާ އެކު. ކަމެއް ކުރާއިރު އެއިން ނިކުންނާނެ ނަތީޖާއެއް ބަލަންޖެހޭ. މަޖިލިސް އިންތިހާބުގައި ބައްދަލުވުމެއް ނުބޭއްވީ އެއީ ކޯލިޝަނަށް އޭރު އޮތް އެންމެ ރަނގަޅު ގޮތް. އެކަމަކު މިހާރު މިއޮތީ އަނެއްކާވެސް ފައްކާވެފައި. ހުރިހާ ލީޑަރުން މާލޭގައި ތިބޭ ވަގުތަކު ކޯލިޝަން ލީޑަރުންގެ ބައްދަލުވުމެއް ބާއްވާނެ.\nކުދި އަދި މެދު ފަންތީގެ ވިޔަފާރިތަކަށް ބިދޭސީންގެ ނުފޫޒު ވަރަށް ބޮޑު. މިމައްސަލަ ހައްލުކުރުމަށް އިކޮނިމިކް މިނިސްޓްރީން ދަނީ މަސައްކަތް ކުރަމުން. މިމައްސަލަ ހައްލުކުރަން ފެށީމާ ދިމާވާނެ މައްސަލަތަކެއް ވެސް ހުންނާނެ. އަންނާނެ ފިއްތުއްތަކެއް ވެސް ހުންނާނެ. މިހުރިހާ ކަމަކަށް ވެސް އަޅުގަނޑުމެން ބަލާނަން. މިނިސްޓްރީގެ ޕްލޭން ފެށީމާ މިކަމަށް ހައްލެއް ފެންނާނެ.\nރައީސް: ލުތުފީ ގެނައުމަށް 3000 ޑޮލަރެއް ދައްކަންޖެހޭ. ލުތުފީ ގެންނަން ޓިކެޓް ވެސް ގަންނަންޖެހޭ. މިފައިސާ ސަރުކާރުން ދައްކަންޖެހޭ. އެކަމަކު ލަންކާގައި އިތުރަށް ހުރި މުއްދަތުގައި ދައްކަންޖެހޭ ފައިސާ ދައްކަންޖެހޭނީ ލުތުފީ. އެކަމަކު އޭނާ އަތުގައި ފައިސާއެއް ނެތް. އަޅުގަނޑުމެން ބޭނުންވަނީ އޭނާ ރާއްޖެ ގެނެސް ޖަލަށްލާން.\nސީރިއާގައި އެހިނގަނީ ދާޚިލާ ހަނގުރާމައެއް. އެތަނުގައި ހިނގާ ހަނގުރާމަތަކުގައި ސަރުކާރުތަކާއި ސަރުކާރުތަކާ ގުޅުމެއް ނެތް ހަނގުރާމަކުރާތީ. އެތަނުގައި ތިބި ބަޔަކު އެމީހުންގެ އާއިލާތަކަށް ގުޅީމާ އެނގޭ އެއްޗެއް ބޮޑަށް މިއެނގެނީ. އެތަނުގައި ސުމަގުލް ކުރުމުގެ ކަންކަން ވެސް އެބަހިނގާ. އދ. އާއި ގުޅިގެން އެމީހުން ގެނެވޭތޯ ބަލަމުން އެބަދަން. އެކަމަކު އެމީހުން ގެނެސް މުޖުތަމައަށް ފުރަތަމަ ދޫކޮށްލުމުގެ ކުރިން ވަކި ތަނެއްގައި ބައިތިއްބައިގެން އެމީހުންނަށް މައުލޫމާތުތަކެއް ދީ އެމީހުން ހޭލުންތެރިކުރުވާނަން\nރައީސް: ހިޔާ މަޝްރޫއުގައި ކުރީ ސަރުކާރުން އަޅާ 7000 ފްލެޓް މިހާރު ވަނީ 6000 ކޮންމެވެސް ވަރަކަށް ދަށްވެފައި އެޗްޑީސީން ގެނައި ބަދަލަކާ ގުޅިގެން. އެއީ އަދި އަޅުގަނޑުމެން ގެނައި ބަދަަލެއް ނޫން. އަޅުގަނޑުމެން ބޭނުން އެތަނަށް ބަދަލުތަކެއް ގެންނަން. ބަދަލުގެނައީމާ ފްލެޓެއް މަހަކު 13،000 ރުފިޔާއަށް ޖެހޭ. ބަދަލު ނުގެންނަނަމަ 11،000 ރުފިޔާއަށް ދެވިދާނެ. އެހެންވީމާ މިކަމުގައި ގޮތެއް ނިންމަން އެބަޖެހޭ. ކަމެއް ކޮށްދޭނަމަ ރަނގަޅަށް ކަމެއް ކޮށްދޭންޖެހޭނީ. އެހެންވެ އަޅުގަނޑު މިބަލަނީ މިކަމަށް ގެންނަންޖެހޭ ބަދަލެއް.\nމިހާރު އެ ހުރި ގޮތަށްވެސް ފްލެޓްތަކަށް ވަންނަން ބޭނުންވާ ބަޔަކު އެބަތިބި. އެކަމަކު އޭރުން ދަތިތަކެއް ކުރިމަތިވާނެ. ނަމަވެސް ސޯޝަލް ހައުސިންގައި މިއީ ބޮޑު އަދަދެއް. ދެން އޮތީ ސަރުކާރުން ސަބްސިޑައިޒް ކޮށްދިނުން. މިކަން މިހެން ކުރީމާ ހަތަރު ބިލިއަން ރުފިޔާ ސަރުކާރުން އެބަޖެހޭ މިކަަމަށް ލާން. އޭރުން ރައްޔިތުންނަށް މިބުރަ އުފުލެއް މިއޮތީ.\nސަރުކާރުން ހިލޭ ބޯހިޔާވަހިކަން ދޭން ޖެހޭ ބަޔަކު އެބަތިބި. ސަރުކާރުން އެކަން ކުރާނެ. އެއީ އަޅުގަނޑުމެންގެ ވައުދެއް. މިކަމުގައި އެބައުޅޭ ތިން ގޮތެއް. އެކަން ކޮށްދޭނަން.\nކަރަންޓް އަގު ހެޔޮކުރީ އަތޮޅުތެރެއިން. މާލެއިން އަގުހެޔޮކުރީ ޑީސަލުން ޑިއުޓީ ކަނޑާލި ތަންކޮޅުން. މާބޮޑު ބަދަލެއް ނާދޭ. އެކަމަކު އަޅުގަނޑުވެސް އެހިން ކަރަންޓް ބިލްތައް ބޮޑު ޚަބަރު. އެއީ ޔޫޒޭޖް އިތުރުވުމުންތޯ ނުވަތަ ޓެކްނިކަލް ކަމަކުންވީ ކަމެއްތޯ އެބަޖެހޭ ބަލަން. ސްޓެލްކޯއަށް އަދި މިކަންވީ ގޮތެއް ބުނެދެވުނު ކަމަކަށް ގަބޫލެއް ނުކުރަން. އަތޮޅުތެރެއިން މާބޮޑު ޝަކުވާއެއް ނާދޭ\nރައީސް: އިރާދަކުރެއްވިއްޔާ ވަރަށް އަވަހަށް ލުތުފީ ގެނެވޭނެ. ޑިއު ޕްރޮސެސް ފުރިހަމަ ނުކޮށް ގެންނާކަށް ބޭނުމެއް ނޫން. ލަންކާގެ ބަންޑާރަނައިބްގެ ލިޔުމެއް ނުލިބިގެން މިލަސްވަނީ. ލަންކާގެ ސީއައިޑީން ވަނީ ލުތުފީގެ ބަޔާނެއް ވެސް ނަގާފައި. ލަންކާ ސަރުކާރުން ވަނީ ލުތުފީ ރާއްޖެ ގެންދިޔަސް މައްސަލައެއް ނެތް ކަމަށް ބުނެފަ. ނަމަވެސް އެކަން ކުރެވޭނީ ލަންކާގެ އޭޖީ އޮފީހުގެ ލިޔުމެއް ލިބިގެން. ލުތުފީ ފިލައިގެން އުޅުން އެއީ ވެސް ލަސްވީ ސަބަބެއް.\nލުތުފީ ލަންކާގައި ދިވެހި އެމްބަސީގެ ބެލުމުގެ ދަށުގައި ހުރިކަން ހާމަކުރާކަށް ނުޖެހުނު. އަޅުގަނޑުމެން ބޭނުންވީ އޭނާ ޖަލަށްލާން. އެކަން ކުރާނެ. ލުތުފީ އަކީ މިދައުލަތުގެ އެންމެ ބޮޑު ކުށްވެރިޔާ. ލުތުފީއަށް މައާފްކުރުމަކީ އަޅުގަނޑަށް ކުރެވޭނެ ކަމެއް ނޫން ބާރު އޮތަސް. އެއީ އެންމެ ބޮޑު ޚާއިނު.\nއެމްއޭސީއެލްއަށް އެމްޑީއެއް ލުން ލަސްވަނީ އެތަނަށް ބަދަލުތަކެއް ގެންނާތީ. އެކަން ނިމުމާއެކު މީހަކު ހަމަޖައްސާނަން. ވީއައިއޭގެ ސީޕްލޭން ކުއްޔަށް ދިނުން\nރައީސް: ލަންކާ އާއި އެކު ވަރަށް ގާތް ގުޅުމެއް. ދެ ގައުމުން އެއްބާރުލުން ދޭ ގިނަ ކަންކަމުގައި. ލުތުފީއާއި އަޅުގަނޑާ އެއްވެސް އިރެއްގައި ދިމާވެފައެއް ނުވޭ. ލުތުފީ އަކީ އަޅުގަނޑު އަނެއްހެން ދަންނަ ބޭފުޅެއް ނޫން. ލުތުފީ އެމްބަސީއަށް ވަދެފައިވަނީ މެއި އެއްވަނަ ދުވަހު. ލުތުފީ އެހިސާބުން ފުލުހުންގެ ބެލުމުގެ ދަށުގައި ބަހައްޓަން ނިންމީ. ލުތުފީއަށް ފިލަން ފުރުސަތު ނުދޭން ފުރަތަމަވެސް ނިންމީ. ލަންކާގައި ހުންނަ ދިވެހި އެމްބެސެޑަރު ވަގުތުން ލަންކާގެ ކަމާ ގުޅޭ ފަރާތްތަކަށް އެކަން އެންގި. ނަމަވެސް ލަންކާގެ ހާލަތު ހުރި ގޮތުން ލިޔުންތައް ނުލިބި ލަސްވީ. އަޅުގަނޑު ނިންމީ ލުތުފީ ގެންނަންވާނީ ގާނޫނީ އިމުގެ ތެރެއިންނޭ. މީގެކުރިން ކުރީގެ ސަރުކާރުން ވަނީ ގާނޫނާ ހިލާފަށް ޝުމްބާ ރާއްޖެ ގެނެސްފައި. އެހެންވެ އަޅުގަނޑުމެން މިއަމަލުކުރަނީ ގާނޫނީ ގޮތުން ފުރިހަމަކުރަންޖެހޭ ކަންކަން ފުރިހަމަކުރުމުގައި.\nރައްޔިތުންގެ މަޖިލީހަށް ފެންނަ ގޮތް ނިންމޭނެ ސުޕްރީމް ކޯޓުގެ އަމުރަކާ ގުޅޭގޮތުން ވެސް. މަޖިލީހުން އެބަހުރި ކަންކަން ކުރަން މީގެކުރިން އިދާރާތަކަށް އަންގާފައިވެސް.\nރައީސް: ހައްޖަށް މީހުން ގެންދިއުމަށްޓަކައި އިތުރު 1000 މީހުންގެ ކޯޓާ ވަނީ ހަމަޖެހިފައި. ހައްޖަށް މީހުން ގެންދިއުމުގައި އާންމުންނާއި ޖަމާއަތްތަކުން ކަންބޮޑުވާ ކަންތައްތަކެއް ދިމާވި. ނަމަވެސް އެކަމުގައި މައްސަަލައެއް ނެތް ކަމަށް އޭސީސީން މިވަނީ ބުނެފަ. އެކަމަކު މިކަން އެބަޖެހޭ މިހާރަށް ވުރެ ހާމަވާން\nރައީސް: ދަރިވަރުންގެ ނާސްތާ ޕްރޮގްރާމު ވަނީ ފެށިފައި. މިޕްރޮގްރާމަށް ގެނައި ބަދަލާއި ގުޅިގެން މިކަމުގެ ބަޖެޓް ވަނީ ބޮޑު ކުރަންޖެހިފައި، ސުކޫލުތަކުގެ ޖާގަ އިތުރުކުރުމުގެ ގޮތުން 21 މަލްޓިޕާޕަަސް ހޯލް ދަނީ އަޅަމުން. ފަސް އަހަރުގެ ތެރޭގައި ހުރިހާ ސުކޫލެއްގައި އެއް ދަންފަޅިއަށް ކިޔަވަައިދޭނެ. 4000 އަށް ވުރެ ގިނަ ދަރިވަރުންނަށް މަތީ ތައުލީމުގެ ލޯން ދެވިއްޖެ. އިތުރު ކުދިންނަށް ލޯން ހަމަޖެއްސުން ވެސް ކުރިއަށް އެބަދޭ. ލޯން ދިނުމުގައި ލުއި ގޮތްތަކެއް ހަދާނެ\nރައީސް: ދިވެހިން ވަޒީފާތަކަށް ނުލިބޭ މައްސަލައިގެ ހައްލަކީ މިނިވަން ވޭޖު ކަނޑައެޅުން. މިއަހަރު އެ ބިލް މަޖިލީހަށް ދާނެ.\nއައިޖީއެމްއެޗް ކައިރީގައި ކިތަންމެ ބޮޑު ހޮސްޕިޓަލެއް ހެދިފައި ވިޔަސް މައްސަލަތަކެއް އެބަހުރި. އަތޮޅު ތެރޭގައި ހަދާ ފަސް ހޮސްޕިިޓަލްގައި 1700 ވަރަކަށް ވަޒީފާ އުފެދޭނެ. 1300 މީހުން މާލޭގެ އާ ހޮސްޕިޓަލުން ހިދުމަތް ހޯދައިފި. އައްޑޫ ހޮސްޕިޓަލްގެ މަސައްކަތް މިއަހަރު ފެށޭނެ. ފުވައްމުލަކުގެ ދަތިތައް ހައްލުކުރުމުގެ މަސައްކަތް ވަނީ ފެށިފައި. ފުވައްމުލަކުގެ މަގުތަކާއި ގިރާ ސަރަހައްދު ހިމާޔަތްކުރުމުގެ މަސައްކަތް މިއަހަރު ފެށޭނެ. ކުނީގެ މައްސލައަށް ހާއްސަ ސަމާލުކަމެއް އެންވަޔަރަންމަންޓް މިނިސްޓްރީން ދޭ.\nރައީސް: ގުޅިފަޅުން ވެސް ވަނީ ފްލެޓްތަކެއް ދޫކޮށްފައި. ނަމަވެސް ނިމިދިޔަ ސަރުކާރުގެ ގެނައި ބަދަލުތަކާ ގުޅިގެން 140 މީހަކަށް ވަނީ ފްލެޓް ނުލިބުމުގެ މައްސަލަ ދިމާވެފައި. އަޅުގަނޑުމެން ހުޅުމާލޭގައި އަޅާ ފްލެޓްތަކުގެ ތެރެއިން ބައެއް މިފަރަތާތްތަކަށް ދޭނަން.\n29 ރަށުގައި މިއަހަރު ފެނާއި ނަރުދަމާގެ މަސައްކަތް ފަށާނެ. ވައުދުވީ ގޮތަށް ފަސް އަހަރުގެ ތެރެއިން ފުރަތަަމަ ތިން އަހަރުގައި ހުރިހާ ރަށެއްގައި ފެނާއި ނަރުދަމާގެ މަސައްކަތް ފެށޭނެ.\nމާލެ ވިޔަފާރި ބަނދަރު ގުޅިފަޅަށް ބަދަލުކުރުމަކީ މިސަރަހައްދުގައި ހިނގާ އެންމެ ބޮޑު މަޝްރޫއު. މިއަހަރުގެ ނޮވެމްބަރު މަހު ހިއްކަން ފަށާ އަންނަ އަހަރުގެ ފެބްރުއަަރީގައި ފަށާނެ.\nއެއާޕޯޓުގެ ޓާމިނަލްގެ މަަސައްކަތް ހުއްޓިފައި އޮތުމަށްފަހު މިހާރު ވަނީ މަސައްކަތް ފެށިފައި، 2022 ގައި އެތަން ބޭނުން ކުރަން ފެށޭނެ.\nމިއަހަރު އިތުރު9ރިސޯޓެއް ހުޅުވުމުގެ މަސައްކަތް ދަނީ ހުޅުވަމުން. މިއަހަރު 17000 ވަޒީފާ އުފެދިއްޖެ. ވަޒީފާއަށް ބޭނުންވާ މީހުން ތަމްރީން ކުރަން މިދަނީ މަސައްކަތް ކުރަމުން\nރައީސް: މިހާތަނަށް އަތޮޅުތަކުގައި 5000 ހައުސިން ޔުނިޓްގެ މަސައްކަތްތައް އެބަކުރެވޭ. އަމަލީ މަސައްކަތް މިއަހަރު ފެށޭނެ. ހުޅުމާލޭގައި 4200 ހައުސިން ޔުނިޓް އެޅުމަށް ދެ ޕާޓީއާ އެކު ވަނީ ސޮއިކޮށްފައި. ދެކޮޓަރީގެ ފްލެޓެއްގެ މަހު ފީ އަކީ 6000 ރުފިޔާ. ތިން ކޮޓަރީގެ ފްލެޓެއްގެ އަގު މަހަކު 7000 ރުފިޔާއަށް ވުރެ ބޮޑެއް ނުވާނެ.\nހިޔާ މަޝްރޫއު ކުރީގެ ސަރުކާރުން ފެށި ނަމަވެސް އެކަމުގެ ހާލަތު ހުރި ގޮތް ނޫސްވެރިންނަށް ތިބޭފުޅުންނަށް އެނގޭނެ. ހިޔާ މަޝްރޫއަށް ބަދަލެއް ނުގެނެސް މިޖެހެނީ މަހަކަށް ފްލެޓަކަށް 11000 ރުފިޔާ، ބަދަލު ގެނައީމާ ދެ ރޫމުގެ ތަނަކަށް އެބަޖެހޭ 13000 ރުފިޔާ، އެއަށް ވުރެ ޖާގަ ބޮޑިއްޔާ 23،000 ރުފިޔާ އެބަޖެހޭ. އެހެންވީމާ މިއީ އަތްފޯރާފަށުގައި ސޯޝަލް ހައުސިން ދެވޭނެ ގޮތެއް ނޫން. ސަރުކާރުން މިދަނީ ސަބްސިޑައިޒްކޮށްގެން ހެޔޮ އަގުގައި ދެވޭނެ ގޮތެއް ބަލަމުން\nރައީސް: އެންމެ ބޮޑު އަމާޒަކީ މިއީ އަމާން ގައުމަކަށް ހަދައިދިނުން. އެ ޔަގީންކަން ރައްޔިތުންނަށް ވެސް ވިޔަަފާރިވެރިންނަށް ވެސް އޮތް ކަން އަޅުގަނޑު ޔަގީންކުރަން. ހަމަޖެހުން ނަގާލުމަށް، އަދި މިނިވަންކަން ގެއްލުވާލުމަށް ކުރާ އެއްވެސް މަސައްކަތަކަށް ފުރުސަތެއް ނުދޭނަން.\nރައީސް: ވެރިކަމަށް އައީ ވައުދުތަކަކާ އެކު. ވައުދުތައް ފުއްދުމުގެ މަސައްކަތް މިދަނީ. ފަސް އަހަރުގެ ތެރޭގައި ވައުދުތައް ފުއްދާނެ. މިއަހަރު ފަށަން ނިންމި ކަންކަން މިއަހަރު ކުރާނެ. ރާއްޖޭގެ ހުރިހާ ރަށެއްގައި ފެން، ނަރުދަމާ ގާއިމުކުރާނެ. ބޯހިޔާވަހިކަމުގެ ވައުދު، ކޮރަޕްޝަންގެ ވައުދު ފުއްދަން މަސައްކަތް ކުރާނަން. ތައުލީމީ ދާއިރާއަށް އިތުރު ލުއިގޮތް ހޯދައިދޭނަން\nރައީސުލްޖުމްހޫރިއްޔާ ބާއްވާ ނޫސްވެރިންގެ ބައްދަލުވުން ފަށައިފި\nބައިސްކޯފުގެ ރޯޑްޝޯއެއް ކުޅުދުއްފުށީގައި ބާއްވައިފި


Naivaadhoo ge Reethi thundi, picnic island akah, zuvaanunge salhi massakaitheh!\nނައިވާދޫ ޒުވާނުން ތަރައްގީކުރި ރަސް ތުންޑި---ފޮޓޯ:ފަރުހާން\nހދ ނައިވާދޫ ޒުވާނުން އެރަށުގެ އުތުރުކޮޅު ތުނޑި ސަރަހައްދުގައި ތަރައްގީކުރި ބީޗް އޭރިޔާ ހުޅުވައި ކައުންސިލާ ހަވާލުކޮށްފި އެވެ. "ރަސް ތުނޑި" ނަމުގައި ހުޅުވި މި ހިތްގައިމު ބީޗް ހުޅުވައިދެއްވީ ގައުމީ ދުވަހު ހަވީރު އެ ދުވަހުގެ މުނާސަބަތުގައި އެކަމަށްޓަކާ އެސަރަހައްދުގައި ބޭއްވި ހާއްސަ ރަސްމިއްޔާތެއްގައި ނައިވާދޫ ސްކޫލްގެ ޕްރިންސިޕަލް އަލީ ޝަރީފެވެ.\nމި ތުނޑި ތަރައްގީކުރުމަށް އިސްކޮށް ހަރަކާތްތެރިވި ޒުވާނެއްކަމަށްވާ ފަރުހާން ކޭއޯއަށް ވާހަކަ ދައްކަމުން ބުނީ މިއީ ނައިވާދޫ ޒުވާނުންތަކެއް އިސްނަގައިގެން ރަށުގެ އުތުރު ކޮޅު ތުނޑި ސަރަހައްދުގައި ހެދި ޕިކްނިކް އޭރިޔާއެއް ކަމަށެވެ. އަދި މިއީ ރަށުގެ ރައްޔިތުން ދަތުރުދާންވެގެން ތައްޔާރުކޮއްލިތަނެއް ކަމަށްވެސް އޭނާ ބުންޏެވެ.\nފަރުހާން ބުނީ ތުނޑި ތަރައްގީ ކޮށްފައިވާނީ ޕިކްނިކް އޭރިއާއެއް ގޮތަށް ހަޓްތަކާއި ޖޯލިފަތި ތަކާއި ބާބަކިއު ގުރިލްއާއި ބަދިގެއާއެކުގައި ވަރަށް ހިތްގައިމު ގޮތަކަށް ކަމަށެވެ. އޭނާ ސިފަ ކުރިގޮތުގައި ޕިކްނިކް އައިލެންޑް އެއްފަދަ ހިތްގައިމުކަން މިތަނުން ލިބޭނެ އެވެ.\nއަދި ތަނުގެ ސާފުތާހިރު ކަމަށް އިސްކަންދީ، ގިނަ ދުވަހަށް ތަނުގައި ހުރި ތަކެތި ދެމެހެއްޓޭނެ ގޮތަކަށް ވިސްނައި ހަރުކުރެވިފައިވާ ބޯޑުތަކުގައިވާ މެސެޖް ތަކަށް ބޯލެނބުމަކީ މިތަން ތަރައްގީކުރި ފަރާތްތަކުގެ ވަރަށް ބޮޑު އެދުމެއްކަމަށް ފާހަގަކުރި އެވެ.\nއަދި ރަށުން ބޭރުން އެރަށަށް ދަތުރުދާ ފަރާތްތަކަށްވެސް ކައުންސިލްގެ ހުއްދަ ނަގައިގެން އެސަރަހައްދު ބޭނުން ކުރެވޭނެކަމަށާއި ނަމަވެސް ރަށު މީހުންނަށް ހުއްދައެއް ނުނަގާވެސް މި ސަރަހައްދު ބޭނުން ކުރެވޭނެ ކަމަށެވެ.\nމިތަން ތަރައްގީކުރުމަށް އެ ރަށުގެ ކައުންސިލްގެ ވަރަށް ފުރިހަމަ އެއްބާރުލުމަކާ އެހީތެރިކަމެއް ލިބުނު ކަމަށާއި ރައްޔިތުންނާއި ރަށުގައި މި ވަގުތު އުޅެމުންނުދާ ރަށުގެ ޒުވާނުންގެ އެހީތެރިކަންވެސް ވަރަށް ފުރިހަމައަށް ލިބުނު ކަމަށް ފަރުހާން ފާހަގަ ކުރިއެވެ. އަދި ތަން ތައްޔާރުކުރި އަމިއްލަ ފަރާތެއްގެ ގެއިން ބޭނުން މިންވަރަކަށް ބޭނުންކުރަން ކަރަންޓް ހިލޭ ލިބުނުކަން ފާހަގަކޮށް އެފަރާތްތައްވެސް އޭނާ ޝުކުރުއަދާކުރި އެވެ.\nގާތްގަނޑަކަށް3ހަފްތާގެ މި މަސައްކަތަކީ ރަށުގެ ހުރިހާ ޒުވާނުންގެ ބައިވެރިވުމާއެކު ތައްޔާރުކޮށްފައިވާ ތަނެކެވެ. ގައުމީ ދުވަހުގެ މުނާސަބަތުގައި ހުޅުވި މި ތުނޑި ސަރަހައްދަށް އެ ރަށުގެ ކުދި ބޮޑު އެންމެން ގައުމީ ހެދުމުގައި ޖަމާވެ އެ ރަސްމިއްޔާތުގައިވަނީ ބައިވެރިވެފަ އެވެ.\nނައިވާދޫއަކީ ވަރަށް ރީތި ބީޗެއް އޮންނަ އަދި ގިނަ ބަޔަކު އަބަދުވެސް ދަތުރު ގޮސް އުޅޭ ރަށެކެވެ. މިފަދަ ހިތްގައިމު ތަނެއް އެސަރަހައްދުގައި ތަރައްގީވެގެން ދިއުމަކީ ދަތުރުގޮސްއުޅޭ ފަރާތްތަކަށް އިތުރު ހިތްހަމަޖެހުމެއް ލިބިގެންދާނެ ކަމެކެވެ. ކުޅުދުއްފުށީ ރައްޔިތުން އެންމެން ގިނައިން ދަތުރުދާން އެ މަންޒިލަކީ ނައިވާދޫ އެވެ.


Dhiehinge Gaathuga Tharubiyyathaky Islaamee Tharubiyyatheve | Dhiislam\nދިވެހިންގެ ގާތުގައި ތަރުބިއްޔަތަކީ އިސްލާމީ ތަރުބިއްޔަތެވެ\nއަހުމަދު އާސިމް މެއި 25, 2019\n"ދިވެހިރާއްޖެ އަކީ ސައްތައިން ސައްތަ އިސްލާމީ ޤަޢުމެއް" މިއީ އަޅުގަނޑުމެންގެ ވަރަށް އަތްމަތީ ބަހެކެވެ. އެހެންނަމަވެސް ދިވެހިރާއްޖެ ސައްތައިންސައްތަ އިސްލާމީ ޤަޢުމަކަށްވެގެން ވީ ކޮންކަމެއްހެއްޔެވެ؟ ސައްތައިން ސައްތަ މުސްލިމުގައުމެކޭ ބުނާތީ ބައެއްފަހަރަށް އަޅުގަނޑު ލަދުގަނެއެވެ. އެހެނީ އިވެމުންދާ އަޑުތަކުންނާއި ފެންނަމުންދާ މަންޒަރުތަކުން އިސްލާމުންގެ ގޮތް ދިވެހިންގެ ކިބައިގައި ހުންނަ މިންވަރު ދަށްކަމުންނެވެ. އެހެންގޮތަކަށް ބުނާނަމަ ދިވެހިންގެ ދަރިން ތަރުބިއްޔަތު ކުރުމުގައި އިސްލާމީ ތަރުބިއްޔަތާ ދުރުވީމައެވެ. ހަޤީގަތުގައިވެސް ދިވެހިންގެ ގާތުގައި ތަރުބިއްޔަތަކީ އިސްލާމީ ތަރުބިއްޔަތު ކަމުގައި ހަދަމާ ހިނގާށެވެ.\nތަރުބިއްޔާ މިބަހުގައި3މާނައެއް އެކުލެވޭކަމަށް ތަރުބަވީ ޢިލްމުވެރިން ވިދާޅުވެއެވެ. އެގޮތުން ބައެއް މާނަތައް މިތަނުގައި ބަޔާންކޮށްލާނަމެވެ. އެއީ އިތުރުވުން ނުވަތަ ބޮޑުވުން އަދި ތަރައްޤީވުން ނުވަތަ ކުރިއެރުން މީގެ އިތުރުން އިސްލާހު ކުރުން ހިމެނެއެވެ. އިސްލާމީ ތަރުބިއްޔާއަކީ ރޫހާނީގޮތުންނާއި ނަފްސާނީ ގޮތުންނާއި ބުއްދީގެ ގޮތުންނާއި ޞިއްހީ ގޮތުން ގުރުއާނާއި ރަސޫލާގެ ސުންނަތުގެ އަލީގައި ވަކިގޮތަކަށް ހާނާބައްޓަންކޮށް ފުރިހަމަ ޝަހުޞިއްޔަތެއް ބިނާކުރުމެވެ. އިސްވެ ދެންނެވުނު ކަންކަމަށް ވިސްނާލުމުން އެނގިގެން ދަނީ ކުއްޖަކު އިސްލާމްދީނާ އެއްގޮތަށް ބައްޓަންކުރުމަށްޓަކައި އިސްލާމްދީނުގެ ފުރަތަމަ ދެމަސްދަރަށް ރުޖޫއަވާން ޖެހޭނެކަމެވެ.\nކުއްޖާއަށް ފުރިހަމަ ތަރުބިއްޔަތެއް ދިނުމަށްޓަކައި އެންމެ ފުރަތަމަ ކާވެނީގެ ކުރިން ވިސްނަންޖެހެއެވެ. ރަސޫލާ ޞައްލަﷲ ޢަލައިހި ވަސައްލަމަ ވަނީ ކައިވެނި ކުރުމަށް ދީންވެރި އަންހެނުން އިހްތިޔާރު ކުރުމަށް އިރުޝާދު ދެއްވާފައެވެ. ދެން ދަރިން ހޯދުމަށް ދެމަފިރިން އެއްދާންކުރާއިރު، ކިޔަންޖެހޭ ދުޢާ ކިޔުން ފާހަގަކުރެވެއެވެ. މިފަދަ ކަންކަމަކީ އަޅުގަނޑުމެންގެ ތެރެއިން ބައެއް މީހުން އިހްމާލުވާ ކަންކަމެވެ. ރަނގަޅު ދަރިފަސްކޮޅެއް ދެއްވުން އެދި އަބަދާ އަބަދު ދުއާކުރަން ޖެހޭއިރު މިކަން މިގޮތަށް ކުރޭބާވައޭ އަޅުގަނޑުގެ ހިތަށް އަރައެވެ.\nދެން ކުއްޖާ އުފަންވާ ދުވަހު، ކުއްޖާގެ ކަނާތު ކަންފަތްދޮށުގައި ބަންގިގޮވުމާއި ވާތުކަންފަތް ދޮށުގައި،ގަތްމަތް ދިނުމަކީވެސް ރަސޫލާގެ ސުންނަތުން ސާބިތުވާ ކަންކަމެވެ. އެހެންނަމަވެސް މިހާރަކަށް އައިސް މިކަންކަމަށްވެސް އެއްބަޔަކު އިހުމާލުވާކަމީ ހިތާމަކުރަންޖެހޭކަމެކެވެ. ދެން7ދުވަސްވުމުން އަޤީގާ ކަތިލުމާއި ރަނގަޅު ރީތިނަމެއް ކިޔުމަކީ ގަދަވެގެންވާ ސުންނަތެކެވެ. ޢިލްމުވެރިން ވިދާޅުވާ ގޮތުގައި ދަރިންނަށް ނަންކިޔާއިރު ބައްޕަގެ ނަން ހިމެނުމަކީ ވަރަށް މުހިންމުކަމެކެވެ.\nދެން އޮތީ ކުއްޖާތަރުބިއްޔަތު ކުރުމުގެ އެންމެ މުހިންމު މަރުހަލާއެވެ. ޅަފަތުގެ ދުވަސްވަރު ކުއްޖާގެ ފުރަތަމަ މަދަރުސާއަކަށްވާނީ އެކުއްޖާގެ މަންމައެވެ. މިދުވަސްވަރު ކުއްޖާއަށް ދަސްކޮށްދިން އަޚްލާޤެއްގެ ބޭނުން ކުއްޖާގެ ހަޔާތުގެ ދެން ކުރިއަށް އޮތްދުވަސްތަކުގައި ހިފާނެއެވެ. ކުއްޖާ ދީނަށް ލޯބިއްޖެއްސުމަށްޓަކައި ގުރުއާން ކިޔަވާދިނުމާއި އެކުދިންނާ ގުޅޭގޮތުން ރަސޫލާގެ ހަޔާތްޕުޅުގެ ވާހަކަތައް ކިޔާދެވިދާނެއެވެ. އަދި މަންމަ ނުވަތަ ބައްޕައާއެކު ނަމާދަށް އެރުވިދާނެއެވެ. ނުވަތަ ގެންދެވިދާނެއެވެ. އެހެނީ ރަސޫލާ ޞައްލަﷲ އަލައިހިވަސައްލަމަ ނަމާދުކުރައްވާ އިރު އެކަލޭގެފާނުގެ މާފަ ދަރިކަލުން ގެންދަވާކަން ރަސޫލާގެ އެކިއެކި ހަދީޘްތަކުން ސާބިތުވެއެވެ. އެހެންނަމަވެސް ހިތާމައަކީ، ބައެއް މަންމައިން ހާއްޞަކޮށް ބައްޕައިން ދަރިން ނަމާދަށް ގެންދިއުމަކީ އުނދަގުލެއް ކަމުގައ ދެކި އެކުދިން ނަމާދަށް އަހުލުވެރި ނުކުރުވާކަމެވެ.\nހަމައެހެންމެ ބައެއް ބެލެނިވެރިން ދަރިންގެ ގާތުގައި ރަނގަޅަށް އުޅުމަށް ނުވަތަ އަޅުކަމެއް ކުރަންދާން ބުނާއިރު، އެފަރާތްތަކުން ފެނިގެންދަނީ މުޅިން އެހެން ކަންތައްތަކެވެ. މިއީ ވަރަށް ދެރަކަމެކެވެ.\nދެން އޮތީ ދަރިންނަ ތަޢުލީމު ދިނުމަށް މަދަރުސާއަށް ފޮނުވާ މަރުހަލާއެވެ. މިމަރުހަލާގައި ތަރުބިއްޔަތު ކުރުމުގެ މައިގަނޑު ޒިންމާއެއް އުފުލާނީ ކިޔަވައިދޭ މުދައްރިސުންނާއި މައިންބަފައިންނެވެ. ތަރުބިއްޔަތުދޭން ތިބޭ މުދައްރިސުންނަށް ތަޢުލީމާއި ތަރުބިއްޔަތާއި ހުރިގުޅުން އެނގެންޖެހެއެވެ. އެހެނީ ބައެއް މުދައްރިސުންނަށް ތަރުބިއްޔަތު ކުރުމުގެ މައްސޫލިޔަތު އުފުލަންޖެހޭނީ ހަމައެކަނި އިސްލާމް މުދައްރިސުން ކަމުގައި ދެކެއެވެ. މިއީ ވަރަށް ހިތާމަހުރިކަމެކެވެ. ކިޔަވާދޭ ކޮންމެ މާއްދާއެއް އިސްލާމީ އުސޫލުތަކަށް ފައްތަން ޖެހެއެވެ. މިސާލަކަށް ބައޮލަޖީއާއި ފިޒިކްސް އަދި ކެމިސްޓްރީ ކިޔަވައިދޭއިރު ގުރުއާނުގައި އެމާއްދާތަކާއި ގުޅޭގޮތުން އައިސްފާ ކަންތައްތަކަށް އަލިއަޅުވާލުން މުހިންމެވެ. ހަމައެހެންމެ އެކޮނަމިކްސްކަހަލަ މާއްދާތައް ކިޔަވާދޭއިރު އިސްލާމްދީނުގައި އިޤްތިޞާދީ ނިޒާމް ހަމަޖެހިފައިވާ ގޮތް ހާމަކޮށްދިނުމަކީ މުހިންމުކަމެވެ.\nއެހެންނަމަވެސް ހިތާމައަކީ މިއާހިލާފަށް ދަރިން ނުވަތަ ދަރިވަރުން ތަރުބިއްޔަތު ކުރުމުގައި އެހެން ބައެއްގެ ގޮތްތައް ބޭނުންކުރުމެވެ. އިސްލާމީ އުސޫލުތައް ދޫކޮށްލުމެވެ. އަޅުގަނޑުގެ އިލްތިމާސަކީ ސައްތައިން ސައްތަ މުސްލިމްގައުމަކަށް ހެދުމަށްޓަކައި ދިވެހިންގެ ގާތުގައި ތަރުބިއްޔަތަކީ އިސްލާމީ ތަރުބިއްޔަތު ކަމަށް ހެދުމެވެ.


Jalugai ove ove nafsaanee bahyakahve sikundeege massala...\nރާއްޖެ - ކުރީގެ ނައިބު ރައީސް އަހުމަދު އަދީބު\nޖަލުގައި އޮވެ އޮވެ ނަފްސާނީ ބައްޔަކަށްވެ ސިކުނޑީގެ މައްސަލަ ދިމާވެއްޖެ: އަދީބު\nހަތަރު އަހަރު ތެރޭގައި އެތަކެއް އަނިޔާއެއް ލިބިވަޑައިގެންނެވި ކަމަށް ވިދާޅުވި\nބަހައްޓާފައި ހުންނަ ގޮޅި އަކީ ހޫނު ގަދަ ގޮޅިއެއް\nބޭސްކުރެއްވި އިރު ނަފްސާނީ ބައްޔަށް ބޭސް ނުކުރައްވާ ކަމަށް ވިދާޅުވި\nކ. މާލެ 8 އޯގަސްޓު 2019 | ބުރާސްފަތި 13:45 35,749\nކުރީގެ ނައިބު ރައީސް އަހުމަދު އަދީބު - ޝުއައިބް މުހައްމަދު އިގްބާލް\nޖަލުގައި ހޭދަކުރެއްވި ހަތަރު އަހަރު ތެރޭގައި އެތަކެއް އަނިޔާއެއް ލިބިވަޑައިގެންނެވި ކަމަށާއި އެކަހެރިކޮށް ބޭއްވުމުގެ ސަބަބުން ނަފްސާނީ ބައްޔަކަށްވެ ސިކުނޑީގެ މައްސަަލަ ދިމާވެފައިވާ ކަމަށް ކުރީގެ ނައިބު ރައީސް އަހުމަދު އަދީބު ވިދާޅުވެއްޖެ އެވެ.\nޝަރީއަތް ނިމެންދެން ބަންދުގެ އަމުރެއް ނެރެދިނުމަށް ދައުލަތުން ސުޕްރީމް ކޯޓުގައި އެދުމުން އެކޯޓުގައި ބުރާސްފަތި ދުވަހު ބޭއްވި ޝަރީއަތުގެ މަޖިލީހުގައި އަދީބު ވިދާޅުވީ އޭނާއަށް ޖަލުގައި އެކަހެރިކޮށް ލިބި ވަޑައިގެންނެވި އަނިޔާ ނަފްސާނީ ބައްޔަކަށް ވެފައިވާ ކަމަށެވެ. ނިދަން އުޅުއްވާ ވަގުތު ނޭވާލެއްވުމަށް އުނދަގޫފުޅު ވެފައިވާކަމަށާއި ނޭވާލުމަށް މެޝިން ބޭނުން ކުރައްވާ ކަމަށް ވިދާޅުވިއެވެ. އެކަމުގެ ސަބަބުން ނިދި ކުރައްވަން އުނދަގޫފުޅުވުމާއި ނޭވާލައްވަން އުނދަގޫފުޅު ކަމަށް ވިދާޅުވިއެވެ.\nއޭގެ އެއްވެސް ކަމެއް ނުލިބި ނަފްސާނީ ގޮތުން ސިކުނޑީގެ މައްސަލަ ދިމާވެ ނޭވާލާން އުނދަގޫވޭ މިހާރުވެސް ނިދާއިރު. ނިދަން ލައިފްޓައިމް މެޝިން ބޭނުން ކުރަން ޖެހޭ. މުޅި އުމުރު ބޭސް ކުރަން ޖެހޭ.\nއަދީބު ވިދާޅުވީ މި ސަރުކާރު އައީ ކޮންމެ ރައްޔިތަކާއި ދޭތެރޭ ވެސް އެއްގޮތަކަށް ކަންތައްތައް ކުރާނެ ކަމަށް ވައުދާއި އެކީގައި ކަމަށެވެ. ނަމަވެސް އެމަނިކުފާނު ބަންދުގެ މުއްދަތު ޖެހުމަށް ފަހު އެކަހެރިކޮށް މީހަކަށް ނުފެންނަ ގޮތަށް ބަންދުގައި ބަހައްޓާފައިވާ ކަމަށް ވިދާޅުވިއެވެ. އަދީބު ވިދާޅުވީ އެމަނިކުފާނު ބަހައްޓާފައި ހުންނަ ގޮޅި އަކީ ހޫނު ގަދަ ގޮޅިއެއް ކަމަށެވެ.\nޝަރީއަތުގައި އަދީބު ވިދާޅުވީ އެމަނިކުފާނަށް މި ސަރުކާރުން ރާއްޖެއިން ބޭރަށް ގެންގޮސް ފަރުވާ ދިން ނަމަވެސް އެފަހަރު ޑޮކްޓަރަށް ދެއްކީ ލޯފުޅު އެކަނި ކަމަށެވެ. އަދި ނަފްސާނީ ބައްޔަށް ބޭސް ނުކުރައްވާ ކަމަށް ވިދާޅުވިއެވެ.\nކަރެކްޝަންސްގެ ތިން އޮފިޝަލުންނާއި ފުލުހުންގެ ތިން އޮފިޝަލުންގެ ބެލުމުގެ ދަށުން އަދީބު ބޭސްފަރުވާއަށް ވަޑައިގެންފައިވަނީ ޖޫން މަހުގެ 14 ގައެވެ. އޭރު އޭނާއަށް ދީފައިވަނީ 10 ދުވަހުގެ މުއްދަތެކެވެ. ނަމަވެސް އަދީބުގެ ބޭސްފަރުވާގެ މުއްދަތު އިތުރު ކޮށްދިނީ ފުރަތަމަ ދެވުނު މުއްދަތުގެ ތެރޭގައި އަދީބުގެ ބޭސްފަރުވާގެ ކަންކަން ފުރިހަމަވެފައި ނުވާތީ އެވެ. ބޭސްފަރުވާއަށް ފަހު އަދީބު އެނބުރި ރާއްޖެ ވަޑައިގެންފައިވަނީ ޖުލައި މަހުގެ6ވަނަ ދުވަހުއެވެ.\nއަދީބުގެ މައްޗަށް ކޮށްފައިވާ 33 އަހަރުގެ ޖަލު ހުކުމްތަކުން މިހާރު ވަނީ މިނިވަންވެވަޑައިގެންފައެވެ. އޭގެ ތެރެއިން ހަތަރު އަހަރު ޖަލުގައި ހުކުމް ތަންފީޒު ކުރެއްވިއެވެ.\nޕާސްޕޯޓް ހިފަހައްޓާފައި ވަނިކޮށް އަދީބު ފިއްލެވުމުން މިމަހުގެ 1 ވަނަ ދުވަހު އިންޑިއާގެ ކަމާބެހޭ ފަރާތްތަކުން އޭނާ ވަނީ ރާއްޖެ ފޮނުވާލާފައެވެ. ދިވެހި ފުލުހުންގެ އެހީތެރިކަމާއެކު އަދީބު ހިފަހައްޓައިގެން ރާއްޖެ ގެނެސްފައިވަނީ އާދީއްތަ ދުވަހުއެވެ. ކްރިމިނަލް ކޯޓުގެ އަމުރެއްގެ ދަށުން އަދީބު މިހާރު ހުންނެވީ 15 ދުވަހުގެ ބަންދުގެ މުއްދަތެއްގައެވެ.\nޖަލުގައި ލިބިވަޑައިގެންނެވި އަނިޔާތަކުން އެކަން ނަފްސާނީ ބައްޔަކަށްވެ ސިކުނޑީގެ މައްސަަލަ ދިމާވެފައިވާ ކަމަށް އަދީބު ވިދާޅުވިއިރު ކުރީގެ ރައީސް އަބްދުﷲ ޔާމީނާއި ދެކޮޅަށް ދައުލަތުން ހުށަހެޅި ޝަފައީ ހެކީގެ ގޮތުގައި އެމަނިކުފާނު ހިމެނެއެވެ.


Dhivehi hajjuverin enburi aun | Mihaaru\nފޮޓޯގެލަރީ / ހައްޖު\nހައްޖުވެރިން އެނބުރި އައުން\n17 ސެޕްޓެމްބަރ 2016\nރާއްޖެއިން ހައްޖަށް ދިޔަ 2000 މީހުންގެ ތެރެއިން ފުރަތަމަ ގްރޫޕް އެނބުރި އައުން. ފުރަތަމަ އައީ ހައްޖު ކޯޕަރޭޝަންގެ ހަވާލުގައި ދިޔަ މީހުންގެ ތެރެއިން 252 މީހަކު.\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ދެ މީހަކު ޓާމިނަލުން ނިކުމެގެން އަންނަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ބަޔަކު ޓާމިނަލުން ނިކުމެގެން އަންނައިރު، ހައްޖުވެރިންގެ އާއިލާތަކުގެ މީހުން މަރުހަބާ ކިޔުމަށް އެއާޕޯޓަށް ޖަމާވެފައި. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކު، އާއިލާގެ މީހުންނަށް އަތުން އިޝާރާތްކޮށްލަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކަށް މަރުހަބާ ކިޔަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކު ޓާމިނަލުން ނިކުމެގެން އަންނައިރު ހިނިތުންވެފައި. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު މީހަކު ކުއްޖަކު އުރާލަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ދެ މީހަކު. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގައި ހިމެނުނު ބަޔަކު ޓާމިނަލުން ނިކުމެގެން އަންނަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު\nހުޅުލެ، ސެޕްޓެމްބަރު 17، 2016 - ރާއްޖެއިން ހައްޖަށް ދިޔަ މީހުންގެ ތެރެއިން ރާއްޖެ އައި ފުރަތަމަ ގްރޫޕްގެ މީހުން އެއާޕޯޓުން ނިކުމެގެން ދަނީ. އެންމެ ފުރަތަމަ އައީ ހައްޖު ކޯޕަރޭޝަންގެ ހަވާލުގައި ހައްޖަށް ދިޔަ މީހުންގެ ތެރެއިން 252 މީހަކު. -- ފޮޓޯ: ނިޝާން އަލީ/މިހާރު


ނެޓްވާރކް ސްވިޗްތަކުގެ ސިސްކޯ ސްމާރޓްނެޓް ސަރވިސް ލައިސަންސް އައުކުރުމަށް.\nމިސަރވިސްގެ ނެޓްވާރކް ސްވިޗްތަކުގެ ސިސްކޯ ސްމާރޓްނެޓް ސަރވިސް ލައިސަންސް އައުކުރުމަށް ބޭނުންވެގެން ކުރި މިސަރވިސްގެ ނަންބަރު 171H3(PU)/IUL/2015/49 އިޢުލާނާ ގުޅިގެން އެކަށީގެންވާ ތަރުޙީބެއް ލިބިފައި ނުވާތީ، މިއަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް އަލުން ހުޅުވާލަމެވެ.\nބީލަންތަކަށް ފައިސާ ބަލައިގަތުން އޮންނާނީ 01 މާރިޗު 2015 އިން ފެށިގެން 2015 މާރިޗު 04 ވާ ބުދަ ދުވަހުގެ ނިއަލަށް، ބަންދުނޫން ކޮންމެ ދުވަހެެއްގެ 10:00 އިން 11:00 އަށް މި ސަރވިސްގެ ފައިނޭންސް ޑިޕާރޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ -/200ރ (ދުއިސައްތަ ރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓް ކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\nމި ޕރޮޖެކްޓްގެ ބިޑް ޑޮކިއުމަންޓްސް ކުރިން ބައްލަވައިގެންފައިވާ ފަރާތްތަކުން އަލުން ބިޑް ޑޮކިއުމަންޓްސް ގަންނަވަން ޖެހިވަޑައެއް ނުގަންނަވާނެއެވެ. ނަމަވެސް ދެންނެވިފައިވާ މުއްދަތުގެ ތެރޭގައި ބިޑަށް އަލުން ނަން ނޯޓް ކުރައްވަންވާނެއެވެ.\nމި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2015 މާރިޗު 08 ވާ އާދީއްތަ ދުވަހުގެ 11:30 ގައި، އިސްކަންދަރު ބިލްޑިންގައެވެ.\nމި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2015 މާރިޗު 05 ވާ ބުރާސްފަތި ދުވަހުގެ 16:00 ގެ ކުރިން މިސަރވިސްގެ އީމެއިލް އެޑްރެސް [email protected] އަށް ފޮނުއްވުން އެދެމެވެ.\nބީލަން ހުޅުވުން އޮންނާނީ 11 މާރިޗު 2015 ވާ ބުދަ ދުވަހުގެ 11:30 ގައި މިސަރވިސްގެ ފައިނޭންސް ޑިޕާރޓްމަންޓް ގައެވެ. ބީލަންތައް ހުންނަށްވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.\nސުންގަޑި: 11 މާރިޗު 2015 1130


China aai India ge Embassy ge Salaamathee fiyavalhu tha ithura varu gadha kofi - AO News\nޗައިނާ އާއި އިންޑިއާ އެމްބަސީގެ ސަލާމަތީ ފިޔަވަޅުތައް އިތުރަށް ވަރުގަދަކޮށްފި\nދިވެހި ރާއްޖޭގައި ހުންނަ ޗައިނާ އާއި އިންޑިއާ އެމްބަސީގެ ސަލާމަތީ ފިޔަވަޅުތައް އިތުރަށް ވަރުގަދަކޮށްފިއެވެ.\nޗައިނާ އާއި އިންޑިއާ އެމްބަސީގެ ސަލާމަތީ ފިޔަވަޅުތައް އިތުރަށް ވަރުގަދަކޮށްފައިވަނީ، ރާއްޖޭގައި ހުންނަ އިންޑިއާ ހައި ކޮމިޝަން ގޮއްވާލާނެ ކަމަށާއި އަދި ރާއްޖޭގައި ހުންނަ ޗައިނާ އެމްބަސީ ކުރިމަތީގައި މުޒާހަރާ ކުރާނެ ކަމުގެ އިންޒާރު ދީފައިވާތީ އެވެ.\n‘ރޯޔަލް ހަސަންތަކުރު’ ގެ ނަމުގައި ކާކުކަން ނޭނގޭ މީހެއްގެ އެކައުންޓަކުން ވަނީ، އިންޑިއާ ހައި ކޮމިޝަން ވަރަށް އަވަހަށް ގޮއްވައިލާނެ ކަމުގެ އިންޒާރު ޓުވިޓާގައި ދީފަ އެވެ. އެ ޓުވީޓު ކުރިތާ މާ ގިނައިރުތަކެއް ނުވަނީސް އެ މީހާގެ އެކައުޓް ޓުވިޓާ އިން ވަނީ ސަސްޕެންޑް ކޮށްފަ އެވެ.\nފޮރިން މިނިސްޓްރީން މިރޭ ނެެރުނު ބަޔާނެއްގައިވަނީ ޑިޕްލޮމެޓުންނާ ބެހޭގޮތުން ބައެއް މީޑިއާތަކުގައި ޝާއިއުކޮށްފައިވާ ލިޔުންތަކުގެ ސަބަބުން ޗައިނާ އެމްބަސީ ކުރިމަތީގައި މުޒާހަރާ ކުރާނެ ކަމަށާއި އަދި އިންޑިއާ ހައި ކޮމިޝަން ގޮއްވާލާނެ ކަމުގެ އިންޒާރު ސޯޝަލް މީޑިއާގައި ދީފައިވާތީ އެތަންތަނުގެ ސަލާމަތާއި ރައްކާތެރިކަން ކަށަވަރު ކުރުމަށް އެ ދެ މިޝަނުން އެދިފައިވާ ކަމަށެވެ.\nއިތުރަށް ފޮރިން މިނިސްޓްރީން ބުނީ އަދި އެ އެދުމުގެ މަތިން، ރާއްޖޭގެ ސަލާމަތީ ބާރުތަކުން މިހާރު އެ ދެ އިމާރާތާ ގުޅޭ ސަލާމަތީ ފިޔަވަޅުތައް އިތުރަށް ވަރުގަދަކޮށްފައިވާ ކަމަށެވެ.\nރާއްޖެ-އިންޑިއާރާއްޖެ-ޗައިނާއިންޑިއާ އެމްބަސީޗައިނާ އެމްބަސީ\nޔޫތު އެކްސްޗޭންޖް ޕްރޮގްރާމްގެ ދަށުން 14 ޒުވާނުން އިންޑިއާއަށް


Aadheetha dhuvahun feshigen WAMCO in kuni naganee reygandu | Mihaaru\nވެމްކޯގެ މުވައްޒަފަކު މަލޭގެ މަގުމައްޗަށް ނެރެފައި ހުރި ކުނިތައް ނަގަނީ-- ފޮޓޯ:އަހުމަދު އަވްޝަން/މިހާރު\n07 ޖެނުއަރީ 2021 - 09:35\nކުރިން އިއުލާނުކޮށްފައިވާ ގޮތަށް، އަންނަ އާދީއްތަ ދުވަހުން ފެށިގެން ވެމްކޯއިން މާލޭގެ ގެތަކުން ކުނި ނަގާނީ ރޭގަނޑުކަން އެ ކުންފުނިން ހަނދާންކޮށްދީފި އެވެ.\nވެމްކޯއިން ނެރުނު އިއުލާނެއްގައި ބުނީ ސިއްހީ ކުއްލި ނުރައްކަލުގެ ހާލަތާއި ކާފިއު ވަގުތުތަކަށް ގެނައި ބަދަލާއެކު ދުވާލު ވަގުތު މަގުމަތީގައި ވެހިކަލް ގިނަވެފައިވާ ކަމަށެވެ. އެހެންވެ ގެނައި ބަދަލުތަކާ އެކު އާދީއްތަ ދުވަހުން ފެށިގެން ކުނި ނަގާނީ ރޭގަނޑު 10:00 އިން 12:00 އާ ދެމެދުގަ އެވެ.\nކޮވިޑް-19ގެ ސަބަބުން ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކުރުމާ ގުޅިގެން ވެމްކޯއިން މާލޭގެ ގެތަކުން ކުނި ނަގަމުން އަންނަނީ މެންދުރު ފަހު 2:30ގެ ފަހުންނެވެ. ނަމަވެސް ބައެއް ގެތަކުން ކުނި ނެރެންޖެހޭ ވަގުތު ނޫން އެހެން ވަގުތުތަކުގައި ކުނި ނެރެފައި ބަހައްޓާތީ ބައެއް ސަރަހައްދުތަކުގައި ކުނި ގިނަވެފައި ހުންނަ ކަމަށާއި އާދީއްތަ ދުވަހުން ފެށިގެން ކުނި ނެރެން ޖެހޭނީ ރޭގަނޑު ކުނި ނަގާ ވަގުތުތަކުގައި އެކަނި ކަމަށް ވެސް ވެމްކޯ އިން ބުންޏެވެ.\nކުނި ނަގާ ވަގުތަށް ބަދަލު ގެނައި ނަމަވެސް އަދިވެސް ގޭގެއިން ޖެހޭނީ ކުނި ބޭރަށް ނެރޭށެވެ. މިކަން ބަދަލުވާނީ ސިއްހީ ކުއްލި ނުރައްކަލުގެ ހާލަތު އުވާލުމުން ކަމަށް ވެމްކޯ އިން ވަނީ ބުނެފަަ އެވެ.\nވެމްކޯ ވޭސްޓް މެނެޖްމެންޓް ކުނި\nވެމްކޯގެ ކުނިނަގާ ވެހިކަލްތައް 10 އަހަރުނުވާ ވެހިކަލްތައް ހީވަނީ 30-40 އަހަރުވެފަ ހުރި ބާވެފަ ހުރިވެހިކަލް ހެން. ތަންތަނައް ލާބަލަ ކުންފުނިތަކުގެ ހަރުމުދާ ބެެހެއްޓޭވަރުމީހުން، ދައުލަތުގެ ފައިސާ މިއިސްރާފުކުރަނީ. މަ ހުރިނަމަވެސް ތިޔައްވުރެ ރަންގަޅައް ހަރުމުދާ ބެލެހެއްޓޭނެ.\nމަގުމަތީގަ އުޅޭ ބުޅާތަކަށް ކާއެއްޗެހި ލިބޭނެ.އެސޮރުމެން ވަރަށް އުފާވާނެ.ރޭގަނޑު 10 އެއީ އެސޮރުމެން އެކްޓިވްވާން ފަށާ ގަޑި.\nކުއްލިނުރައްކަލުގެ ހާލަތު ނުދަނީސް މާލޭ މަގުމަތިން ކުނި ހުސްނުވާނެ. މިހާރު މިވާގޮތުން ވެމްކޯއަށް ފައިސާ ދެއްކިޔަސް ނުދެއްކިޔަސް ވެމްކޯމީހުން ކުނިއުކައިދޭ. ވެމްކޯއަށް ފައިސާ ނުދައްކާ ތިބިމީހުނަށް މީ އައި ބޮޑުއީދެއް. މިހާރު ވާގޮތަކީ ކޮންމެ މީހަކުވެސް އެގެއެއްގެ ކުނި ގިނަވެލާއިރަށް ބޭރަށްނެރެނީ.


Masakathuge meysthiri akee Raees Yameen: Muizzu\nމާލޭގެ މޭޔަރު ޑރ. މުހައްމަދު މުއިއްޒު: ރައީސް ޔާމީނަށް ތައުރީފު ކުރެއްވެވި -- ފޮޓޯ: އަވަސް އާކައިވް\nމާލޭގެ މޭޔަރު ކަމުގައި ހުންނަވައިގެން ކުރައްވާ އަދި ކުރައްވާނެ މަސައްކަތަކުގެ ހަގީގީ މޭސްތިރިއަކީ ކުރީގެ ރައީސް އަބްދުﷲ ޔާމީން ކަމަށް މޭޔަރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nމުއިއްޒު މިހެން ވިދާޅުވީ އިދިކޮޅުގެ ވާހަކަ ގެނެސްދޭ "ޗެނަލް 13" އިގެ ޕްރޮގްރާމެއްގައި ރޭ ބައިވެރިވެވަޑައިގެނެވެ. ރައީސް ޔާމީނުގެ ވެރިކަމުގައި ހައުސިން މިނިސްޓަރުކަން ވެސް ކުރައްވާފައިވާ މުއިއްޒު ވިދާޅުވީ މާލޭ މޭޔަރު ކަމާ ހަވާލުވެވަޑައިގަތުމަށް ފަހު މިހާތަނަށް ކުރައްވާފައިވާ އަދި ކުރައްވާ ހުރިހާ ކަމެއް ވެސް ކުރައްވަނީ ރައީސް ޔާމީން ދެއްވާފައިވާ އިރުޝާދަށް ކަމަށެވެ.\nރައީސް ޔާމީން ޖަލުގައި ހުންނެވުމަށް ފަހު މިހާރު ހުންނެވީ ގޭ ބަންދުގަ އެވެ. މުއިއްޒު ވިދާޅުވީ ކައުންސިލުން ކުރާ މަސައްކަތް ތަކުގައި އެމަނިކުފާގެ ލަފައާއި އިރުޝާދު ލިބިވަޑައިގަންނަވާ ކަމަށެވެ. އަދި ވިދާޅުވީ ގައުމުގެ ތަރައްގީ އާއި ކުރިއެރުމަކީ ރައީސް ޔާމީން އެންމެ ބޮޑަށް އިސްކަން ދެއްވާ އެއް ދާއިރާ ކަމަށާއި އެ މަނިކުފާނުގެ އިރުޝާދާއެކު ރަނގަޅަށް މަސައްކަތް ކުރެއްވޭ ކަމަށެވެ.\n"ގައުމުގެ ތަރައްގީއަށް ކުރާ ކަންކަމުގައި ރައީިސް ޔާމީންގެ އެކްސްޕެކްޓޭޝަން ލެވެލް ވަރަށް މަތި،" މޭޔަރު ވިދާޅުވި އެވެ.\nމުއިއްޒު ވިދާޅުވީ ރައީސް ޔާމީންގެ ސަރުކާރު އޮތް އިރު ގައުމުގެ ތަރައްގީ އަށް އަދި ރައްޔިތުންނަށް ފަސޭހަ ކޮށްދޭން މުހިއްމު ގިނަ މަސައްކަތްތަކެއް ކޮށްދެއްވި ކަން އެއީ ހަގީގަތް ކަމަށާއި އެ މަސައްކަތްތަކަށް މި ސަރުކާރާއެކު ލޮޅުން އަރާފައިވާ ކަމަށެވެ.\n"މި ގައުމުގެ ކަންކަން މިހާރު ކުރިއަށްދަނީ ބޭރުގެ ގައުމުތަކުން ބޭނުންވާ ގޮތަށް. ރާއްޖޭގެ ދަރަނި އެތައް ގުނައަކަށް ބޮޑުވެފައި މިވަނީ. އަދި މިހާރު މިވަނީ ކުދި އަދި މެދުފަންތީގެ ވިޔަފާރިތައް ބަނގުރޫޓް ވެފައި،" މޭޔަރު ވިދާޅުވި އެވެ.\nމުއިއްޒު އިތުރަށް ވިދާޅުވީ ގައުމު ކުރިން އޮތް ހާލަތައް ގެންދަން އަދި ގައުމަށް އަލުން ތަރައްގީ ގެންނަން ރައީސް ޔާމީން އަލުން ވެރިކަމަށް ގެންނަން ޖެހޭ ކަމަށެވެ. އެދުވަސް އޮތީ މާދުރުގައި ނޫން ކަމަށާއި ރައީސް ޔާމީން ވެރިކަމަށް އަލުން ވަޑައިގަންނަވާނެ ކަމާއި މެދު ޝައްކު ނުކުރައްވާ ކަމަށް ވެސް މުއިއްޒު ވިދާޅުވި އެވެ.\nމުއިއްޒު މާލޭގެ މޭޔަރު ކަމާ ހަވާލުވެވަޑައިގަތުމަށްފަހު މާލެ ސިޓީ ކައުންސިލްގެ އިދާރީ ހިންގުމަށް ބައެއް ބަދަލުތަކެއް ގެނެސް މަސައްކަތްތައް ވަރަށް ބާރަށް ކުރިއަށް ގެންދާ ކަމަށް މީހުން ފާހަގަ ކުރެ އެވެ.\nރައީސް އަބްދުﷲ ޔާމީން އެމްޑީޕީ ޕީޕީއެމް + ޑރ. މުހައްމަދު މުއިއްޒު އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް މާލޭގެ މޭޔަރު


33 ގަޑިއިރުގެ ސާޖަރީއަކަށްފަހު މީހެއްގެ ކަރުން 28 ކިލޯގެ ޓިއުމަރެއް ނަގައިފި – Haftha\nMon, 25 May, 2020, 10:48 pm\n33 ގަޑިއިރުގެ ސާޖަރީއަކަށްފަހު މީހެއްގެ ކަރުން 28 ކިލޯގެ ޓިއުމަރެއް ނަގައިފި\nޗައިނާގެ އުމުރުން ދުވަސްވީ މީހެއްގެ ކަރުގައި ނަގާފައި އިން 61 ޕައުންޑުގެ ކެންސަރަށް މަގުފަހިވާ ބޮޑު ޓިއުމަރެއް ނަގައިފިއެވެ.\nމުޅި ދިރިއުޅުން ބަދަލުކޮށްލި އެ ސާޖަރީ ހަދާފައިވަނީ އުމުރުން 68 އަހަރުގެ ޓޭންގް ނަމަކަށް ކިޔާ މީހެއްގެ ކަރުން ފެށިގެން ބުރަކަށީގެ މަތީގައި ނަގާފައިވާ ޓިއުމަރު ނެގުމަށެވެ.\nމީޑިއާ ރިޕޯޓްތައް ބުނާގޮތުން، ޓޭންގްގެ ގައިގާ އެ ޓިއުމަރު ނެގި ފަހުން މިިހާރު 30 އަށްވުރެ ގިނަ އަހަރު ވެދާނެއެވެ. ނަމަވެސް އެ ޓިއުމަރު ނަގައިދޭން އެއްވެސް ޑޮކްޓަރަކު އެއްބަސްނުވި ކަމަށްވެއެވެ.\nއެ އޮޕަރޭޝަން ކުރުމަށް އެންމެ ފަހުން އެއްބަސްވީ ޝަންހާއީގައި ހުންނަ ނިންތް ޕީޕަލްސް ހޮސްޕިޓަލުގެ ޑޮކްޓަރެއް ކަމަށްވާ ޔަންގް ޖުންއެވެ. އެ ޑޮކްޓަރު އެކަމަށް އެއްބަސްވީ ޓިއުމަރަކާ ގުޅިގެން މިދިޔަ އަހަރު ދިމާވި މެޑިކަލް އެމަޖެންސީއެއް ތަކުރާރު ވިޔަނުދިނުމަށް ކަމަށް ރިޕޯޓްތަ ބުނެއެވެ.\nއޭޝިއާވަޔާ ނޫހުގައި ބުނެފައިވާ ގޮތުން، ޓޭންގްގެ ގައިން ނެގި ޓިއުމަރުގެ ދިގުމިނުގައި 33 އިންޗި އަދި ފުޅާމިނުގައި 25 އިންޗި ހުއްޓެވެ. އަދި އެ ޓިއުމަރު ހުރީ ޓޭންގްގެ ފުއްޕާމެޔާއި މައިބަނދަ އަދި މުހިންމު ލޭ ނާރުތަކާ އެކުވެފައި ކަމަށް ބުނެފައިވެއެވެ.\nޓޭންގްގެ އޮޕަރޭޝަން ކުރި ޑރ. ޔަންގް ބުނި ގޮތުގައި، ޓިއުމަރު ނެގުމަށް 33 ގަޑިއިރުގެ މެރަތަން ސާޖަރީއެއް ކުރަން ޖެހުނެވެ. އަދި ޓިއުމަރު އުފެދިފައި ހުރި ގޮތުން، ޓޭންގްގެ ގައިން ގިނަ އަދަދެއްގެ ލޭ ބޭރުވި ނަމަވެސް، ޓިއުމަރު އިތުރަށް ބޮޑުވުން ހުއްޓުވާ ޓިއުމަރު ނެގުނު ކަމަށެވެ.\nރިޕޯޓްތައް ބުނާގޮތުން، ސާޖަރީ ކުރިތާ ފަސް ދުވަސް ފަހުން ޓޭންގްއަށް ރަނގަޅަށް ކާން ފެށުނެވެ. އަދި މިހާރު އަމިއްލަ ހާލައިގެން ހިނގާ ބިނގާވެ އުޅޭކަމަށްވެއެވެ.


BREAKING NEWS: Covid-19: Ithuru 148 Meehaku Fassivejje - Vaguthu\nކޮވިޑް-19: އިތުރު 148 މީހަކު ފައްސިވެއްޖެ\nމިއަދު އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 148 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 146 މީހުން ފައްސިވީ މާލެ އިންނެވެ. ދެމީހުން ފައްސިވީ އަތޮޅުތަކުންނެވެ.\nއެޗްޕީއޭ އިން ވިދާޅުވީ މިއަދު ފައްސިވި މީހުންގެ ތެރެއިން 117 މީހުންނަކީ ދިވެހިން ކަމަށެވެ. ދެން ފައްސިވީ ބަންގްލަދޭޝްގެ 22 މީހަކާއި އިންޑިއާގެ ހަތް މީހަކާއި ނޭޕާލް މީހަކާއި ސީޝެލްސް މީހެކެވެ.\nރާއްޖެ އިން ކޮވިޑް-19 ޖެހުނު މީހުންގެ ޖުމްލަ އަދަދު މިހާރު ވަނީ 4594 އަށް އަރާފައެވެ. 2706 މީހަކު މިހާރު ވަނީ ބަލިން ރަނގަޅު ވެފައެވެ. ބަލި ޖެހިފައި މިހާރުވެސް 1869 މީހުން އެބަތިއްބެވެ. އޭގެ ތެރެއިން 110 މީހަކަށް ފަރުވާ ދެމުން ގެންދަނީ ހޮސްޕިޓަލްގައި އެޑްމިޓް ކޮށްގެންނެވެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން 23 މީހަކު ވަނީ މިއަދު ބަލިން ރަނގަޅު ވެފައެވެ.\nއޮގަސްޓް މަހުގެ 02 ވަނަ ދުވަހު 242 މީހަކު ރާއްޖެ އިން ކޮވިޑް-19 އަށް ފައްސިވުމަށް ފަހު ފާއިތުވި ތިން ދުވަހު ފައްސިވި މީހުންގެ އަދަދު އެއަށްވުރެ މަދެވެ.\nނަމަވެސް ގިނަ މީހުން މީސް މީޑިއާގައި ބުނަމުންދަނީ އަދި އަޅާފައި ހުރި ފިޔަވަޅުތައް މާލުއި ކަމަށާއި ބަލި ކޮންޓްރޯލް ކުރަން އިތުރު ފިޔަވަޅުތައް އަޅަން ޖެހޭ ކަމަށެވެ.\nއޮގަސްޓް 5, 2020 22:41\nނިކަން ލިޔެލަބަލަ އަލާމާތް ނެތް 148 މީހުން ފައްސި ވެއްޖެޔޭ. ތިޔަ ގެންގޭ ޓެސްޓްކިޓް އެއީ ތެދު ހަދާ އެއްޗެއް. އޭތި ފައްސިޔޭ ބުނެފިއްޔާ ހަތިމުގަ އަލްލާފަ ބަޔަކު ހުވާނުކުރިޔަސް ފުދޭ. އެހެންނޫނަސް އޮގަސްޓް މަސް ގޯސްވާނެޔޭ އޮތީ ބުނެފައެއްނޫން. ޑަބުލިއު އެޗް އޯގެ ޑުރާމާގެ ބައިވެރިން.


ބޮޑު ޓީމުތަކުން މިރޭ މޮޅެއް ހޯދިMikal News\nޗެކްރިޕަބްލިކްގެ ކީޕަރު ޕީޓަރ ޗެކުގެ މޮޅުކުޅުމާއެކު ގޯލެއް ބައިކޯލަށް ވަނަ ނުދީ މެޗުގެ 87 މިނިޓް ހިފަހައްޓާލެވުނު. ފޮޓޯ: ޔޫއެފާ\nބޮޑު ޓީމުތަކުން މިރޭ މޮޅެއް ހޯދި\n14 ޖޫޏް 2016, 2:34 |\nޔޫރޯ 2016ގައި މިރޭ ކުޅުނު3މެޗުން ބޮޑު ދެޓީމު ކަމަށްވާ އިޓަލީއާއި ސްޕޭން މޮޅުވިއިރު އަޔަލޭންޑާއި ސްވިޑްން މެޗު ނިމުނީ 1-1ން އެއްވަރު ވެގެންނެވެ. އަލަށް ކުރިއަރުމުން އަންނަ ބެލްޖިއަމް ޓީމުން އިޓާލީއަށް ވަރުގަދަ ފައިޓެއް ދިން ނަމަވެސް އިޓަލީގެ ޒަމާންވީ ދިފާއީ ކުޅުން ފޫދުއްވާލެވޭ ގޮތެއް ނުވެ މެޗުނިމުނީ ބެލްޖިއްމަ 0-2 ން ބަލިވެގެންނެވެ. އެންމެ ފަހުގެ ޗެމްޕިއިން ސްޕެއިންގެ ވަރުގަދަ ކުޅުން ޗެކްރިޕަބްލިކަށް ހިފަހާއްޓާލެވުނީ މެޗުގެ 87 ވަނަ މިނިޓާއި ހަމައަށެވެ. އެމެޗު ނިމުނީ 1-0ން ސްޕޭން މޮޅުވެގެންނެވެ.\nމިރޭގެ ބޮޑު މެޗު: އިޓާލީ 2-0 ން ކާމިޔާބުކުރި\nފްރާންސްގެ ލިއޮންގައި ކުޅެވުނު މެޗުގައި ގިނަ ވަގުތު ބޯޅަ ގެންގުޅެ ބެލްޖިއަމުން މޮޅަށް ކުޅުނު ކަމުގައި ވިޔަސް އިޓަލީގެ ވަރުގަދަ ޑިފެންސް ލައިނުގެ ކުރިމަތީ ކާމިޔާބު ހޯދޭގޮތެއް ނުވިއެވެ. ކައުންޓާރ އެޓޭކްގައި އިޓާލީގެ ޖިއާއްޗެރިނީ ފުރަތަމަ ހާފުގައި ގޯލެއް ކާމިޔާބުކުރިއެވެ. ބެލްޖިއަމްގެ ކެޕްޓަން ހަޒާޑް އަދި ޑިބްރޭނާ އާއި ލުކާކޫ އަށް އެމީހުން ކޮޅަށް މެޗު އަނބުރާނުލެވި ނިމެން ދަނިކޮށް އިތުރު ވަގުތުގައި އަނެއްކާވެސް ކައުންޓަރ އެޓޭކްގައި އިޓާލީގެ ރަސްމީ ފޯވަޑް ޕެލޭގެ ހިތްގައިމު ގޯލަކާއެކު ނަތީޖާ 2-0 ށް ބަދަލުކޮށްލިއެވެ. މެޗުގެ މޮޅު ކުޅުންތެރިއަކަށް ހޮވުނީ އިޓާލީގެ ފުރަތަމަ ގޯލު ކާމިޔަބުކޮށްދީ ދެވަނަ ގޯލަށް އެހީތެރިވި ޖިއާއްޗެރިނީ (ޖ.23) އެވެ.\nމިދެޓީމު ކުރިން ބައްދަލުކުރި 10 ފަހަރުގެ ތެރެއިން އިޓާލީއަށް5މޮޅު އަދި ބެލްޖިއަމް މޮޅުވެފައި ވަނީ2މެޗުންނެވެ. އަދި3މެޗު ނިމުނީ އެއްވަރުވެގެންނެވެ.\nއަޔަރލޭންޑާއި ސްވިޑުން މެޗު 1-1 ން އެއްވަރު\nފްރާންސްގެ ގައުމީ ސްޓޭޑިއަމް ސްޓޭޑް ޑީ ފްރާންސް ގައި އަޔަރލޭންޑާއި ސްވިޑްން ބައްދަލުކުރި މެޗު ނިމުނީ 1-1 ން އެއްވަރު ވެގެންނެވެ. ވަރަށް ހަމަހަމަ ކުޅުމެއް ފެނިގެން ދިޔަ މިމެޗުގައި އަޔަލޭންޑުން ލީޑުނެގީ ފަހު ހާފުފެށިގެން މާގިނަ އިރުތަކެއް ނުވެއެވެ.\nއަޔަލޭންޑްގެ ލަނޑާއެކު ސްވިޑްންގެ ކުޅުން ވަރުގަދަކޮށް އިދިކޮޅު ގޯލަށް ހަމާލާ ދެން ފެށިއެވެ. ސްވިޑްންގެ ކުޅުންތެރިން އަރިމަތިން ނެގި ހުރަހެއް ދިފާއުކުރަން ސިއަރަން ކްލާކް ބޮލުން ޖެހި ބޯޅަ ގޮން ވަނީ އަމިއްލަ ބައި ގޯލަށެވެ. މުޅި މެޗުގައި ބޮޑަށް މަސައްކަތްކުރިތަން ފެނިގެން ދިޔައީ އަޔަލޭންދްގެ ކުޅުންތެރިންނެވެ. މޮޅު ކުޅުންތެރިއަކަށް ހޮވުނީ އަޔަލޭންޑަށް ގޯލު ކާމިޔާބުކޮށްދިން ހޫލަހާން (ޖ.20) އެވެ.\nމިދެޓީމު ކުރިން ބައްދަލުކުރި 8 މެޗުގެ ތެރެއިން4މެޗުން ސްވިޑްން މޮޅުވެ2މެޗުން އެއްވަރުވެ އަދި2މެޗުން އަޔަރލޭންޑް މޮޅު ވެފައި ވެއެވެ. ވުމާއެކު މިރޭގެ މެޗު އެއްވަރުވުން ބޮޑު ކާމިޔާބީއެއް ކަމުގައި އަޔަރލޭނޑް ދެކޭނެއެވެ.\nމޮޅަށް ކުޅުނު ސްޕެއިނަށް\nޔޫއެފާ ޔޫރޯ 2016 ގައި މިއަދު ކުޅުނު ގުރޫޕްޑީގެ މެޗު ފަހު ވަގުތު ސްޕެއިނުން ޗެކް ރިޕަބްލިކުގެ މައްޗަށް 1-0 ން ކުރި ހޯދައިފިއެވެ. މެޗު ފެށިގެން ފުރަތަމަ5މިނިޓުގައި މެޗު ކޮންޓްރޯލް ޗެކު ޓީމުން ހޯދި ކަމުގައިވިޔަސް، ފާއިތުވި ދެ މުބާރާތުގެ ޗެމްޕިއަން ސްޕެއިނުން މެޗުގެ ތެރެއަށް ވަދެގަނެ މެޗުގެ ބާކީއޮތްބައި އެއްކޮށް ހެން ކޮންޓްރޯލް ކުރިއެވެ.\nފުރަތަމަ ހާފުގައި ސްޕެއިން ޓީމުން 8 ހަމަލާއެއް އިދިކޮޅު ގޯލަށް ފޮނުވާލިއެވެ. ނަމަވެސް އާސެނެލްގެ ކީޕަރ ޕީޓަރ ޗެކުގެ ސޭވް ތަކުން ހާފު ނިންމާލީ ލަނޑެއް ނުޖެހިއެވެ.\nމުބާރާތުގެ ފޭވަރިޓުންގެ ގޮތުގައި ބެލެވުނު އެއްޓީމު ކަމަށްވާ ސްޕެއިނުން ދެވަނަ ހާފުގައި ކުޅުން އިތުރަށް ވަރުގަދަކޮށް މުޅި ޗެކެ ޓީމު ފަހަތަށް ޖައްސާލައި އެޓީމުގެ ފަހަތަށް ބާރު ބޮޑުކުރަން ފެށިއެވެ. މުޅި މެޗުގައި ވެސް އިނިއެސްޓަރ (ޖ.6) އަދި ޑޭވިޑް ސިލްވަރ (ޖ.21) ގެ ކުޅުން މެދުތެރެއިން ފާހަނގަ ވިއެވެ. ސްޕއިންނުން މުޅިން އާ ފޯވަޑްލައިނަކާއެކު ނިކުރތީ ނޮލިޓޯ(ޖ.22) އަދި އަލްވާރޯ މޮރާޓާ (ޖ.7) އާއެކު އެވެ.\nމެޗުނިމެން2މިނިޓަށްވެފައި ވަނިކޮށް އިނިއެސްޓަރ ނަގައިދިން ހިތްގައިމު ހުރަހެއް ޖެރާޑް ޕީކޭ (ޖ.3) ބޮލުން ގޯލަށް ވައްދާލައިގެން މެޗުން3ޕޮއިންޓް ޔަގީން ކުރިއެވެ. މެޗުގެ އިތުރު ވަގުތުގައި ޗެކްގެ ނުރައްކާތެރި ހަމލާއެއް ކީޕަރ ޑެހެއަރ (ޖ.13) މަތަކުރިއެވެ. މެޗުގެ މޮޅު ކުޅުންތެރިއަކީ އިނިއެސްޓަރ އެވެ. ކޯޗް ޑެލްބޮސްކޭ ހުރީ ޓީމުގެ މޮޅު ކުޅުމާއި މެދު ވަރަށް ހިތްހަމަ ޖެހިފައެވެ.\nމެޗުފެށުމުގެ ކުރިން ކޯޗު ބުނެފައިވަނީ ފާއިތުވި ވޯލްޑްކަޕުގައި ކުރިމަތިވި ދަށް ނަތީޖާއިން އިބުރާތް ހާސިލުކުރަން ކުޅުންތެރިންނަށް ނަސޭހަތް ދީފައިވާނެ ކަމަށެވެ. ގްރޫޕް ޑީގައި ކްރޮއޭޝިއާ ވެސް ވަނީ ކުޅުނު މެޗުން މޮޅުވެ3ޕޮއިންޓް ހޯދާފައެވެ.\nމާދަމާ ކުޅެވޭނީ ގްރޫޕް އެފް ގެ ދެމެޗެވެ. އެއީ ފުރަތަމަ ރޭގަނޑު 9:00 ގައި އޮސްޓްރިއާ އާއި ހަންގޭރީ، އަދި 12:00 ގައި ޕޯޗްގަލް އާއި އައިސްލޭންޑް ބައްދަލުކުރާ މެޗެވެ.


އައިހެވަން މާސްޓަރ ޕްލޭން ނިމިއްޖެ: ރައީސުލްޖުމުހުރިއްޔާ — Ihavandhoo.com\n21 ފެބުރުއަރީ 2018 1 ޢަބުދުﷲ ޙަމީދު\nއިހަވަންދިއްޕޮޅުގައި ތަރައްޤީކުރާނެ ކަމަށް ސަރުކާރުން ބުނަމުން އަންނަ އައިހެވަން މަޝްރޫއުގެ މަޝްރޫޢުގެ ފީސިބިލިޓީ ސްޓަޑީއާއި، މާސްޓަރ ޕްލޭން މިހާރުވަނީ ނިންމާފައި ކަމަށް ރައީސުލްޖުމުހުރިއްޔާ ޢަބުދުﷲ ޔާމިން ވިދާޅުވެއްޖެ އެވެ.\nމިރޭ އިއްވި ރިޔާސީ ބަޔާނުގައި މިހެން ވިދާޅުވުމުގެ އިތުރުން މި މަޝްރޫއުއާއި ގުޅޭ އެއްވެސް ތަފްސީލެއް ރައީސް ދެއްވާފައެއް ނުވެއެވެ.\nއައިހެވަން މާސްޓަރ ޕްލޭން ނިމިއްޖެ ކަމަށް މިރޭ ރައީސް ވިދާޅުވެފައިވާއިރު، އައިހެވަންގެ ޕުލޭން މިހާރު ނިމިފައިވާކަށާއި މަޝްރޫޢުގެ އަމަލީ މަސައްކަތަށް އަދި ވަރަށް ގިނަ ކަންތައްތަކެއް ކުރިއަށް އޮންނާނެ ކަމަށް2ނޮވެމްބަރ 2017 ގައި އެކޮނޮމިކް މިނިސްޓްރީން މިނޫހަށް މައުލޫމާތު ދެއްވާފައިވެއެވެ.\nއައިހެވަން މަޝްރޫޢުގެ ބިން ހިއްކުމުގެ މަސައްކަތް 2016 ވަނަ އަހަރު ފަށާނެ ކަމަށް، 2016 ވަނަ އަހަރުގެ މެއި މަހުގެ 23 ވަނަ ދުވަހު ހއ. ހޯރަފުށީ ނަރުދަމާގެ ޚިދުމަތް އިފްތިތާހް ކޮށްދެއްވުމުގެ ގޮތުން އެރަށުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ޔާމިން ވިދާޅުވެފައިވީނަމަވެސް މިއަދާހަމައަށްވެސް ބިންހިއްކުމުގެ މަސައްކަތް ފަށާފައި ނުވާކަން ފާހަގަ ކުރެވެއެވެ.\nމަދުވެގެން 14000 މީހުންގެ އާބާދީއަކަށް އަމާޒުކޮށްގެން ހިންގާ، އެއް ބިލިއަން ޑޮލަރުގެ އައިހެވަން މަޝްރޫއަކީ އިހަވަންދިއްޕޮޅުގައި ޒަމާނީ ބަނދަރެއް ހިމެނޭ ގޮތަށް ބަނދަރުގެ ވިޔަފާރިއަށް ސަޕޯޓު ކުރާ އިތުރު އިންޑަސްޓްރީ ކަމުގައިވާ ވެއާހައުސިން، ޕެކޭޖިން، ޕްރޮސެސިން، މެނިފެކްޗަރިން، އިންޓާނޭޝަނަލް ކްރޫޒް ފެސިލިޓީ އަދި އެއާޕޯޓަކާއި ރިއަލް އެސްޓޭޓްގެ ބައިތައްވެސް ހިމެނޭ ގޮތަށް ތަރައްގީ ކުރަން ހަމަޖެހިފައިވާ މަޝްރޫއެއް ކަމަށް ސަރުކާރުން ދަނީ ބުނަމުންނެވެ.\nމި ލިޔުން ކިޔާލީމަ އެނގެނީ އެކޮނޮމިކް މިނިސްޓްރީން ބަގާވާތެއް ކޮށްފަ ވާކަން․ އެއީ އަދިކިރިޔާ ޔާމިންއަށް އެއެންގީ މާސްޓަރޕުލޭން ނިމުނުކަން․ އަނެއްކަ ރައީސްގެ ދޫފުޅުން އިއުލާނުކުރަން އޮތްކަމެއް އެކޮނޮމިކް މިނިސްޓްރީން އެވަނީ މީގެ3މަސްކުރިން ހާމަކޮށްފަ․ އެކޮނޮމިކް މިނިސްޓްރީގެ ބަގާވާތް މަކުއްވެރިކުރަން․


ސްކޫލުތައް ހުޅުވުމާއި ގުޅިގެން ރީކޯ މޫސަގެ ތައުރީފް ރައީސް ސާލިހަށް | Sandhaanu\nސްކޫލުތައް ހުޅުވުމާއި ގުޅިގެން ރީކޯ މޫސަގެ ތައުރީފް ރައީސް ސާލިހަށް\nދަރިވަރުން ސްކޫލްތަކަށް ހާޒިރު ކޮށްގެން ދިރާސީ އާއަހަރުގެ ކިޔެވުން މިއަދު ފެށުމާއި ގުޅިގެން ރައީސުލް ޖުމުހޫރިއްޔާ އިބްރާހިމް މުހައްމަދު ސާލިހަށް ރައްޔިތުންގެ މަޖިލީހުގެ ކުރީގެ ނާއިބު ރައީސް ރީކޯ މޫސާ މަނިކު، ވަރަށް ބޮޑަށް ތައުރީފް ކުރައްވައިފިއެވެ.\nރީކޯ މޫސަ މިއަދު ކުރެއްވި ޓްވީޓެއްގައި ވިދާޅުވީ ސިއްހީ ހިދުމަތްތެރިންގެ ބުރަ މަސައްކަތުން ދަރިވަރުންނާއި ޓީޗަރުންނާއި އަދި ބެލެނިވެރިންގެ އުއްމީދުތަކަށް މިއަދު ދިރުން ގެނެސްދީފި ކަމަށާ، މިއަދު މި ފެންނަނީ އެންމެންނާ ގުޅިގެން ރައީސް ސާލިހު ކޮށްދެއްވި ބުރަ މަސައްކަތްތަކުގެ ނަތީޖާ ކަމަށެވެ.\n” ދަރިވަރުންނާ ޓީޗަރުންނަށް އަދި ބެލެނިވެރިންގެ އުންމީދުތަކަށް ދިރުންގެނެސްދެއްވީ ސިއްހީ ދާއިރާގެ ހިދުމަތްތެރިންނާ ރައްޔިތުން ގުޅިގެން ކޮވިޑް ވަބާއިން މިންޖްވުމަށް ރައީސް އިބްރާހިމް މުހައްމަދު ސާލިހު ކޮށްދެއްވި ބުރަ މަސައްކަތްތަކުގެ ނަތީޖާ މިއަދު މި ފެންނަނީ” ރައީސް ސާލިހަށް ޓެގް ގުރައްވައި ރީކޯ ޓްވީޓް ކޮށްފައި ވެއެވެ.\nދިރާސީ އާއަހަރަކަށް މަރްހަބާ! ދަރިވަރުންނާ ޓީޗަރުންނަށް އަދި ބެލެނިވެރިންގެ އުއްމީދުތަކަށް ދިރުންގެނެސްދެއްވި ސިއްޙީދާއިރާގެ ޚިދްމަތްތެރިންނާ ރައްޔަތުން ގުޅިގެން ކޮވިޑްގެވަބާއިން މިންޖުވުމަށް@ibusolih ކޮށްދެއްވި ބުރަމަސައްކަތުގެ ނަތީޖާ މިއަދު މިފެންނަނީ ޝުކުރިއްޔާ\n— Moosa Maniku (Reeko) (@ReekoMoosa) August 10, 2021\nއެމްޑީޕީ އުފެއްދުމުގައި އިސްކޮށް އުޅުއްވި ރީކޯމޫސަ ފަހަކަށް އައިސް ފާހަގަ ކުރެވިފައިވަނީ ރައީސް މުހައްމަދު ނަޝީދަށް ވަރަށްބޮޑަށް ފާޑު ވިދާޅުވާ އަދި ރައީސުލް ޖުމުހޫރިއްޔާ އިބްރާހިމް މުހައްމަދު ސާލިހާއި އެމަނިކުފާނުގެ ސަރުކާރަށް ވަރަށްބޮޑަށް ތައުރީފް ކުރައްވާ ބޭފުޅެއްގެ ގޮތުގައެވެ.\nރީކޯ ރައީސަށް ތައުރީފް ކޮށްފައިވާއިރު ދިރާސީ އާ އަހރު ފަށާފައި މިވަނީ ކޮވިޑް-19ގެ ބަލިމަޑުކަމާއި ގުޅިގެން ދޮޅުއަހަރަށް ވުރެ ގިނަ ދުވަސްވަންދެން ގިނަ ސުކޫލުތަކެއްގައި އޮންލައިންކޮށް ކިޔަވައިދިނުމަށްފަހުއެވެ\nސުކޫލުތަކަށް ދަރިވަރުން ހާޒިރުކޮށްގެން މިއަދު ކިޔަވައިދޭން ފަށާފައި ވާއިރު އާންމު ހާލަތުގައި ކިޔެވުން ކުރިއަށްގެންދަން ރައްޔިތުންގެ އެއްބާރުލުން ވަރަށްބޮޑަށް ބޭނުންވާ ކަމަށް ރައީސް ސާލިހު މިއަދު ވަނީ ވިދާޅުވެފައެވެ.\nމިއަހަރުގެ ދިރާސީ އަހަރުގެ ކިޔެވުން މިއަދު ފަށާފައި މި ވަނީ 92،000 ދަރިވަރުންނާއެކުއެވެ. މިއީ ރާއްޖޭގެ ތައުލީމީ ހަޔާތުގައި ދިރާސީ އަހަރުގެ ކިޔެވުން، އަހަރެއްގެ މެދުތެރެއިން ފެށި ފުރަތަމަފަހަރުއެވެ.\nއައްޑޫ އަޙުމަދު އޯގަސްޓް 13, 2021 At 10:57 ޕމ\nމޫސަވެސް ހަމަ ދައުލަތުގެ ލޫޓުވުމުން ބައިހޯދަންވެގެން ޖަހާހާ ލަދުކުޑަ ސަކަރާތް. އޭރު އެމްޑީޕީވަރެއް ނެތެ. އެގޮތަށް އުޅެ ތިލަފުށި ޕްރޮޖެކްޓް ހެވީލޯޑަށް ނެގީ. ދެން ޔާމީނާގުޅި ލ. އަތޮޅުން3ރަށް އަދި ހަދަން ލޯން. ލޯން ދަރައިނުދެއްކި އޮއްވާ ނަޝީދާ އަންނިގެ ކޯޅުމުގެ ތެރަށްވަދެ އިބޫއަށް ބައިޢަތުހިފައިގެން އެ ދެރަނި އެކަޓްވާލީ. ދެން އަންނަވެރިޔަކަށް ދެން ސަނާކިޔާނީ. މިއީ ސިޔާސީ ރަންޑީންގެ މިސާލެވެ.